ലൂക്കോസ്4| ഓൺലൈൻ ബൈബിൾ | പുതിയ ലോക ഭാഷാന്തരം\nലൂക്കോസ് എഴുതിയത് 4:1-44\n4 യേശു പരിശുദ്ധാത്മാവ് നിറഞ്ഞവനായി യോർദാനിൽനിന്ന് മടങ്ങി. ആത്മാവ് യേശുവിനെ വിജനഭൂമിയിലൂടെ നയിച്ചു.+2പിശാചിന്റെ പ്രലോഭനം നേരിട്ട് യേശു 40 ദിവസം അവിടെ കഴിഞ്ഞു.+ ആ ദിവസങ്ങളിൽ യേശു ഒന്നും കഴിച്ചില്ല. അതുകൊണ്ട് 40 ദിവസം കഴിഞ്ഞപ്പോഴേക്കും യേശുവിനു വിശന്നു.3അപ്പോൾ പിശാച് യേശുവിനോട്, “നീ ഒരു ദൈവപുത്രനാണെങ്കിൽ ഈ കല്ലിനോട് അപ്പമാകാൻ പറയൂ” എന്നു പറഞ്ഞു.4എന്നാൽ യേശു പിശാചിനോട്, “‘മനുഷ്യൻ അപ്പംകൊണ്ട് മാത്രമല്ല ജീവിക്കേണ്ടത്’+ എന്ന് എഴുതിയിട്ടുണ്ട്” എന്നു പറഞ്ഞു.5അപ്പോൾ പിശാച് യേശുവിനെ ഉയർന്ന ഒരു സ്ഥലത്തേക്കു കൊണ്ടുപോയി ഭൂമിയിലെ എല്ലാ രാജ്യങ്ങളും ക്ഷണനേരംകൊണ്ട് കാണിച്ചുകൊടുത്തു.+6എന്നിട്ട് യേശുവിനോടു പറഞ്ഞു: “ഈ സകല അധികാരവും അവയുടെ പ്രതാപവും ഞാൻ നിനക്കു തരാം. കാരണം ഇതെല്ലാം എനിക്കു തന്നിരിക്കുന്നു.+ എനിക്ക് ഇഷ്ടമുള്ളവനു ഞാൻ അതു കൊടുക്കും.+7അതുകൊണ്ട് നീ എന്റെ മുന്നിൽ വീണ് എന്നെയൊന്ന് ആരാധിച്ചാൽ ഇതെല്ലാം നിന്റേതാകും.” 8 യേശു പിശാചിനോടു പറഞ്ഞു: “‘നിന്റെ ദൈവമായ യഹോവയെയാണു നീ ആരാധിക്കേണ്ടത്. ആ ദൈവത്തെ മാത്രമേ നീ സേവിക്കാവൂ’*+ എന്ന് എഴുതിയിട്ടുണ്ട്.”9അപ്പോൾ പിശാച് യേശുവിനെ യരുശലേമിലേക്കു കൊണ്ടുപോയി ദേവാലയത്തിന്റെ ഏറ്റവും ഉയർന്ന ഭാഗത്ത് നിറുത്തിയിട്ട് പറഞ്ഞു: “നീ ഒരു ദൈവപുത്രനാണെങ്കിൽ ഇവിടെനിന്ന് താഴേക്കു ചാടുക.+ 10 ‘നിന്നെ കാക്കാൻ ദൈവം തന്റെ ദൂതന്മാരോടു കല്‌പിക്കും,’ എന്നും 11 ‘നിന്റെ കാൽ കല്ലിൽ തട്ടാതെ അവർ നിന്നെ കൈകളിൽ താങ്ങും’+ എന്നും എഴുതിയിട്ടുണ്ടല്ലോ.” 12 അപ്പോൾ യേശു, “‘നിന്റെ ദൈവമായ യഹോവയെ നീ പരീക്ഷിക്കരുത്’+ എന്നു പറഞ്ഞിട്ടുണ്ട്” എന്ന് ഉത്തരം പറഞ്ഞു. 13 അങ്ങനെ പിശാച് പ്രലോഭനങ്ങളെല്ലാം അവസാനിപ്പിച്ച് യേശുവിനെ വിട്ട് പോയി. എന്നിട്ട് മറ്റൊരു അവസരം ഒത്തുകിട്ടാൻ കാത്തിരുന്നു.+ 14 പിന്നെ യേശു ദൈവാത്മാവിന്റെ ശക്തിയോടെ* ഗലീലയിലേക്കു മടങ്ങിപ്പോയി. യേശുവിനെക്കുറിച്ചുള്ള നല്ല വാർത്തകൾ ചുറ്റുമുള്ള നാട്ടിലെല്ലാം പരന്നു.+ 15 യേശു അവരുടെ സിനഗോഗുകളിൽ പഠിപ്പിക്കാൻ തുടങ്ങി; എല്ലാവരുടെയും ആദരവ് നേടി. 16 പിന്നെ യേശു, താൻ വളർന്ന നസറെത്തിലേക്കു പോയി.+ എല്ലാ ശബത്തിലും ചെയ്യാറുള്ളതുപോലെ സിനഗോഗിൽ ചെന്ന്+ വായിക്കാൻ എഴുന്നേറ്റുനിന്നു. 17 യശയ്യ പ്രവാചകന്റെ ചുരുൾ യേശുവിനു കൊടുത്തു. യേശു ചുരുൾ തുറന്ന് ഇങ്ങനെ എഴുതിയിരിക്കുന്ന ഭാഗം എടുത്തു: 18 “ദരിദ്രരോടു സന്തോഷവാർത്ത ഘോഷിക്കാൻ യഹോവ എന്നെ അഭിഷേകം ചെയ്‌തതിനാൽ ദൈവത്തിന്റെ ആത്മാവ് എന്റെ മേലുണ്ട്. ബന്ദികളോടു സ്വാതന്ത്ര്യം ലഭിക്കുമെന്നും അന്ധന്മാരോടു കാഴ്‌ച കിട്ടുമെന്നും പ്രഖ്യാപിക്കാനും മർദിതരെ സ്വതന്ത്രരാക്കാനും+ 19 യഹോവയുടെ പ്രസാദവർഷത്തെക്കുറിച്ച്+ പ്രസംഗിക്കാനും ദൈവം എന്നെ അയച്ചിരിക്കുന്നു.” 20 എന്നിട്ട് യേശു ചുരുൾ ചുരുട്ടി സേവകന്റെ കൈയിൽ തിരികെ കൊടുത്തിട്ട് അവിടെ ഇരുന്നു. സിനഗോഗിലുണ്ടായിരുന്ന എല്ലാവരും യേശുവിനെത്തന്നെ നോക്കിക്കൊണ്ടിരുന്നു. 21 അപ്പോൾ യേശു അവരോട്, “നിങ്ങൾ ഇപ്പോൾ കേട്ട* ഈ തിരുവെഴുത്ത് ഇന്നു നിറവേറിയിരിക്കുന്നു”+ എന്നു പറഞ്ഞു. 22 എല്ലാവരും യേശുവിനെക്കുറിച്ച് മതിപ്പോടെ സംസാരിച്ചു. യേശുവിന്റെ വായിൽനിന്ന് വന്ന ഹൃദ്യമായ വാക്കുകൾ കേട്ട്,+ “ഇത് ആ യോസേഫിന്റെ മകനല്ലേ” എന്ന് അവർ അതിശയത്തോടെ ചോദിച്ചു.+ 23 യേശു അവരോടു പറഞ്ഞു: “‘വൈദ്യാ, ആദ്യം സ്വന്തം അസുഖം മാറ്റുക’ എന്ന പഴഞ്ചൊല്ലു പറഞ്ഞുകൊണ്ട് നിങ്ങൾ എന്റെ അടുത്ത് വരും. ‘കഫർന്നഹൂമിൽ നീ കുറെ കാര്യങ്ങൾ ചെയ്‌തെന്നു ഞങ്ങൾ കേട്ടു. അതൊക്കെ നിന്റെ ഈ സ്വന്തനാട്ടിലും ചെയ്യുക’ എന്നു നിങ്ങൾ എന്നോടു പറയുമെന്ന് എനിക്ക് ഉറപ്പാണ്.”+ 24 യേശു ഇങ്ങനെയും പറഞ്ഞു: “ഒരു പ്രവാചകനെയും സ്വന്തം നാട്ടുകാർ അംഗീകരിക്കാറില്ല+ എന്നു ഞാൻ സത്യമായി നിങ്ങളോടു പറയുന്നു. 25 ഉദാഹരണത്തിന്, ഏലിയയുടെ കാലത്ത് മൂന്നു വർഷവും ആറു മാസവും ആകാശം അടഞ്ഞ് മഴ പെയ്യാതെ നാട്ടിലെങ്ങും വലിയൊരു ക്ഷാമം ഉണ്ടായി.+ ആ സമയത്ത് ഇസ്രായേലിൽ ധാരാളം വിധവമാരുണ്ടായിരുന്നു. 26 എങ്കിലും ഏലിയയെ അവരിൽ ആരുടെ അടുത്തേക്കും അയയ്‌ക്കാതെ സീദോനിലെ സാരെഫാത്തിലുള്ള ഒരു വിധവയുടെ അടുത്തേക്കാണ് അയച്ചത്+ എന്നു ഞാൻ സത്യമായി നിങ്ങളോടു പറയുന്നു. 27 അതുപോലെ, എലീശ പ്രവാചകന്റെ കാലത്ത് ഇസ്രായേലിൽ ധാരാളം കുഷ്‌ഠരോഗികളുണ്ടായിരുന്നു. എങ്കിലും അവർ ആരുമല്ല, സിറിയക്കാരനായ നയമാൻ മാത്രമാണു ശുദ്ധീകരിക്കപ്പെട്ടത്.”+ 28 ഇതു കേട്ട് സിനഗോഗിലുണ്ടായിരുന്നവർക്കെല്ലാം വല്ലാതെ ദേഷ്യം വന്നു.+ 29 അവർ ചാടിയെഴുന്നേറ്റ് യേശുവിനെ നഗരത്തിനു പുറത്തേക്കു പിടിച്ചുകൊണ്ടുപോയി. ആ നഗരം ഒരു മലമുകളിലായിരുന്നു. അതുകൊണ്ട് മലയുടെ* വക്കിൽനിന്ന് യേശുവിനെ തലകീഴായി തള്ളിയിടാനായിരുന്നു അവരുടെ പദ്ധതി. 30 എന്നാൽ യേശു അവരുടെ ഇടയിലൂടെ പുറത്ത് കടന്ന് അവിടം വിട്ട് പോയി.+ 31 പിന്നെ യേശു ഗലീലയിലെ ഒരു നഗരമായ കഫർന്നഹൂമിൽ ചെന്നു. അവിടെ ഒരു ശബത്തിൽ യേശു അവരെ പഠിപ്പിച്ചുകൊണ്ടിരിക്കുകയായിരുന്നു.+ 32 യേശു പഠിപ്പിക്കുന്ന രീതി കണ്ട് അവർ അതിശയിച്ചുപോയി.+ കാരണം അധികാരമുള്ളവനായിട്ടാണു യേശു സംസാരിച്ചത്. 33 അപ്പോൾ സിനഗോഗിൽ അശുദ്ധാത്മാവ് ബാധിച്ച ഒരു മനുഷ്യനുണ്ടായിരുന്നു. അയാൾ ഉച്ചത്തിൽ ഇങ്ങനെ വിളിച്ചുപറഞ്ഞു:+ 34 “നസറെത്തുകാരനായ യേശുവേ,+ അങ്ങയ്‌ക്ക് ഇവിടെ എന്തു കാര്യം? ഞങ്ങളെ ഇല്ലാതാക്കാൻ വന്നതാണോ? അങ്ങ് ആരാണെന്ന് എനിക്കു നന്നായി അറിയാം; ദൈവത്തിന്റെ പരിശുദ്ധൻ.”+ 35 എന്നാൽ അതിനെ ശകാരിച്ചുകൊണ്ട് യേശു പറഞ്ഞു: “മിണ്ടിപ്പോകരുത്! അയാളിൽനിന്ന് പുറത്ത് വരൂ.” അപ്പോൾ ഭൂതം ആ മനുഷ്യനെ അവരുടെ മുന്നിൽ തള്ളിയിട്ടിട്ട് അയാൾക്ക് ഉപദ്രവമൊന്നും ചെയ്യാതെ അയാളെ വിട്ട് പോയി. 36 ഇതു കണ്ട് എല്ലാവരും അതിശയത്തോടെ തമ്മിൽത്തമ്മിൽ ഇങ്ങനെ പറഞ്ഞു: “യേശുവിന്റെ സംസാരം കേട്ടോ? അതിശയംതന്നെ! അധികാരത്തോടും ശക്തിയോടും കൂടെ യേശു അശുദ്ധാത്മാക്കളോടു കല്‌പിക്കുന്നു. ഉടനെ അവ പുറത്ത് വരുകയും ചെയ്യുന്നു.” 37 അങ്ങനെ, യേശുവിനെക്കുറിച്ചുള്ള വാർത്ത ചുറ്റുമുള്ള നാട്ടിലെങ്ങും പരന്നു.+ 38 സിനഗോഗിൽനിന്ന് ഇറങ്ങിയ യേശു ശിമോന്റെ വീട്ടിൽ ചെന്നു. ശിമോന്റെ അമ്മായിയമ്മ കടുത്ത പനി പിടിച്ച് കിടപ്പായിരുന്നു. ആ സ്‌ത്രീയെ സഹായിക്കണമെന്ന് അവർ യേശുവിനോട് അപേക്ഷിച്ചു.+ 39 അപ്പോൾ യേശു ആ സ്‌ത്രീയുടെ അടുത്ത് ചെന്ന് പനിയെ ശാസിച്ചു. അവരുടെ പനി മാറി. ഉടനെ അവർ എഴുന്നേറ്റ്, വന്നവരെ സത്‌കരിച്ചു. 40 സൂര്യാസ്‌തമയമായപ്പോൾ, പലപല രോഗങ്ങൾകൊണ്ട് കഷ്ടപ്പെട്ടിരുന്നവരെ ആളുകൾ യേശുവിന്റെ അടുത്ത് കൊണ്ടുവന്നു. ഓരോരുത്തരുടെയും മേൽ കൈ വെച്ച് യേശു അവരെ സുഖപ്പെടുത്തി.+ 41 “അങ്ങ് ദൈവപുത്രനാണ്”+ എന്നു വിളിച്ചുപറഞ്ഞുകൊണ്ട് അനേകരിൽനിന്ന് ഭൂതങ്ങൾ പുറത്ത് പോയി. പക്ഷേ താൻ ക്രിസ്‌തുവാണെന്ന് അവയ്‌ക്ക് അറിയാമായിരുന്നതുകൊണ്ട് യേശു അവയെ സംസാരിക്കാൻ അനുവദിക്കാതെ ശകാരിച്ചു.+ 42 നേരം വെളുത്തപ്പോൾ യേശു ഒറ്റപ്പെട്ട ഒരു സ്ഥലത്തേക്കു പോയി.+ പക്ഷേ ജനം യേശുവിനെ തിരഞ്ഞുചെന്നു. കണ്ടെത്തിയപ്പോൾ, തങ്ങളെ വിട്ട് പോകരുതെന്നു യേശുവിനോട് അപേക്ഷിച്ചു. 43 എന്നാൽ യേശു അവരോടു പറഞ്ഞു: “മറ്റു നഗരങ്ങളിലും എനിക്കു ദൈവരാജ്യത്തിന്റെ സന്തോഷവാർത്ത പ്രസംഗിക്കേണ്ടതുണ്ട്. അതിനുവേണ്ടിയാണ് എന്നെ അയച്ചിരിക്കുന്നത്.”+ 44 അങ്ങനെ, യേശു യഹൂദ്യയിലെ സിനഗോഗുകളിൽ പ്രസംഗിച്ചുപോന്നു.\n^ അഥവാ “ആ ദൈവത്തിനു മാത്രമേ നീ വിശുദ്ധസേവനം ചെയ്യാവൂ.”\n^ അഥവാ “ദൈവാത്മാവ് നിറഞ്ഞവനായി.”\n^ അക്ഷ. “നിങ്ങളുടെ കാതുകളിലുള്ള.”\n^ അഥവാ “കുന്നിന്റെ.”\nആത്മാവ് . . . നയിച്ചു: ഇവിടെ കാണുന്ന ന്യൂമ എന്ന ഗ്രീക്കുപദം ദൈവാത്മാവിനെ കുറിക്കുന്നു. ദൈവത്തിന്റെ ഇഷ്ടമനുസരിച്ച് കാര്യങ്ങൾ ചെയ്യുന്നതിന് ഒരു വ്യക്തിയെ പ്രേരിപ്പിക്കാനുള്ള ശക്തി അതിനുണ്ട്.—മർ 1:12; പദാവലിയിൽ “ആത്മാവ്” കാണുക.\nപിശാച്: മത്ത 4:1-ന്റെ പഠനക്കുറിപ്പു കാണുക.\nമനുഷ്യൻ അപ്പംകൊണ്ട് മാത്രമല്ല ജീവിക്കേണ്ടത്: എബ്രായതിരുവെഴുത്തുകളിലെ ആവ 8:3-ൽനിന്ന് യേശു ഉദ്ധരിച്ച ഭാഗം ലൂക്കോസും മത്തായിയും രേഖപ്പെടുത്തിയിട്ടുണ്ടെങ്കിലും ലൂക്കോസിന്റെ വിവരണത്തിൽ കാണുന്നതു താരതമ്യേന ഹ്രസ്വമായ ഒരു ഉദ്ധരണിയാണ്. ആ ഉദ്ധരണി പൂർത്തിയാക്കുക എന്ന ലക്ഷ്യത്തിൽ, ചില പുരാതന ഗ്രീക്കു കൈയെഴുത്തുപ്രതികളും പരിഭാഷകളും ഈ വാക്യത്തിൽ “ദൈവത്തിന്റെ എല്ലാ വചനംകൊണ്ടുമാണ് (ജീവിക്കേണ്ടത്)” എന്ന ഭാഗംകൂടി കൂട്ടിച്ചേർത്തിരിക്കുന്നതായി കാണാം. അങ്ങനെ അവർ ലൂക്കോസിന്റെ വിവരണവും മത്ത 4:4-ലെ സമാന്തരവിവരണവും ഒരുപോലെയാക്കിയിരിക്കുന്നു. എന്നാൽ ലൂക്കോസിന്റെ സുവിശേഷത്തിന്റെതന്നെ കൂടുതൽ പഴക്കമുള്ള ചില കൈയെഴുത്തുപ്രതികളിൽ ഹ്രസ്വമായ ഉദ്ധരണിയേ കാണുന്നുള്ളൂ. വസ്‌തുത ഇതാണെങ്കിലും, ശ്രദ്ധേയമായ ഒരു കാര്യമുണ്ട്: ക്രിസ്‌തീയ ഗ്രീക്ക് തിരുവെഴുത്തുകളുടെ പല എബ്രായപരിഭാഷകളിലും (അനു. സി-യിൽ J7, 8, 10, 13-15, 17 എന്നു സൂചിപ്പിച്ചിരിക്കുന്നു.) ദൈർഘ്യമേറിയ ഉദ്ധരണി ഉപയോഗിച്ചിരിക്കുന്നിടത്ത്, ദൈവനാമത്തെ പ്രതിനിധാനം ചെയ്യുന്ന നാല് എബ്രായ അക്ഷരങ്ങൾ കാണാം. ദൈർഘ്യമേറിയ ആ ഉദ്ധരണിയിലെ കൂട്ടിച്ചേർത്തിരിക്കുന്ന ഭാഗം ഇങ്ങനെ പരിഭാഷപ്പെടുത്താവുന്നതാണ്: “യഹോവയുടെ വായിൽനിന്ന് പുറപ്പെടുന്ന എല്ലാംകൊണ്ടുമാണ് (ജീവിക്കേണ്ടത്).”\nയഹോവ: ഇവിടെ ഉദ്ധരിച്ചിരിക്കുന്ന ആവ 6:13; 10:20 എന്നിവയുടെ മൂല എബ്രായപാഠത്തിൽ ദൈവത്തിന്റെ പേരിനെ പ്രതിനിധാനം ചെയ്യുന്ന നാല് എബ്രായവ്യഞ്‌ജനാക്ഷരങ്ങൾ (അതിന്റെ ലിപ്യന്തരണം യ്‌ഹ്‌വ്‌ഹ് എന്നാണ്.) കാണാം.—അനു. സി കാണുക.\nദേവാലയത്തിന്റെ ഏറ്റവും ഉയർന്ന ഭാഗം: മത്ത 4:5-ന്റെ പഠനക്കുറിപ്പു കാണുക.\nയഹോവ: ഇവിടെ ഉദ്ധരിച്ചിരിക്കുന്ന ആവ 6:16-ന്റെ മൂല എബ്രായപാഠത്തിൽ ദൈവത്തിന്റെ പേരിനെ പ്രതിനിധാനം ചെയ്യുന്ന നാല് എബ്രായവ്യഞ്‌ജനാക്ഷരങ്ങൾ (അതിന്റെ ലിപ്യന്തരണം യ്‌ഹ്‌വ്‌ഹ് എന്നാണ്.) കാണാം.—അനു. സി കാണുക.\nസിനഗോഗുകൾ: പദാവലിയിൽ “സിനഗോഗ്” കാണുക.\nഎല്ലാ ശബത്തിലും ചെയ്യാറുള്ളതുപോലെ: തെളിവുകൾ സൂചിപ്പിക്കുന്നതനുസരിച്ച് ബാബിലോണിയൻ പ്രവാസത്തിനു മുമ്പുള്ള കാലത്ത് ജൂതന്മാർ ശബത്ത് ആചരിക്കാൻ സിനഗോഗുകളിൽ കൂടിവന്നിട്ടില്ല. സാധ്യതയനുസരിച്ച്, എസ്രയുടെയും നെഹമ്യയുടെയും കാലംമുതലാണ് അങ്ങനെയൊരു രീതി തുടങ്ങിയത്. ഇത് ആത്മീയമായി പ്രയോജനം ചെയ്യുന്ന ഒരു കാര്യമായിരുന്നതുകൊണ്ട് യേശുവും ആ രീതി പിന്തുടർന്നു. യേശു ഭൂമിയിൽ ജീവിച്ചിരുന്ന കാലത്ത് ഉടനീളം യേശുവിന്റെ വീട്ടുകാർക്കു നസറെത്തിലെ സിനഗോഗിൽ പോകുന്ന പതിവുണ്ടായിരുന്നതായി രേഖയുണ്ട്. ആരാധനയ്‌ക്കായി ഒരുമിച്ചുകൂടുന്ന സമാനമായൊരു രീതി പിൽക്കാലത്ത് ക്രിസ്‌തീയസഭയിലും തുടങ്ങി.\nവായിക്കാൻ എഴുന്നേറ്റുനിന്നു: സിനഗോഗിലെ ആരാധനാരീതി വർണിക്കുന്ന, ലഭ്യമായതിലേക്കും ഏറ്റവും പഴക്കമുള്ള വിവരണമാണ് ഇതെന്നു പണ്ഡിതന്മാർ അഭിപ്രായപ്പെടുന്നു. ജൂതപാരമ്പര്യം പറയുന്നത്, സിനഗോഗിലേക്കു വരുന്നവർ ആ കെട്ടിടത്തിൽ പ്രവേശിച്ചുകഴിയുമ്പോൾ ആദ്യം സ്വന്തമായ പ്രാർഥനകൾ നടത്തിയിരുന്നു എന്നാണ്. അതായിരുന്നു പൊതുവേ സിനഗോഗിലെ ശുശ്രൂഷയ്‌ക്കു തുടക്കം കുറിച്ചിരുന്നത്. അതേത്തുടർന്ന് ആവ 6:4-9; 11:13-21 എന്നീ ഭാഗങ്ങൾ ചൊല്ലും. പിന്നീട് പൊതുപ്രാർഥനകൾക്കുള്ള സമയമാണ്. അതിനു ശേഷം പട്ടികയനുസരിച്ച് പഞ്ചഗ്രന്ഥിയിലെ ഒരു ഭാഗം ഉറക്കെ വായിക്കും. എ.ഡി. ഒന്നാം നൂറ്റാണ്ടിൽ “ശബത്തുതോറും” അത്തരത്തിൽ തിരുവെഴുത്തു വായിച്ചിരുന്നതായി പ്രവൃ 15:21 പറയുന്നു. ശുശ്രൂഷയുടെ അടുത്ത ഘട്ടം, പ്രവചനപുസ്‌തകത്തിലെ ഒരു ഭാഗം വായിച്ച് അതിൽനിന്നുള്ള ഒരു പാഠം വിശദീകരിക്കുന്നതായിരുന്നു. സാധ്യതയനുസരിച്ച് അതെക്കുറിച്ചാണ് ഈ വാക്യം പറയുന്നത്. വായിക്കുന്നയാൾ പൊതുവേ നിന്നുകൊണ്ടാണ് അതു ചെയ്‌തിരുന്നത്. ഏതു പ്രവചനഭാഗം വായിക്കണമെന്നു തീരുമാനിക്കാൻ അദ്ദേഹത്തിനു കുറെയൊക്കെ സ്വാതന്ത്ര്യമുണ്ടായിരുന്നെന്നു തോന്നുന്നു.\nയശയ്യ പ്രവാചകന്റെ ചുരുൾ: യശയ്യയുടെ ചാവുകടൽ ചുരുൾ, 17 വലിയ തുകൽക്കഷണങ്ങൾ ഒന്നോടൊന്നു ചേർത്ത് തയ്യാറാക്കിയതായിരുന്നു. 54 കോളങ്ങളുള്ള ആ ചുരുളിന് 7.3 മീ. (24 അടി) നീളമുണ്ട്. സാധ്യതയനുസരിച്ച്, അത്രയും നീളമുള്ള ഒരു ചുരുളായിരിക്കാം നസറെത്തിലെ സിനഗോഗിലുണ്ടായിരുന്നത്. ഒന്നാം നൂറ്റാണ്ടിൽ ബൈബിൾഭാഗങ്ങൾ അധ്യായങ്ങളും വാക്യങ്ങളും ആയി തിരിക്കുന്ന രീതി ഇല്ലാതിരുന്നതുകൊണ്ട് താൻ വായിക്കാൻ പോകുന്ന ഭാഗം യേശുവിന് അതിൽനിന്ന് തിരഞ്ഞ് കണ്ടുപിടിക്കണമായിരുന്നു. എന്നാൽ യേശു ആ പ്രവചനഭാഗം എടുത്തു എന്ന വസ്‌തുത സൂചിപ്പിക്കുന്നതു യേശുവിനു ദൈവവചനത്തിലെ ഭാഗങ്ങൾ വളരെ പരിചിതമായിരുന്നു എന്നാണ്.\nയഹോവ: ഇവിടെ ഉദ്ധരിച്ചിരിക്കുന്ന യശ 61:1-ന്റെ മൂല എബ്രായപാഠത്തിൽ ദൈവനാമത്തെ പ്രതിനിധാനം ചെയ്യുന്ന നാല് എബ്രായവ്യഞ്‌ജനാക്ഷരങ്ങൾ (അതിന്റെ ലിപ്യന്തരണം യ്‌ഹ്‌വ്‌ഹ് എന്നാണ്.) കാണാം.—അനു. സി കാണുക.\nയഹോവ എന്നെ അഭിഷേകം ചെയ്‌തതിനാൽ ദൈവത്തിന്റെ ആത്മാവ്: ലൂക്കോസ് ഇവിടെ യശയ്യ പ്രവചനത്തിന്റെ സെപ്‌റ്റുവജിന്റ് ഭാഷാന്തരത്തിൽനിന്നാണ് ഉദ്ധരിച്ചിരിക്കുന്നത്. അവിടെ ദൈവനാമം ഒരു പ്രാവശ്യമേ കാണുന്നുള്ളൂ. എന്നാൽ യേശു ഈ ഭാഗം വായിച്ചത് യശയ്യ പ്രവചനത്തിന്റെ (61:1, 2) എബ്രായപാഠത്തിൽനിന്നായിരിക്കാം. അവിടെ ദൈവനാമത്തെ പ്രതിനിധാനം ചെയ്യുന്ന നാല് എബ്രായവ്യഞ്‌ജനാക്ഷരങ്ങൾ (അതിന്റെ ലിപ്യന്തരണം യ്‌ഹ്‌വ്‌ഹ് എന്നാണ്) രണ്ടിടത്ത് കാണുന്നുണ്ട്. ക്രിസ്‌തീയ ഗ്രീക്കുതിരുവെഴുത്തുകളുടെ പല എബ്രായപരിഭാഷകളിലും (അനു. സി-യിൽ J7, 8, 10, 13-15 എന്നു സൂചിപ്പിച്ചിരിക്കുന്നു.) ദൈവനാമം ആ രണ്ടു സ്ഥലങ്ങളിലും കാണാം.\nബന്ദികളോടു സ്വാതന്ത്ര്യം ലഭിക്കുമെന്നു പ്രഖ്യാപിക്കാൻ: യേശു യശയ്യ പ്രവചനത്തിൽനിന്ന് ഉദ്ധരിച്ച ഈ ഭാഗം ചില ജൂതന്മാർ അക്ഷരാർഥത്തിലായിരിക്കാം മനസ്സിലാക്കിയത്. (യശ 61:1) എന്നാൽ യേശുവിന്റെ ശുശ്രൂഷയുടെ ലക്ഷ്യം, ആളുകളെ ആത്മീയമായ ബന്ധനത്തിൽനിന്ന് വിടുവിക്കുക എന്നതായിരുന്നു. അതുകൊണ്ടുതന്നെ യേശു പ്രഖ്യാപിച്ചത് ആത്മീയാർഥത്തിലുള്ള സ്വാതന്ത്ര്യമാണ്. സാധ്യതയനുസരിച്ച്, ഈ പ്രവചനത്തിനും അതിനെ തന്റെ ശുശ്രൂഷയുമായി ബന്ധിപ്പിച്ച യേശുവിന്റെ വാക്കുകൾക്കും ജൂബിലി വർഷവുമായി ബന്ധമുണ്ട്. എല്ലാ 50-ാം വർഷവും ആചരിച്ചിരുന്ന ജൂബിലിയുടെ സമയത്ത് ദേശമെങ്ങും സ്വാതന്ത്ര്യം പ്രഖ്യാപിക്കുന്ന രീതിയുണ്ടായിരുന്നു.—ലേവ 25:8-12.\nയഹോവയുടെ: ഇവിടെ ഉദ്ധരിച്ചിരിക്കുന്ന യശ 61:2-ന്റെ മൂല എബ്രായപാഠത്തിൽ ദൈവനാമത്തെ പ്രതിനിധാനം ചെയ്യുന്ന നാല് എബ്രായവ്യഞ്‌ജനാക്ഷരങ്ങൾ (അതിന്റെ ലിപ്യന്തരണം യ്‌ഹ്‌വ്‌ഹ് എന്നാണ്.) കാണാം.—അനു. സി കാണുക.\nയഹോവയുടെ പ്രസാദവർഷം: അഥവാ “യഹോവയ്‌ക്കു സ്വീകാര്യമായ വർഷം.” യേശു ഇവിടെ യശ 61:1, 2-ൽനിന്ന് ഉദ്ധരിക്കുകയായിരുന്നു. ഈ പ്രവചനഭാഗം തന്നിൽ നിറവേറുന്നതായി യേശു പറഞ്ഞു. താൻ ചെയ്‌തുകൊണ്ടിരിക്കുന്ന രക്ഷയുടെ ശുശ്രൂഷ യഹോവയുടെ ‘പ്രസാദത്തിന്റെ’ ‘വർഷത്തിനു’ തുടക്കം കുറിച്ചെന്നും അതോടെ ആളുകളിൽ പ്രസാദിച്ച് അവരെ സ്വീകരിക്കാനുള്ള യഹോവയുടെ സമയം തുടങ്ങിയെന്നും സൂചിപ്പിക്കുകയായിരുന്നു യേശു. എന്നാൽ യശയ്യ പ്രവചനത്തിലെ തുടർന്നുള്ള വാക്കുകൾ ‘ദൈവം പ്രതികാരം ചെയ്യുന്ന (താരതമ്യേന ഹ്രസ്വമായ) ദിവസത്തെക്കുറിച്ച്’ പറയുന്നുണ്ടെങ്കിലും യേശു ആ ഭാഗം വായിച്ചില്ല. രക്ഷയ്‌ക്കായി തന്നിലേക്കു തിരിയുന്നവരിൽ ദൈവം പ്രസാദിക്കുന്ന താരതമ്യേന ദീർഘമായ ‘പ്രസാദവർഷത്തിൽ’ ആളുകളുടെ ശ്രദ്ധ പിടിച്ചുനിറുത്താനായിരിക്കാം യേശു അതെക്കുറിച്ച് മാത്രം വായിച്ചത്.—ലൂക്ക 19:9, 10; യോഹ 12:47.\nഇരുന്നു: ഇങ്ങനെ ചെയ്‌തതിലൂടെ, താൻ സംസാരിക്കാൻപോകുകയാണെന്നു സൂചിപ്പിക്കുകയായിരുന്നു യേശു. സിനഗോഗിൽ കൂടിവന്നവരുടെ മുന്നിൽ നിന്ന് വായിക്കുന്ന ഒരാൾ തിരിച്ച് തന്റെ ഇരിപ്പിടത്തിൽ പോയി ഇരിക്കുന്നതിനു പകരം അവിടെയുള്ള ‘എല്ലാവർക്കും’ കാണാവുന്ന ഒരിടത്ത് ഇരുന്ന് പഠിപ്പിക്കുന്നതായിരുന്നു അന്നത്തെ രീതി.—മത്ത 5:1-ന്റെ പഠനക്കുറിപ്പു താരതമ്യം ചെയ്യുക.\nപഴഞ്ചൊല്ല്: അഥവാ “പഴമൊഴി; ദൃഷ്ടാന്തകഥ; ദൃഷ്ടാന്തം.” ഇതിന്റെ ഗ്രീക്കുപദമായ പരബൊളേയുടെ അക്ഷരാർഥം “അരികിൽ (ചേർത്ത്) വെക്കുക” എന്നാണ്. ഇതിന് ഒരു ദൃഷ്ടാന്തകഥയെയോ പഴഞ്ചൊല്ലിനെയോ ദൃഷ്ടാന്തത്തെയോ അർഥമാക്കാനാകും.—മത്ത 13:3-ന്റെ പഠനക്കുറിപ്പു കാണുക.\nമൂന്നു വർഷവും ആറു മാസവും: വരൾച്ച അവസാനിക്കുന്നതിനെക്കുറിച്ച് ഏലിയ പ്രഖ്യാപിച്ചത് “മൂന്നാം വർഷം” ആണെന്നു 1രാജ 18:1 പറയുന്നു. അതുകൊണ്ടുതന്നെ യേശുവിന്റെ വാക്കുകൾ 1 രാജാക്കന്മാരിലെ വിവരണവുമായി യോജിക്കുന്നില്ലെന്നാണു ചിലരുടെ വാദം. എന്നാൽ വരൾച്ച മൂന്നു വർഷത്തിൽ താഴെ മാത്രമേ നീണ്ടുനിന്നുള്ളൂ എന്ന് എബ്രായതിരുവെഴുത്തുകളിലെ ആ വിവരണം സൂചിപ്പിക്കുന്നില്ല എന്നതാണു സത്യം. സാധ്യതയനുസരിച്ച്, “മൂന്നാം വർഷം” എന്നു പറഞ്ഞിരിക്കുന്ന കാലഘട്ടം കണക്കുകൂട്ടേണ്ടത് ഏലിയ ആഹാബിനോടു വരൾച്ചയെക്കുറിച്ച് ആദ്യമായി പ്രഖ്യാപിച്ച സമയംമുതലാണ്. (1രാജ 17:1) ഏലിയ ഇക്കാര്യം രാജാവിനോടു പറയുന്നതിനു മുമ്പുതന്നെ വേനൽക്കാലം തുടങ്ങിയിട്ടുണ്ടാകും. സാധാരണഗതിയിൽ ആറു മാസം നീളുന്ന വേനൽ ഇത്തവണ പതിവിലും നീണ്ടിരിക്കാനും സാധ്യതയുണ്ട്. ഇനി, വരൾച്ച അവസാനിച്ചത് ഏലിയ “മൂന്നാം വർഷം” ആഹാബിന്റെ മുന്നിൽ വീണ്ടും ചെന്ന ഉടനെ അല്ല, മറിച്ച് കർമേൽ പർവതത്തിൽവെച്ച് നടന്ന അഗ്നിപരിശോധനയ്‌ക്കു ശേഷമാണ് എന്നതും ഓർക്കുക. (1രാജ 18:18-45) അതുകൊണ്ട് ഇവിടെ കാണുന്ന യേശുവിന്റെ വാക്കുകളും യാക്ക 5:17-ൽ ക്രിസ്‌തുവിന്റെ അർധസഹോദരനായ യാക്കോബ് രേഖപ്പെടുത്തിയിരിക്കുന്ന സമാനമായ വാക്കുകളും 1രാജ 18:1-ലെ കാലക്കണക്കുമായി നന്നായി യോജിക്കുന്നു.\nസാരെഫാത്ത്: ഫൊയ്‌നിക്യപ്രദേശത്തെ ഈ പട്ടണത്തിന്റെ സ്ഥാനം മെഡിറ്ററേനിയൻ തീരത്ത് സീദോൻ, സോർ എന്നീ നഗരങ്ങളുടെ ഇടയ്‌ക്കായിരുന്നു. ഇസ്രായേല്യരുടെ പ്രദേശത്തിനു വെളിയിലായിരുന്നു അത്. അതിന്റെ ഗ്രീക്കുപേര് സരെപ്‌ത എന്നായിരുന്നു. 1രാജ 17:9, 10; ഓബ 20 എന്നീ വാക്യങ്ങളിൽ അതിന്റെ എബ്രായപേര് കാണാം. ആധുനിക ലബാനോനിലെ സരഫന്റ് എന്ന സ്ഥലപ്പേരിലൂടെ ആ പേര് ഇന്നും നിലനിന്നുപോരുന്നു. സീദോന് ഏതാണ്ട് 13 കി.മീ. തെക്കുപടിഞ്ഞാറായാണ് സരഫന്റിന്റെ സ്ഥാനം. എന്നാൽ മെഡിറ്ററേനിയൻ തീരത്ത് സ്ഥിതി ചെയ്‌തിരുന്ന പുരാതന സാരെഫാത്ത് പട്ടണത്തിന്റെ സ്ഥാനം സരഫന്റിൽനിന്ന് കുറച്ച് ദൂരെയായിരുന്നിരിക്കാം.—അനു. ബി10 കാണുക.\nശുദ്ധീകരിക്കപ്പെട്ടത്: അഥവാ “സുഖം പ്രാപിച്ചത്.” നയമാന്റെ കുഷ്‌ഠരോഗം മാറിയതിനെക്കുറിച്ചാണ് ഇവിടെ പറയുന്നത്. (2രാജ 5:3-10, 14) ഒരാൾക്ക് ഈ അസുഖം ബാധിച്ചാൽ, മോശയുടെ നിയമമനുസരിച്ച് അയാൾ ആചാരപരമായി അശുദ്ധനാകുമായിരുന്നു. (ലേവ 13:1-59) അതുകൊണ്ടുതന്നെ കുഷ്‌ഠം ഭേദമാകുന്നതിനെക്കുറിച്ച് പറയുന്നിടത്ത് ഈ ഗ്രീക്കുപദപ്രയോഗം മിക്കപ്പോഴും ഉപയോഗിക്കാറുണ്ട്.—മത്ത 8:3; 10:8; മർ 1:40, 41.\nയേശുവിനെ തലകീഴായി തള്ളിയിടാനായിരുന്നു: ജൂതപാരമ്പര്യമനുസരിച്ച്, കുറ്റക്കാരനെന്നു കണ്ടെത്തിയ ഒരാളെ ചെങ്കുത്തായ ഒരു മലയുടെ മുകളിൽനിന്ന് താഴേക്കു തള്ളിയിടുന്ന രീതിയുണ്ടായിരുന്നെന്ന് പിൽക്കാലത്ത് താൽമൂദിൽ രേഖപ്പെടുത്തിയിട്ടുണ്ട്. മരിച്ചെന്ന് ഉറപ്പാക്കാൻ അയാളെ കല്ലെറിയുമായിരുന്നെന്നും അതു പറയുന്നു. നസറെത്തിലെ ജനക്കൂട്ടത്തിന്റെ പദ്ധതി അതായിരുന്നോ എന്ന് അറിയില്ലെങ്കിലും യേശുവിനെ കൊല്ലണമെന്നുതന്നെയായിരുന്നു അവരുടെ ഉദ്ദേശ്യം.\nകഫർന്നഹൂം: “നഹൂമിന്റെ ഗ്രാമം” അഥവാ “ആശ്വാസത്തിന്റെ ഗ്രാമം” എന്ന് അർഥമുള്ള ഒരു എബ്രായപേരിൽനിന്ന് വന്നിരിക്കുന്നത്. (നഹൂ 1:1, അടിക്കുറിപ്പ്) യേശുവിന്റെ ഭൗമികശുശ്രൂഷയിൽ വളരെയധികം പ്രാധാന്യമുണ്ടായിരുന്ന ഒരു നഗരം. ഗലീലക്കടലിന്റെ വടക്കുപടിഞ്ഞാറേ തീരത്ത് സ്ഥിതിചെയ്‌തിരുന്ന ഈ നഗരത്തെ മത്ത 9:1-ൽ യേശുവിന്റെ ‘സ്വന്തം നഗരം’ എന്നാണു വിളിച്ചിരിക്കുന്നത്. സമുദ്രനിരപ്പിൽനിന്ന് 200 മീറ്ററിലേറെ (650 അടി) താഴ്‌ന്ന പ്രദേശമായിരുന്നു കഫർന്നഹൂം. നസറെത്താകട്ടെ, സമുദ്രനിരപ്പിൽനിന്ന് ഏതാണ്ട് 360 മീ. (1,200 അടി) ഉയരത്തിലും. അതുകൊണ്ട്, യേശു കഫർന്നഹൂമിലേക്ക് “ഇറങ്ങിച്ചെന്നു” എന്നാണു ഗ്രീക്കുപാഠത്തിൽ കാണുന്നത്.\nഅശുദ്ധാത്മാവ്: അഥവാ “അശുദ്ധമായ ഭൂതാത്മാവ്.”—പദാവലിയിൽ “ആത്മാവ്” കാണുക.\nഅങ്ങയ്‌ക്ക് ഇവിടെ എന്തു കാര്യം?: മത്ത 8:29-ന്റെ പഠനക്കുറിപ്പു കാണുക.\nശിമോന്റെ അമ്മായിയമ്മ: അതായത് പത്രോസിന്റെ അമ്മായിയമ്മ. പത്രോസിനെ കേഫ എന്നും വിളിച്ചിരുന്നു. (യോഹ 1:42) കേഫ വിവാഹിതനാണെന്നു സൂചിപ്പിക്കുന്ന 1കൊ 9:5-ലെ പൗലോസിന്റെ വാക്കുകളും ഇതുമായി യോജിക്കുന്നു. തെളിവനുസരിച്ച്, പത്രോസും സഹോദരനായ അന്ത്രയോസും താമസിച്ചിരുന്ന വീട്ടിൽതന്നെയാണു പത്രോസിന്റെ അമ്മായിയമ്മയും താമസിച്ചിരുന്നത്.—മർ 1:29-31; പത്രോസ് അപ്പോസ്‌തലന്റെ വ്യത്യസ്‌തപേരുകളെക്കുറിച്ച് വിശദീകരിച്ചിരിക്കുന്ന മത്ത 10:2-ന്റെ പഠനക്കുറിപ്പു കാണുക.\nകടുത്ത പനി പിടിച്ച്: പത്രോസിന്റെ അമ്മായിയമ്മ ‘പനി പിടിച്ച് കിടക്കുകയായിരുന്നു’ എന്ന് മത്തായിയും മർക്കോസും പറഞ്ഞിട്ടുണ്ട്. (മത്ത 8:14; മർ 1:30) എന്നാൽ അതു ‘കടുത്ത പനിയായിരുന്നെന്ന്’ പറഞ്ഞ് രോഗത്തിന്റെ ഗുരുതരാവസ്ഥയിലേക്കു ശ്രദ്ധ ക്ഷണിക്കുന്നതു ലൂക്കോസ് മാത്രമാണ്. ഒരു വൈദ്യനായതുകൊണ്ടായിരിക്കാം അദ്ദേഹം ഇക്കാര്യം രേഖപ്പെടുത്തിയത്.—“ലൂക്കോസ്—ആമുഖം” കാണുക.\nയശയ്യയുടെ വിഖ്യാതമായ ചുരുൾ\nചാവുകടൽ ചുരുളിലെ യശയ്യ പുസ്‌തകത്തിന്റെ ഒരു ഭാഗമാണ് (1QIsa) ഇവിടെ കാണിച്ചിരിക്കുന്നത്. ഈ ചുരുൾ ബി.സി. 125-നും ബി.സി. 100-നും ഇടയ്‌ക്കുള്ളതാണെന്നു കരുതപ്പെടുന്നു. ചാവുകടലിന് അടുത്തുള്ള ഖുംറാനിലെ ഒരു ഗുഹയിൽനിന്ന് 1947-ൽ കണ്ടെടുത്തതാണ് ഇത്. യേശു നസറെത്തിലെ സിനഗോഗ് സന്ദർശിച്ചപ്പോൾ വായിച്ച യശയ്യ 61:1,2വാക്യങ്ങളാണ് ഇവിടെ എടുത്തുകാണിച്ചിരിക്കുന്നത്. യശയ്യയുടെ ചാവുകടൽ ചുരുൾ 17 തുകൽത്താളുകൾ ചേർന്നതായിരുന്നു. ആ താളുകൾ ലിനൻനൂലുകൊണ്ട് തുന്നിച്ചേർത്തിരുന്നു. അവയുടെ ശരാശരി നീളം 26.4 സെന്റിമീറ്ററും (10.3 ഇഞ്ച്) വീതി ഏതാണ്ട് 25.2 സെന്റിമീറ്റർമുതൽ (ഏതാണ്ട് 10 ഇഞ്ച്) 62.8 സെന്റിമീറ്റർവരെയും (ഏതാണ്ട് 25 ഇഞ്ച്) ആയിരുന്നു. ഇപ്പോൾ ആ ചുരുളിന്റെ ആകെ നീളം 7.3 മീ. (24 അടി) ആണ്. ഇതുപോലുള്ള ഒരു ചുരുളിൽനിന്നായിരിക്കാം മിശിഹയെക്കുറിച്ചുള്ള പ്രവചനഭാഗം യേശു തുറന്ന് ‘എടുത്തത്.’ (ലൂക്ക 4:17) ആ ഭാഗത്ത് ദൈവനാമത്തെ സൂചിപ്പിക്കുന്ന എബ്രായാക്ഷരങ്ങൾ വരുന്ന മൂന്നു സ്ഥലങ്ങളും ഇവിടെ പ്രത്യേകം അടയാളപ്പെടുത്തിയിട്ടുണ്ട്.


വിമതരെ പുറത്താക്കി കോണ്‍ഗ്രസ്; കൗണ്‍സിലര്‍മാര്‍ക്ക് ഉള്‍പ്പെടെ6വര്‍ഷം സസ്‌പെന്‍ഷന്\nകൊച്ചി: തദ്ദേശ തെരഞ്ഞെടുപ്പില് യുഡിഎഫ് സ്ഥാനാര്‍ത്ഥികള്‍ക്കെതിരെ വിമതരായി മത്സരിക്കുന്ന കോണ്‍ഗ്രസ് പ്രവര്‍ത്തകരെ പാര്‍ട്ടി പുറത്താക്കി. കളമശേരിയില് ഒന്നാം വാര്‍ഡില് പരീത് പിള്ള, 11 ാം വാര്‍ഡില് സിന്ധു ഹരീഷ്, 23 ാം വാര്‍ഡില് എകെ നിഷാദ്, 36 ാം വാര്‍ഡില് റിയാസ് പിച്ചിങ്ങ പറമ്പ്, 40 ാം വാര്‍ഡില് അഷ്‌കര് അലി, 41 ാം വാര്‍ഡില് ഖാലിദ് ഇടക്കുളം എന്നിവരെയാണ് പാര്‍ട്ടിയുടെ പ്രാഥമിക അംഗത്വത്തില് നിന്നും പുറത്താക്കിയത്. കോതമംഗലത്തും പാര്‍ട്ടി ഇതേ നടപടി സ്വീകരിച്ചു. കൗണ്‍സിലര്‍മാര് ഉള്‍പ്പെടെയുള്ളവരെയാണ് […]\n30 Nov 2020 9:41 PM GMT\nകൊച്ചി: തദ്ദേശ തെരഞ്ഞെടുപ്പില് യുഡിഎഫ് സ്ഥാനാര്‍ത്ഥികള്‍ക്കെതിരെ വിമതരായി മത്സരിക്കുന്ന കോണ്‍ഗ്രസ് പ്രവര്‍ത്തകരെ പാര്‍ട്ടി പുറത്താക്കി. കളമശേരിയില് ഒന്നാം വാര്‍ഡില് പരീത് പിള്ള, 11 ാം വാര്‍ഡില് സിന്ധു ഹരീഷ്, 23 ാം വാര്‍ഡില് എകെ നിഷാദ്, 36 ാം വാര്‍ഡില് റിയാസ് പിച്ചിങ്ങ പറമ്പ്, 40 ാം വാര്‍ഡില് അഷ്‌കര് അലി, 41 ാം വാര്‍ഡില് ഖാലിദ് ഇടക്കുളം എന്നിവരെയാണ് പാര്‍ട്ടിയുടെ പ്രാഥമിക അംഗത്വത്തില് നിന്നും പുറത്താക്കിയത്.\nകോതമംഗലത്തും പാര്‍ട്ടി ഇതേ നടപടി സ്വീകരിച്ചു. കൗണ്‍സിലര്‍മാര് ഉള്‍പ്പെടെയുള്ളവരെയാണ് പുറത്താക്കിയത്. യുഡിഎഫ് സ്ഥാനാര്‍ത്ഥികള്‍ക്കെതിരെ മത്സരിക്കുന്നവരേയും അവരെ സഹായിക്കുന്നവരുമായ നഗരസഭാ കൗണ്‍സിലര്‍നമാരേയുമാണ് പാര്‍ട്ടി പുറത്താക്കിയത്.\nമുന് കൗണ്‍സിലര്‍മാരായ ഷീബ എല്‍ദോസ് മാതിരപ്പിള്ളി, ശാലിനി മുരളി കുത്തുകുഴി, ബൈജു ജേക്കബ് എന്നിവരെ ആറ് വര്‍ഷത്തേക്കാണ് പുറത്താക്കിയത്.\nനഗരസഭ അഞ്ചാം വാര്‍ഡില് നിന്നും യുഡിഎഫ് സ്ഥാനാര്‍ത്ഥികള്‍ക്കെതിരെ മത്സരിക്കുന്ന ജോസ് നെടുങ്ങോട്ടിനേയും പ്രാഥമിക അംഗത്വത്തില് നിന്നും സസ്‌പെന്റ് ചെയ്തിട്ടുണ്ട്.


കേരളത്തില് ഇന്ന് 19,688 പേര്‍ക്ക് കോവിഡ്-19\nHomecovidകേരളത്തില് ഇന്ന് 19,688 പേര്‍ക്ക് കോവിഡ്-19\nപ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) ഏഴിന് മുകളിലുള്ള 296 തദ്ദേശ സ്വയംഭരണ പ്രദേശങ്ങളാണുള്ളത്. അതില് 81 എണ്ണം നഗര പ്രദേശങ്ങളിലും 215 എണ്ണം ഗ്രാമ പ്രദേശങ്ങളിലുമാണുള്ളത്. കഴിഞ്ഞ ദിവസങ്ങളിലുണ്ടായ 135 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 21,631 ആയി. ഇന്ന് രോഗം സ്ഥിരീകരിച്ചവരില് 111 പേര് സംസ്ഥാനത്തിന് പുറത്ത് നിന്നും വന്നവരാണ്. 18,602 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 894 പേരുടെ സമ്പര്‍ക്ക ഉറവിടം വ്യക്തമല്ല.\n81 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. വയനാട് 17, പാലക്കാട് 10, പത്തനംതിട്ട, കണ്ണൂര്9വീതം, തൃശൂര് 8, കാസര്‍ഗോഡ് 7, കൊല്ലം, കോട്ടയം, എറണാകുളം5വീതം, ആലപ്പുഴ 4, തിരുവനന്തപുരം2എന്നിങ്ങനെ ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 28,561 പേര് രോഗമുക്തി നേടി. തിരുവനന്തപുരം 2085, കൊല്ലം 2640, പത്തനംതിട്ട 1358, ആലപ്പുഴ 1836, കോട്ടയം 2555, ഇടുക്കി 766, എറണാകുളം 2842, തൃശൂര് 2528, പാലക്കാട് 2122, മലപ്പുറം 3144, കോഴിക്കോട് 3439, വയനാട് 974, കണ്ണൂര് 1743, കാസര്‍ഗോഡ് 529 എന്നിങ്ങനേയാണ് രോഗമുക്തിയായത്. ഇതോടെ 2,38,782 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 39,66,557 പേര് ഇതുവരെ കോവിഡില് നിന്നും മുക്തി നേടി.\n.സംസ്ഥാനത്തെ വിവിധ ജില്ലകളിലായി 6,20,739 പേരാണ് ഇപ്പോള് നിരീക്ഷണത്തിലുള്ളത്. ഇവരില് 5,87,582 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 33,157 പേര് ആശുപത്രികളിലും നിരീക്ഷണത്തിലാണ്. 2463 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\n.· കോവിഡ് 19 വാക്‌സിനുകള് ആളുകളെ അണുബാധയില് നിന്നും ഗുരുതരമായ അസുഖത്തില് നിന്നും സംരക്ഷിക്കുകയും ആശുപത്രിവാസത്തിന്റെയും മരണത്തിന്റെയും സാധ്യത ഗണ്യമായി കുറയ്ക്കുകയും ചെയ്യുന്നു. · നിലവില് ചികിത്സയില് ഉള്ള കേസുകളില് 12.82% ആശുപത്രി/ഫീല്‍ഡ് ആശുപത്രികളില് മാത്രമാണ് പ്രവേശിപ്പിക്കുന്നത്. · നിലവില് ചികിത്സയില് ഉള്ള കേസുകളില് 1% ല് താഴെ മാത്രമാണ് ഐസിയുവില് ഉള്ളത്.


Aug 31, 2020 Sep 1, 2020 ബിന്ദു ചാന്ദിനി\nകൊളോണിയൽ കാലഘട്ടത്തിൽ കാർഷികമേഖലയിലെ ചൂഷണങ്ങൾ ബ്രിട്ടിഷ് കോളനി ഭരണത്തിൻ്റെ തുടക്കം ബംഗാളിൽനിന്നായിരുന്നു. ഇംഗ്ലീഷുകാർ ഇവിടെയാണ് ഗ്രാമസമൂഹത്തെ മാറ്റാനുള്ള പ്രവർത്തനങ്ങൾക്ക് തുടക്കം കുറിച്ചത്. റവന്യു വരുമാനം വർദ്ധിപ്പിക്കുക എന്ന മുഖ്യ ലക്ഷ്യത്തോടെ ഒരു പുതിയ റവന്യു സമ്പ്രദായവും പുതിയ കൈവശാവകാശ നിയമവും ഈസ്റ്റ് ഇന്ത്യാ കമ്പനി ആദ്യമായി നടപ്പിലാക്കിയതും ബംഗാളിലാണ്. കാർഷികോല്പാദനം വർദ്ധിപ്പിക്കാനുതകുന്ന വിധത്തിൽ ഭൂമിയിൽ പണം നിക്ഷേപിക്കാൻ കഴിയുന്ന എന്നാൽ എല്ലാക്കാലവും ഈസ്റ്റിന്ത്യാ കമ്പനിയോടു കൂറു പുലർത്തുന്ന ഒരു ഭൂപ്രഭു വർഗത്തെ അവർ അതിലൂടെ സൃഷ്ടിച്ചെടുത്തു. യഥാർത്ഥത്തിൽ ബ്രിട്ടിഷ് ഭരണാധികാരികളുടെ കീഴിൽ പ്രഭുക്കന്മാരും ജന്മിമാരും പൂർവ്വാധികം ശക്തിപ്രാപിക്കുകയാണുണ്ടത്. ബ്രിട്ടിഷുകാർക്ക് സ്വന്തം അധികാരം നിലനിർത്താൻ അവരുടെ സജീവമായ പിന്തുണയും സഹകരണവും ആവശ്യമായിരുന്നു. ‘സ്ഥിര നികുതി വ്യവസ്ഥ’ (കോൺവാലീസ് പ്രഭു 1793 ൽ നടപ്പിലാക്കിയത്) അനുസരിച്ച് ഭുവുടമകൾ നികുതിത്തുക കൃത്യമായി നൽകിയില്ലെങ്കിൽ കൈവശമുള്ള ഭൂമി ലേലത്തിൽ പോകും. ഉയർന്ന നികുതി…\nAug 31, 2020 Aug 31, 2020 ജീമോൻ റാന്നി\nഹൂസ്റ്റൺ: റാന്നി ചൂരക്കാട്ട് (തിരുവനന്തപുരം കഴക്കൂട്ടം അശ്വതി ഗാർഡൻസ്) ജോൺ സി തോമസ് (കുഞ്ഞുമോൻ – 74) ഹൂസ്റ്റണിൽ നിര്യാതനായി. ഭാര്യ ചിന്നമ്മ ജോൺ കൊല്ലം മുഖത്തല പനങ്ങോട്ട് കുടുംബാംഗമാണ്. ഹൂസ്റ്റൺ ട്രിനിറ്റി മാർത്തോമാ ഇടവകയിൽ നിരവധി ഔദ്യോഗിക സ്ഥാനങ്ങൾ വഹിച്ചിട്ടുള്ള പരേതൻ ദീർഘവർഷങ്ങൾ ഹൂസ്റ്റണിൽ ടെക്സാസ് ഇൻസ്ട്രുമെന്റസ്, യുടിഎംബി എന്നിവിടങ്ങളിൽ ജോലി ചെയ്തിരുന്നു. മക്കൾ: തോമസ് ജോൺ (ജെയ്സൺ, ഹൂസ്റ്റൺ), ജോയ്‌സ് ജോൺ മേജർ (ഹംഗറി). മരുമക്കൾ: മഞ്ജു വർഗീസ് ജോൺ (ഹൂസ്റ്റൺ), തമാസ് മേജർ (ഹംഗറി). കൊച്ചുമക്കൾ: ഐശയാ, സിൽവിയ, സ്റ്റെല്ല. സഹോദരങ്ങൾ: കുഞ്ഞമ്മ മാത്യു (ന്യൂയോർക്ക്), പെണ്ണമ്മ ജോർജ്, ചിന്നമ്മ, പരേതരായ തങ്കമ്മ, ഫിലിപ്പ് തോമസ്. ഭാര്യാസഹോദരങ്ങൾ : തര്യൻ ലൂക്കോസ് (അറ്റ്‌ലാന്റ), ഡേവിഡ് ലൂക്കോസ് (ഹൂസ്റ്റൺ), സാബു ലൂക്കോസ് (ഹൂസ്റ്റൺ), ഷാജി ലൂക്കോസ് (ബോസ്റ്റൺ), സജി വർഗീസ് (ബോസ്റ്റൺ). പൊതുദർശനവും സംസ്കാര…\nAug 31, 2020 Aug 31, 2020 തസ്‌നീം\nബോളിവുഡ് നടൻ സുശാന്ത് സിംഗ് രജ്പുത്തിന്റെ മരണവുമായി ബന്ധപ്പെട്ട് നടി റിയ ചക്രബർത്തിയെ തുടർച്ചയായ നാലാം ദിവസവും കേന്ദ്ര അന്വേഷണ ഏജൻസി (സിബിഐ) ചോദ്യം ചെയ്തു. ഒൻപത് മണിക്കൂറാണ് ചോദ്യം ചെയ്യല് നീണ്ടത്. നാലു ദിവസത്തിനുള്ളിൽ 35 മണിക്കൂറോളം സിബിഐ ഇതുവരെ റിയയെ ചോദ്യം ചെയ്തിട്ടുണ്ട്. ജൂൺ 14 ന് മുംബൈയിലെ ബാന്ദ്രയിലെ ഫ്ലാറ്റിൽ സുശാന്ത് സിംഗ് രജ്പുത് ആത്മഹത്യ ചെയ്തു. എന്നാല്, ആത്മഹത്യയാണോ കൊലപാതകമാണൊ എന്നാണ് സിബിഐ അന്വേഷിക്കുന്നത്. റിയയെ കൂടാതെ, കേസിൽ ചോദ്യം ചെയ്യാനായി റിയയുടെ സഹോദരന് ഷൗവിക് ചക്രബര്‍ത്തിയേയും സിബിഐ സാന്താക്രൂസിലെ കലിനയിലെ ഡിആർഡിഒ ഗസ്റ്റ് ഹൗസിലേക്ക് വിളിപ്പിച്ചു. നേരത്തെ വെള്ളി, ശനി, ഞായർ ദിവസങ്ങളിലും പ്രത്യേക അന്വേഷണ സംഘം റിയയെ മണിക്കൂറുകളോളം ചോദ്യം ചെയ്തു. ഡല്‍ഹിയില് നിന്നു വന്ന സിബിഐ പ്രത്യേക സംഘം ഡിആർഡിഒ ഗസ്റ്റ് ഹൗസിലാണ് താമസിക്കുന്നത്. അവിടെ വെച്ചാണ്…\nIndian Overseas Congress, USA, expresses its deep sorrow and sincere condolences on the demise of one of the most admired leaders in India, former President Pranab Mukherjee. “He wasaquintessential congressman, formidable leader, andagreat parliamentarian,’ said George Abraham, Vice-Chairman of the IOC, USA. NRIs across the globe will fondly remember his contribution to the country in various capacities asapolitical leader, Minister of important portfolios, sharp troubleshooter, and statesman with an independent mindset who adorned the office of the Presidency. We also pay tribute to the…\nAug 31, 2020 ജഗത് കൃഷ്ണകുമാര്\nഇന്ത്യയുടെ മുൻ രാഷ്ട്രപതിയും മുൻ ധനകാര്യമന്ത്രിയും, ആധുനിക ഇൻഡ്യയുടെ പുരോഗതിയിൽ നിർണ്ണായക വ്യക്തിത്വവുമായിരുന്ന പ്രണബ് മുഖർജിയുടെ നിര്യാണത്തിൽ കൊല്ലം പ്രവാസി അസോസിയേഷൻ അനുശോചിച്ചു. അധികാര രാഷ്ട്രീയത്തിലെ മാന്യതയും സൂക്ഷ്മതകയും പുലർത്തിയിരുന്ന വ്യക്തിയായിരുന്നു മുഖർജിയെന്നും അദ്ദേഹത്തിന്റെ നിര്യാണത്തോടെ ഇൻഡ്യയുടെ ബൗദ്ധിക രാഷ്ട്രീയത്തിൽ നികത്താനാകാത്ത നഷ്ടമാണ് ഉണ്ടായിരിക്കുന്നതെന്നും കെ.പി.എ അനുശോചനകുറിപ്പിൽ അറിയിച്ചു.\nAug 31, 2020 സാബിര് അഹ്‌സന്\n“ഉറ്റവരിൽ നിന്നും ഉടയവരിൽ നിന്നും അകന്ന് ആഘോഷങ്ങളിൽ പങ്കെടുക്കാനാവാതെ ആശുപത്രിയുടെ ചുമരുകൾക്കുള്ളിൽ ദു:ഖമനുഭവിക്കുന്ന കോവിഡ് ബാധിതരെ ചേർത്തു നിർത്താൻ മനസ്സ് കാണിച്ച ടീം വെൽഫെയർ വളണ്ടിയർമാരാണ് യഥാർത്ഥത്തിൽ ഓണമാഘോഷിച്ചവരെന്ന്” മെഡിക്കൽ കോളേജ് കോവിഡ് വാർഡ് ഇൻചാർജ് ഡോ. ശ്രീരാം പറഞ്ഞു. പാലക്കാട് മെഡിക്കൽ കോളേജ്, ജില്ലാ ആശുപത്രി എന്നിവിടങ്ങളിലെ കോവിഡ് ബാധിതർക്ക് ഉദാരമതികളുടെ സഹകരണത്തോടെ ടീം വെൽഫെയറിന്റെ നേതൃത്വത്തിൽ നൽകുന്ന ഓണപ്പായസത്തിന്റെയും സ്പെഷൽ ഫുഡിന്റെയും കിറ്റ് ഏറ്റുവാങ്ങിയ ശേഷം സംസാരിക്കുകയാരിക്കുന്നു അദ്ദേഹം. വെൽഫെയർ പാർട്ടി ജില്ലാ ജനറൽ സെക്രട്ടറി എം.സുലൈമാൻ, ടീം വെൽഫെയർ ജില്ലാ വൈസ് ക്യാപ്റ്റൻ മുസ്തഫ മലമ്പുഴ, വെൽഫെയർ പാർട്ടി മണ്ഡലം സെക്രട്ടറി എ.കെ. ഫിർദൗസ്, മുനിസിപ്പൽ കമ്മിറ്റി പ്രസിഡണ്ട് പി.അഫ്സൽ തുടങ്ങിയവർ നേതൃത്വം നൽകി. ആശുപത്രി അധികൃതരുടെ ആവശ്യപ്രകാരമുള്ള ഭക്ഷണ വിതരണം പന്ത്രണ്ടാമത് ആഴ്ച പിന്നിട്ടു.\nAug 31, 2020 Aug 31, 2020 പ്രസ് റിലീസ്\nജനമനസ്സിൽ എന്നെന്നും മറക്കാനാവാത്ത ജ്വലിക്കുന്ന ഓർമ്മകൾ മാത്രമേ പ്രണബ് ജിയെക്കുറിച്ചുള്ളു. വ്യക്തി വൈശിഷ്ട്യം കൊണ്ട് ഏറ്റെടുത്ത എല്ലാ ഉത്തരവാദിത്വങ്ങളും സുസമ്മതമായ നിലയിൽ പൂർത്തീകരിക്കാൻ കഴിഞ്ഞു. പ്രഗത്‌ഭനായ രാഷ്ട്ര തന്ത്രജ്ഞൻ, ചിന്തകൻ, വാഗ്മി, ദേശിയ വാദി തുടങ്ങിയ നിലകളിൽ തിളങ്ങിനിന്നു. എതിർപ്പിനെയും വിമർശനങ്ങളെയും പുഞ്ചിരിയോടെ നേരിട്ടു. ശരിയെന്നു ബോധ്യപ്പെട്ട വിഷയങ്ങളിൽ നിന്നും വ്യതിചലിച്ചില്ല. നാഗ്പ്പുരിൽ ആർഎസ്സ്എസ്സിന്റെ പൊതുപരിപാടിയിൽ സർസംഘചാലകനോടൊപ്പം പങ്കെടുത്ത സംഭവം ഒട്ടേറെ ഒച്ചപ്പാടുകൾക്കുഇട നൽകി. അപ്പോഴും ഉറച്ച നിലപാടുകളോടെ പ്രതിരോധിച്ചുകൊണ്ട് തന്റെ ശരിയെ ജനസമക്ഷം തുറന്നുകാട്ടി. ആ ധീര വ്യക്തിത്വത്തിന്റെ സ്മരണക്കുമുന്നിൽ സ്നേഹ പ്രണാമം.\nAug 31, 2020 ജയശങ്കര് പിള്ള\nവാതിലിൽ തട്ടുന്ന ശബ്ദം കേട്ടാണ് ജയദേവൻ ഉണർന്നതു. ചില്ലു ജാലകത്തിലൂടെ സൂര്യ പ്രകാശം കടന്നു വരുന്നു. തലയ്ക്കു വല്ലാത്ത ഭാരം. മുറ്റത്തു ആരോ ചൂലുകൊണ്ടു വരയ്ക്കുന്ന ശബ്ദം. ഭിത്തിയിൽ ആട്ടം നിലച്ച പഴയ പെൻഡുലം ക്ളോക്ക്. ഇന്നലെ രാത്രിയിൽ വായിച്ചു വച്ച ഡയറി മെത്തയിൽ നിന്ന് താഴെ വീണിരിക്കുന്നു. വീണ്ടും ഓപ്പോൾ വന്നു കതകിൽ തട്ടുന്നു. “ദേവാ നീ എഴുന്നേറ്റില്ലേ ?!” എഴുന്നേറ്റിട്ടു എന്ത് ചെയ്യാൻ എന്ന് ചോദിക്കണമെന്നു തോന്നി. എഴുന്നേറ്റു ചെന്ന് ജനൽ പാളികൾ തുറന്നു. ജന്നലിന്റെ കൊളുത്തുകളിൽ തുരുമ്പു പിടിച്ചിരിക്കുന്നു. പുറത്തു മാറാല കൂടു കൂട്ടിയിരിയ്ക്കുന്നു. സോമൻ പിള്ള നീളമുള്ള കമ്പി ചൂൽ കൊണ്ട് മുറ്റത്തുള്ള ചപ്പു ചവറുകൾ വലിച്ചു കൂട്ടുന്നു. മുറ്റത്തു അങ്ങിങ്ങായി മുത്തങ്ങ പുല്ലു തഴച്ചു വളരുന്നു. വര്‍ഷങ്ങള്‍ക്കു മുൻപ് ഈ മുറ്റം കാണുവാൻ എത്ര ഭംഗി ആയിരുന്നു. സ്വർണ്ണ നിറമുള്ള…\nAug 31, 2020 Aug 31, 2020 ജഗത് കൃഷ്ണകുമാര്\nകൊല്ലം പ്രവാസി അസോസിയേഷൻ സംഘടിപ്പിക്കുന്ന പൊന്നോണം 2020 ന്റെ ഭാഗമായുള്ള ഓണക്കിറ്റും, ഓണസദ്യയും കൈമാറി. ഈ പ്രത്യേക സാഹചര്യത്തിൽ ഓണം ആഘോഷിക്കാൻ കഴിയാത്ത തികച്ചും അർഹരായ അമ്പതോളം പേർക്കാണ് കെ.പി.എ സെൻട്രൽ കമ്മിറ്റി, ഏരിയ കമ്മിറ്റി ഭാരവാഹികൾ വഴി ഇത് എത്തിച്ചത്. പൊന്നോണം 2020 ന്റെ ഭാഗമായി നടത്തുന്ന മത്സരങ്ങളും മറ്റു കലാപരിപാടികളും അടുത്ത ആഴ്ചയിൽ നടക്കുന്ന യൂട്യൂബ് പ്രോഗ്രാമിലൂടെ സംപ്രേക്ഷണം ചെയ്യുമെന്നും ഭാരവാഹികൾ അറിയിച്ചു.\nAug 31, 2020 Aug 31, 2020 .\nഹൂസ്റ്റൺ സെന്‍റ് മേരീസ് ഓർത്തോഡോക്സ് ദേവാലയത്തില് പരിശുദ്ധ ദൈവമാതാവിന്‍റെ ജനനപ്പെരുന്നാള് ഓഗസ്റ്റ് 31 തിങ്കളാഴ്ച സന്ധ്യ മുതല് സെപ്റ്റംബര്7തിങ്കളാഴ്ച വരെ ഭക്തിയാദരപൂര്‍വ്വംനടത്തുന്നു. വിവിധ ദിവസങ്ങളിൽ വൈദിക ശ്രേഷ്ഠർ വചനശുശ്രൂഷകള്‍ക്കും വിശുദ്ധ കുർബാനക്കും നേതൃത്വം നല്‍കുന്നതാണ്. എല്ലാ ദിവസവും വൈകുന്നേരങ്ങളില് നടക്കുന്ന ശുശ്രൂഷകൾ സോഷ്യൽ മീഡിയ വഴി പങ്കെടുക്കുവാൻ ആവശ്യമായ ക്രമീകരണങ്ങൾ സജ്ജമാക്കിയിട്ടുണ്ട്. ഓഗസ്റ്റ് 31 തിങ്കളാഴ്ച വൈകിട്ട് ഏഴ് മണിക്ക് സന്ധ്യാനമസ്കാരത്തോടെ ശുശ്രൂഷകൾ ആരംഭിക്കും. വി. കുര്‍ബ്ബാന, പരിശുദ്ധ ദൈവമാതാവിനോടുള്ള പ്രത്യേക മദ്ധ്യസ്ഥപ്രാർഥന എന്നിവക്ക് ഫാ. രാജേഷ് ജോൺ (വികാരി സെൻറ് തോമസ് വലിയ പള്ളി ഡാളസ് പ്രധാന കാർമ്മികത്വം വഹിക്കും. സെപ്റ്റംബർ 1 ചൊവ്വാഴ്ച വൈകിട്ട് ഏഴ് മണിക്ക് സന്ധ്യാനമസ്കാരവും ഹൂസ്റ്റണിലെ വൈദീകരുടെ നേതൃത്വത്തിൽ ഗാനശുശ്രൂഷയും തുടർന്ന് നടക്കുന്ന വചനശുശ്രൂഷക്കും, പരിശുദ്ധ ദൈവമാതാവിനോടുള്ള പ്രത്യേക മദ്ധ്യസ്ഥപ്രാർഥനക്കും ഫാ. ഐസക് ബി. പ്രകാശ് (ഹൂസ്റ്റൺ…


ചിപ് പ്രതിസന്ധി പാരമ്യത്തിലേക്ക്; 20 ബില്യണ് ഡോളര് നിക്ഷേപിക്കുമെന്ന് ഇന്‍റല് | Future Kerala\nചിപ് പ്രതിസന്ധി പാരമ്യത്തിലേക്ക്; 20 ബില്യണ് ഡോളര് നിക്ഷേപിക്കുമെന്ന് ഇന്‍റല്\nആഗോളതലത്തില് ചിപ് ക്ഷാമം രൂക്ഷമായിരിക്കുകയാണ്\nഓട്ടോ മുതല് ഇലക്ട്രോണിക്സ് വരെയുള്ള മേഖലകള് ഉല്‍പ്പാദന പ്രതിസന്ധിയില്\nകേരളത്തിലുള്‍പ്പടെ കാറുകളുടെ ലഭ്യതയെ ബാധിച്ചു തുടങ്ങി\nമുംബൈ: ആഗോളതലത്തില് സെമികണ്ടക്റ്റര് ചിപ്പുകളുടെ ക്ഷാമം അതിരൂക്ഷമായതോടെ സ്മാര്‍ട്ട്ഫോണ് മുതല് ഓട്ടോമൊബീല് ഇന്‍ഡസ്ട്രി വരെയുള്ള മേഖലകള് കടുത്ത പ്രതിസന്ധിയാണ് അഭിമുഖീകരിക്കുന്നത്. ആരോഗ്യ മേഖല മുതല് ഇലക്ട്രോണിക്സ് രംഗം വരെയുള്ള വ്യവസായങ്ങളെ ബാധിച്ച ആഗോള സെമി കണ്ടക്റ്റര് ക്ഷാമം നേരിടുന്നതിനായി യുഎസ് പ്രസിഡന്‍റ് ജോ ബൈഡന് വരെ ഇടപെടല് നടത്തിയിരുന്നു. ഇതിനായി അദ്ദേഹം എക്സിക്യൂട്ടിവ് ഉത്തരവില് ഒപ്പിടുകയും ചെയ്തു.\nഇത്തരത്തില് കടുത്ത പ്രതിസന്ധി നേരിടുന്ന സമയത്താണ് ചിപ് നിര്‍മാണ പ്ലാന്‍റുകള്‍ക്കായി 20 ബില്യണ് ഡോളര് നിക്ഷേപിക്കുമെന്ന് ടെക് ഭീമനായ ഇന്‍റല് പ്രഖ്യാപിച്ചിരിക്കുന്നത്. യുഎസിലെ അരിസോണയില് രണ്ട് വലിയ ചിപ് നിര്‍മാണ ഫാക്റ്ററികള്‍ക്കായി നിക്ഷേപം നടത്തുമെന്നാണ് ഇന്‍റല് വ്യക്തമാക്കിയത്. പ്രഖ്യാപനം വന്നതിന് തൊട്ടുപിന്നാലെ ഇന്‍റലിന്‍റെ ഓഹരിവിലയിലും വര്‍ധനവുണ്ടായി.\nകമ്പനിയുടെ പുതിയ സിഇഒ പാറ്റ് ഗെല്‍സിംഗറിന്‍റെ ആദ്യ പൊതുപ്രസ്താവനയോട് അനുബന്ധിച്ചാണ് പുതിയ പദ്ധതി പ്രഖ്യാപനമെന്നതും ശ്രദ്ധേയമായി.\nഓരോ ഇലക്ട്രോണിക് ഡിവൈസിന്‍റെയും ബ്രെയിന് എന്ന് പറയാവുന്ന ചിപ്പുകള് ലഭ്യമായില്ലെങ്കില് സമാനതകളില്ലാത്ത പ്രതിസന്ധിയിലേക്കാണ് വ്യവസായങ്ങള് എത്തിപ്പെടുക. ഉപഭോക്തൃവിലയില് ഇതിനോടകം തന്നെ വമ്പന് വര്‍ധന വന്നു കഴിഞ്ഞു. സാംസംഗ് മുതല് ഫോര്‍ഡ് വരെയുള്ള കമ്പനികളുടെ ഉല്‍പ്പാദനം മന്ദഗതിയിലായി.\nടിവി, മൊബീല് ഫോണ്, കാറുകള്, ഗെയിം കണ്‍സോളുകള് തുടങ്ങിയവയുടെ എല്ലാം വിലയില് വലിയ വര്‍ധനയുണ്ടാകും. മാത്രമല്ല ഇത് ലഭ്യമാകുന്നതിലും കാര്യമായ കാലതാമസമെടുക്കും. കഴിഞ്ഞ വര്‍ഷം അവസാനം മുതലാണ് ലോകത്ത് ചിപ്പ് പ്രതിസധി രൂപപ്പെട്ടുതുടങ്ങിയത്. തുടക്കത്തില് വിതരണത്തിലെ കാലതാമസമായിരുന്നു അനുഭവപ്പെട്ടത്, ലോക്ക്ഡൗണില് ഫാക്റ്ററികള് പൂട്ടിയതായിരുന്നു കാരണം.\nഎന്നാല് കോവിഡ് ജനങ്ങളുടെ ജീവിതശൈലികള് മാറ്റിയതോടെ ഇലക്ട്രോണിക് ഡിവൈസുകള്‍ക്ക് മുമ്പെങ്ങുമില്ലാത്ത തരത്തിലുള്ള ആവശ്യകതയാണ് വന്നത്. ഇത് പ്രതിസന്ധി രൂക്ഷമാക്കി. ചിപ് പ്രതിസന്ധി കാരണം ആപ്പിളിന് പോലും തങ്ങളുടെ ഐഫോണ് 12ന്‍റെ അവതരണം രണ്ട് മാസത്തേക്ക് നീട്ടിവയ്ക്കേണ്ടി വന്നു.\nചിപ് പ്രതിസന്ധി കാരണം ലാഭത്തില് 2.5 ബില്യണ് ഡോളറിന്‍റെ കുറവുണ്ടാകാന് സാധ്യതയുണ്ടെന്ന് ഫോര്‍ഡ് വ്യക്തമാക്കിയിരുന്നു. രണ്ട് ബില്യണ് ഡോളറോളം തങ്ങളുടെ ലാഭത്തെ ചിപ്പ് പ്രതിസന്ധി ബാധിക്കുമെന്ന് ജനറല് മോട്ടോഴ്സും സൂചിപ്പിച്ചിരുന്നു.\nചിപ് ക്ഷാമം കാണം കേരളത്തില് പോലും കാറുകളുടെ ഡെലിവറിക്ക് കാലതമാസമെടുക്കുന്നുണ്ട്. മിക്ക മോഡലുകള്‍ക്ക് രണ് മാസമെങ്കിലും കാത്തിപ്പുണ്ടെന്നാണ് റിപ്പോര്‍ട്ട്.\nPrevious പൊതുമേഖലാ കമ്പനികളില് നിന്ന് 30,369 കോടി ഡിവിഡന്‍റ് സ്വീകരിച്ച് കേന്ദ്രസര്‍ക്കാര്\nNext വണ്‍പ്ലസ് 9, വണ്‍പ്ലസ്9പ്രോ, വണ്‍പ്ലസ് 9ആര്, വണ്‍പ്ലസ് വാച്ച് അവതരിപ്പിച്ചു


പ്രണയദിനത്തിൽ എന്നും ഇതുപോലെ കൂടെ ഉണ്ടാകണമെന്ന് ആവശ്യപ്പെട്ട് കുടുംബവിളക്കിലെ വേദിക ! - Cine Kerala\nHome Social Media പ്രണയദിനത്തിൽ എന്നും ഇതുപോലെ കൂടെ ഉണ്ടാകണമെന്ന് ആവശ്യപ്പെട്ട് കുടുംബവിളക്കിലെ വേദിക !\nപ്രണയദിനത്തിൽ എന്നും ഇതുപോലെ കൂടെ ഉണ്ടാകണമെന്ന് ആവശ്യപ്പെട്ട് കുടുംബവിളക്കിലെ വേദിക !\nഏഷ്യാനെറ്റ് സംപ്രേഷണം ചെയ്യുന്ന കുടുംബ വിളക്ക് എന്ന സീരിയലിലൂടെ പ്രേക്ഷക ശ്രദ്ധ പിടിച്ചു പറ്റിയ താരമാണ് ശരണ്യ ആനന്ദ്. വേദിക എന്ന നെഗറ്റീവ് ക്യാരക്ടറാണ് ശരണ്യ കുടുംബവിളക്കിൽ അവതരിപ്പിക്കുന്നത്. വേദികളിലൂടെ തനിക്ക് നെഗറ്റീവ് കഥാപാത്രങ്ങൾ ചേരുമെന്ന് ശരണ്യ തെളിയിച്ചുകഴിഞ്ഞു.\nഇന്നിപ്പോൾ പ്രണയദിനത്തിൽ ശരണ്യ ആനന്ദ് സമൂഹമാധ്യമങ്ങളിലൂടെ പങ്കുവച്ച ഒരു പോസ്റ്റാണ് വൈറലായിരിക്കുന്നത്. ഭർത്താവുമൊത്തുള്ള ചിത്രമാണ് ശരണ്യ തന്റെ ഇൻസ്റ്റഗ്രാം അക്കൗണ്ട് വഴി ആരാധകർക്കായി പങ്കുവച്ചിരിക്കുന്നത്. ഹൃദയത്തിൽ തറക്കുന്ന വരികളോടെ ഭർത്താവിന് വാലന്റൈൻസ് ഡേ വിഷസ് അറിയിച്ചിരിക്കുകയാണ് ശരണ്യ.\n“എന്തെങ്കിലും എനിക്ക് താങ്ങളോട് ആവശ്യപ്പെടാൻ ഉണ്ടെങ്കിൽ അത് എന്നും ഇതുപോലെ ഒന്നിച്ച് ഉണ്ടാകണമെന്ന് മാത്രമാണ് ” എന്ന് പറഞ്ഞുകൊണ്ടാണ് ശരണ്യ തന്റെ പോസ്റ്റ് അവസാനിപ്പിയ്ക്കുന്നത്. നിരവധി ആളുകളാണ് ഇതിനോടകം തന്നെ പോസ്റ്റ് കണ്ടിരിക്കുന്നത് . നിരവധി കമന്റുകൾ ഉം പോസ്റ്റിന് താഴെയായി വന്നുകഴിഞ്ഞു .ഇക്കഴിഞ്ഞ ഇടയ്ക്കായിരുന്നു താരത്തിന്റെ വിവാഹം നടന്നത്.


സൗദിയുടെ യുദ്ധ വിമാനം തകർത്തതിന് മറുപടി; യെമനിൽ സൗദി-യുഎഇ വ്യോമാക്രമണത്തിൽ 31 മരണം - BIGNEWSLIVE | Latest Malayalam News\nസന: സൗദി അറേബ്യയുടെ യുദ്ധവിമാനം തകർത്തിന്റെ മറുപടിയായി യെമനിൽ സൗദി-യുഎഇ സംയുക്ത സൈന്യം നടത്തിയ വ്യോമാക്രമണത്തിൽ 31 പേർ മരിച്ചതായി ഐക്യരാഷ്ട്ര സംഘടന. പത്തിലേറെ പേർക്ക് ഗുരുതരമായി പരുക്കേറ്റിട്ടുണ്ട്. യെമനിലെ അൽ ജ്വാഫിലാണ് ആക്രമണം ഉണ്ടായത്. സ്ത്രീകളും കുട്ടികളും ഉൾപ്പെടുന്ന സാധാരണക്കാരാണു മരിച്ചത്.\nഹൂതികൾ അൽ ജ്വാഫിൽ വെച്ച് സൗദിയുടെ യുദ്ധവിമാനം തകർത്തതിന്റെ പ്രതികാരമായാണ് പിന്നാലെ സൗദി-യുഎഇ വ്യോമാക്രമണം ഉണ്ടായത്. വെള്ളിയാഴ്ച അൽ ജ്വാഫ് പ്രവിശ്യയിൽ സൈനിക സഹായത്തിനായി പറന്ന വിമാനമാണ് ഹൂതികൾ വെടിവെച്ചിട്ടത്.\nആക്രമണത്തിന്റെ ഉത്തരവാദിത്തം ഹൂതി വിമതർ ഏറ്റെടുക്കുകയും ചെയ്തിരുന്നു. ആക്രമണത്തിൽ പരുക്കേറ്റവരെ അൽ ജ്വാഫിലെയും സനായിലെയും വിവിധ ആശുപത്രികളിൽ പ്രവേശിപ്പിച്ചു. അതേസമയം, ആക്രമണം ന്യായീകരിക്കാനാവുന്നതല്ലെന്ന് ഐക്യരാഷ്ട്ര സംഘടന പ്രതികരിച്ചു.\nTags: GulfpravasamSaudi ArabiaUAEworldyemen


Fisheries Center.... | കോഴിക്കോട് കോവിഡ് രോഗിയുടെ മത്സ്യവില്‍പ്പനകേന്ദ്രം തല്ലിത്തകര്‍ത്തു... ഷട്ടറും മത്സ്യം വില്‍ക്കുന്ന സ്റ്റാന്റും തകര്‍ത്ത നിലയില് - Malayalivartha.com Widgets Magazine\n04 JUNE 2020 12:55 PM IST\nപുറമേരിയില് കോവിഡ് രോഗിയുടെ മത്സ്യവില്‍പ്പനകേന്ദ്രം തല്ലിത്തകര്‍ത്തു. ഇന്നലെ അര്‍ധരാത്രിയോടെയായിരുന്നു സംഭവം. ഷട്ടറും മത്സ്യം വില്‍ക്കുന്ന സ്റ്റാന്റും തകര്‍ത്ത നിലയിലാണ്.പുറമേരി വെള്ളൂര് റോഡിലുള്ള കടയാണ് അക്രമിക്കപ്പെട്ടത്. സംഭവവുമായി ബന്ധപ്പെട്ട് നാദാപുരം പോലീസ് കേസെടുത്തിട്ടുണ്ട്.\nമത്സ്യ വ്യാപാരിക്ക് കോവിഡ് രോഗം സ്ഥിരീകരിച്ചതോടെ ഇയാളുടെ പിതാവ് അടക്കം നിരീക്ഷണത്തിലാണ്. അതുകൊണ്ട് തന്നെ കൃത്യമായ മൊഴിയെടുക്കാനായിട്ടില്ല. ലൈസന്‍സി വന്നാലുടന് മൊഴിയെടുക്കുമെന്ന് നാദാപുരം പോലീസ് അറിയിച്ചു. മത്സ്യ വ്യാപാരിക്ക് രോഗം സ്ഥിരീകരിച്ചതോടെ നാദാപുരം, പുറമേരി, കുന്നുമ്മല്, കുറ്റ്യാടി പഞ്ചായത്തുകളും വടകരയിലെ ചില പ്രദേശങ്ങളും കണ്ടൈന്‍മെന്റ് സോണില് പെട്ടിരുന്നു. മാത്രമല്ല സമീപ പ്രദേശങ്ങളിലെയെടക്കം മത്സ്യ മാര്‍ക്കറ്റുകളെല്ലാം അടക്കുകയും വ്യാപാരികളോട് നിരീക്ഷണത്തില് പോവാന് ആവശ്യപ്പെടുകയും ചെയ്തിരുന്നു.\nഇതില് വൈരാഗ്യമുള്ളവര് ആരെങ്കിലുമാണോ കട തല്ലിതകര്‍ത്തത് എന്നാണ് സംശയിക്കുന്നത്. ഇയാളുമായി ബന്ധപ്പെട്ടുവെന്ന് കരുതന്നവരുടെ രണ്ടുഘട്ടമായിവന്ന പരിശോധനാഫലങ്ങള് മുഴുവന് നെഗറ്റീവാണ്. ഇനി 85 പേരുടെ ഫലംകൂടി വരേണ്ടതുണ്ട്. ജൂണ് ഒന്ന്, രണ്ട് തീയതികളില് എടുത്ത സ്രവപരിശോധനാഫലമാണ് വരാനുള്ളത്. പരിശോധനാഫലം നെഗറ്റീവായവരും നിര്‍ബന്ധമായും 14 ദിവസം ഹോം ക്വാറന്റീനില് പ്രവേശിക്കണം.


ബഹിരാകാശ വിനോദയാത്രകള് വൈകി; ഓഹരി വിപണിയില് കൂപ്പുകുത്തി വിര്‍ജിന് ഗാലക്ടിക് | Virgin Galactic stock dropped after commercial flights are delayed\nOct 16, 2021, 11:22 AM IST\nബഹിരാകാശ വാഹനത്തിന്റെ പ്രവര്‍ത്തന ശേഷി മെച്ചപ്പെടുത്തുന്നതില് ശ്രദ്ധകേന്ദ്രീകരിക്കുമെന്നാണ് വിര്‍ജിന് ഗാലക്ടിക് പറയുന്നത്.\nലണ്ടന്: വാണിജ്യാടിസ്ഥാനത്തിലുള്ള ബഹിരാകാശ യാത്രകള് ആരംഭിക്കുന്നത് വൈകിപ്പിച്ചതോടെ റിച്ചാര്‍ഡ് ബ്രാന്‍സണിന്റെ ഉടമസ്ഥതയിലുള്ള വിര്‍ജിന് ഗാലക്ട് ഓഹരി വിപണിയില് കൂപ്പുകുത്തി. വെള്ളിയാഴ്ച 14 ശതമാനമാണ് ഓഹരിയിടിഞ്ഞത്.\nബഹിരാകാശ വാഹനത്തിന്റെ സുപ്രധാനമായ പരീക്ഷണപ്പറക്കലും വാണിജ്യാടിസ്ഥാനത്തിലുള്ള സേവനങ്ങള് ആരംഭിക്കുന്നതും നീട്ടിവെക്കാനുള്ള തീരുമാനം കമ്പനി പ്രഖ്യാപിച്ചതോടെയാണ് ഓഹരിവിപണിയിടിയുന്നതിന് വഴിവെച്ചത്. 2022 രണ്ടാം പകുതിയോടെ ആയിരിക്കും സേവനങ്ങള് ആരംഭിക്കുക എന്നാണ് വിവരം.\nബഹിരാകാശ വാഹനത്തിന്റെ പ്രവര്‍ത്തനശേഷി മെച്ചപ്പെടുത്തുന്നതില് ശ്രദ്ധ കേന്ദ്രീകരിക്കുമെന്നാണ് വിര്‍ജിന് ഗാലക്ടിക് പറയുന്നത്. വാഹനത്തില് ഉപയോഗിച്ചിരിക്കുന്ന വസ്തുക്കള് ഈടു നില്‍ക്കുന്നതുമായി ബന്ധപ്പെട്ട് വന്ന ലാബ് റിപ്പോര്‍ട്ടിനെ തുടര്‍ന്നാണ് പുതിയ തീരുമാനമെന്നാണ് വിവരം.\nഈ മാസം നടത്താനിരുന്ന യുണിറ്റി 23 എന്ന പരീക്ഷണ പറക്കലും നീട്ടിവെച്ചിട്ടുണ്ട്. ഇറ്റാലിയന് വ്യോമസേനയില് നിന്നും നാഷണല് റിസര്‍ച്ച് കൗണ്‍സിലില് നിന്നുമുള്ള ക്രൂ അംഗങ്ങളാണ് ഈ യാത്രയില് ഉണ്ടാകുക.\nബഹിരാകാശത്തേക്ക് വിനോദ യാത്ര പോയ ആദ്യ വ്യക്തിയാണ് റിച്ചാര്‍ഡ് ബ്രാന്‍സണ്. തന്റെ കമ്പനിയായ വിര്‍ജിന് ഗാലക്ടിക് നിര്‍മിച്ച സൂപ്പര് സോണിക് ബഹിരാകാശ വിമാനത്തിലായിരുന്നു യാത്ര. കമ്പനി ജീവനക്കാരായ ബെത്ത് മോസസ്, കൊളിന് ബെന്നറ്റ്, സിരിഷ ബാന്ദ്‌ല, പൈലറ്റുമാരായ ഡേവ് മാക്കെ, മൈക്കല് മസൂചി എന്നിവരുമൊത്തായിരുന്നു യാത്ര. തൊട്ടുപിന്നാലെ തന്നെ ആമസോണ് സ്ഥാപകന് ജെഫ് ബെസോസും ബഹിരാകാശ യാത്ര ചെയ്തു. ഇലോണ് മസ്‌കിന്റെ സ്‌പേസ് എക്‌സും ബഹിരാകാശ വിനോദസഞ്ചാര മത്സരരംഗത്തുണ്ട്.\nഅതേസമയം, ബ്രാന്‍സണിന്റെ ആദ്യയാത്രയില് വാഹനം നിശ്ചയിച്ച പാതയില്‍നിന്നു ഗതി മാറി സഞ്ചരിച്ചുവെന്ന് കാണിച്ച് യു.എസ്. ഫെഡറല് ഏവിയേഷന് അഡ്മിനിസ്‌ട്രേഷന്റെ അന്വേഷണം നടക്കുന്നുണ്ട്.\nബഹിരാകാശ യാത്രയ്ക്കായി 600-ലേറെ പേര് ടിക്കറ്റുകള് സ്വന്തമാക്കിയിട്ടുണ്ട്. രണ്ട് ലക്ഷം ഡോളറിനും രണ്ടര ലക്ഷം ഡോളറിനുമിടയിലാണ് ടിക്കറ്റിന്റെ വില. ഇതില് ആദ്യ ബാച്ച് ടിക്കറ്റുകള് പത്ത് വര്‍ഷം മുമ്പ് തന്നെ വിറ്റഴിക്കപ്പെട്ടിരുന്നു.


ജൂനിയര് ചാപ്ലിന് ഖാബി… ഒന്നും മിണ്ടില്ല.. പക്ഷേ മിണ്ടാത്ത വീഡിയോ എല്ലാം വൈറല്… – Kairali News | Kairali News Live\nചാര്‍ലിചാപ്ലിനെ ഇഷ്ടമല്ലാത്ത ആരുണ്ട്.. ഒന്നും മിണ്ടാതെ ലോകമനസ്സില് ഹാസ്യംകൊണ്ട് മായാജാലം തീര്‍ത്ത മഹാന്. ജാക്കറ്റും വലിയ പാന്റും കറുത്ത തൊപ്പിയും ഷൂസുമൊക്കെ ധരിച്ച ട്രാമ്പ് എന്ന കഥാപാത്രമായെത്തി മൂകമായി അഭിനയം കാഴ്ചവെച്ചാണ് ചാപ്ലിന് ഏവരെയും ചിരിപ്പിക്കുകയും ചിന്തിപ്പിക്കുകയും ചെയ്തത്.\nഇപ്പോള്‍ചാപ്ലിനൊരു പിന്‍മുറക്കാരന് പിറന്നിരിക്കുന്നു. ഖാബി ലെയിം..ഈ പേര് അത്ര പരിചിതമല്ലെങ്കിലും സോഷ്യല് മീഡിയയില് സജീവമായവര്‍ക്ക് കക്ഷിയെ കണ്ടാല് മനസിലാകും. ഒന്നും മിണ്ടാതെ..ഒരുവാക്കുപോലും ഉരിയാടാതെ ഖാബി നിര്‍മ്മിക്കുന്ന വീഡിയോകള്‍ക്ക് ആരാധകര് ഏറെയാണ്. ഇങ്ങനെ മിണ്ടാതെ മിണ്ടാതെ ഖാബി കൂടെക്കൂട്ടിയത് 10 കോടിയോളം വരുന്ന ഫോളോവേഴ്‌സിനെയാണ്.\nഒന്നും മിണ്ടാതെ ഭാവങ്ങളിലൂടെയും ആംഗ്യങ്ങളിലൂടെയുമാണ് ഖാബി കാഴ്ചക്കാരെ പിടിച്ചിരുത്തുന്നത്. ഖാബി ഒരു വാക്ക് പോലും മിണ്ടാതെ ടിവി കാണുന്നതും ഗോള്‍ഫ് കളിക്കുന്നതും യാത്ര ചെയ്യുന്നതുമെല്ലാം കാണുന്നവരില് ചിരി പടര്‍ത്തും.’ഇതൊക്കെ എന്ത്’ എന്ന ഭാവവും ഹാസ്യത്തില് പൊതിഞ്ഞ അവതരണവുമാണ് ഖാബിയെ വ്യത്യസ്തനാക്കുന്നതെന്നാണ് ആരാധകര് പറയുന്നത്. കൂളായിട്ടാണ് ഖാബി എല്ലാ വീഡിയോകളിലും പ്രത്യക്ഷപ്പെടുന്നത്. ടിക് ടോകില് മാത്രമല്ല ഇന്‍സ്റ്റഗ്രാമിലും ഫേസ്ബുക്കിലും ട്വിറ്ററിലുമെല്ലാം ഖാബി ലെയിമിന് ആരാധകരുണ്ട്.\nഖബാനി ലെയിം എന്നാണ് ഈ ഇരുപത്തിയൊന്നുകാരന്റെ മുഴുവന് പേര്. എന്നാല് ഖാബി ലെയിം എന്നാണ് സൈബര് ഇടങ്ങളില് അറിയപ്പെടുന്നത്. സെനഗന് വംശജനായ അദ്ദേഹം ഇറ്റലിയിലാണ് താമസിക്കുന്നത്. റിപ്പോര്‍ട്ടുകള് പ്രകാരം, ഖാബിയുടെ ആസ്തി 1 മുതല്2മില്യണ് ഡോളര് വരെയാണ് (7.38 കോടി -14.77 കോടി രൂപ).\nരണ്ട് വര്‍ഷമേ ആയിട്ടുള്ളൂ ഖാബി ടിക്ടോക്കില് അക്കൗണ്ട് തുടങ്ങിയിട്ട്. ടിക് ടോക്കില് 100 മില്യണ് ഫോളോവേഴ്സുള്ള യൂറോപ്പിലെ ആദ്യ വ്യക്തിയും ലോകത്തിലെ രണ്ടാമത്തെ വ്യക്തിയും ആണ് ഖാബി. ടിക്ടോക്കില് 107.7 മില്യന് ഫോളേവേഴ്‌സാണ് നിലവില് ഖാബിക്കുള്ളത്. ഒന്നാം സ്ഥാനത്തുള്ള അമേരിക്കക്കാരി ചാര്‍ലി ഡി അമേലിയോ എന്ന 17കാരിക്ക് 123.4 മില്യന് ഫോളോവേഴ്‌സുണ്ട്.\n38 മില്ല്യണ് ഫോളോവേഴ്‌സ് ആണ് ഇന്‍സ്റ്റാഗ്രാമില് ഉള്ളത്. ‘ഒരു വാക്ക് പോലും ഉച്ചരിക്കാതെ ഖാബി ലെയിം ടിക്ടോക്കില് 100 മില്യന് ഫോളോവേഴ്‌സിനെ നേടിയിരിക്കുന്നു. അഭിനന്ദനങ്ങള് ഖാബി. ആളുകളെ ചിരിപ്പിക്കുക എന്ന നിങ്ങളുടെ ലക്ഷ്യവും ക്രിയാത്മകതയും ടിക്ടോക്കിലെ എല്ലാവരും ഇഷ്ടപ്പെടുന്ന ഒന്നാണ്’ ഖാബിയെ അഭിനന്ദിച്ച് ടിക്ടോക് കുറിച്ചു.\nTags: controversial videoInstagramkhaby lametiktokVideo


രഞ്ജി ട്രോഫിയില് ധോണിയുടെ നാട്ടുകാരെ കേരളം തോല്‍പ്പിച്ചു•ഇ വാർത്ത | evartha\nരഞ്ജി ട്രോഫിയില് കേരളത്തിനു വിജയത്തുടക്കം. തിരുവനന്തപുരത്തെ ഗ്രീന്‍ഫീല്‍ഡ് സ്റ്റേഡിയത്തില് നടന്ന മല്‍സരത്തില് ജാര്‍ഖണ്ഡിനെയാണ് കേരളം തോല്‍പ്പിച്ചത്.\nരണ്ടാം ഇന്നിങ്‌സില് വിജയത്തിലേക്കു വേണ്ടിയിരുന്ന 33 റണ്‍സ് ഒരു വിക്കറ്റ് മാത്രം നഷ്ടത്തില് സ്വന്തമാക്കിയ കേരളം ഒന്‍പതു വിക്കറ്റിനാണ് ജയിച്ചത്. ഒരു റണ്ണെടുത്ത ജലജ് സക്‌സേനയുടെ വിക്കറ്റ് മാത്രമാണ് നഷ്ടമായത്.\nമല്‍സരത്തിലാകെ 11 വിക്കറ്റും ഒരു അര്‍ധസെഞ്ചുറിയും നേടിയ ജലജ് സക്‌സേനയാണ് കളിയിലെ കേമന്. മഹേന്ദ്രസിങ് ധോണിയുടെ നാട്ടുകാരെ വീഴ്ത്തി നേടിയ വിജയം രഞ്ജി ട്രോഫിയിലെ മുന്നോട്ടുള്ള പ്രയാണത്തില് കേരളത്തിനു വലിയ പ്രചോദനമാകും.\nNextമലയാളി യുവാക്കളെ അപമാനിച്ച് കേന്ദ്രമന്ത്രി അല്‍ഫോന്‍സ് കണ്ണന്താനം »\nPrevious « പാലക്കാട് പതിനേഴുകാരന് ഓടിച്ച കാര് ഇടിച്ച് ഡോക്ടര് മരിച്ചു


പ്രണബ് മുഖർജി ആർഎസ്എസ് പരിപാടിയിൽ പങ്കെടുക്കും; വിവാദങ്ങൾക്ക് മറുപടി അവിടെ.... പരിപാടി അടുത്ത മാസം! | 'Will Respond in Nagpur': Pranab Mukherjee on Calls to Skip RSS Event - Malayalam Oneindia\nപ്രണബ് മുഖർജി ആർഎസ്എസ് പരിപാടിയിൽ പങ്കെടുക്കും; വിവാദങ്ങൾക്ക് മറുപടി അവിടെ.... പരിപാടി അടുത്ത മാസം!\nPublished: June22018, 18:01 [IST]\nകൊൽക്കത്ത: മുൻ രാഷ്ട്രപതി പ്രണബ് മുഖർജി നാഗ്പൂരിൽ ആർഎസ്എസ് പരിശീലന പരിപാടിയിൽ പങ്കെടുക്കുമെന്ന് റിപ്പോർട്ടുകൾ വന്നിരുന്നു. അദ്ദേഹം തന്നെ അത് സ്ഥിരീകരിക്കുകയും ചെയ്തിരുന്നു. ആർഎസ്എസ് ക്യാമ്പിൽ മുൻ രാഷ്ട്രപതി പോകുന്നത് വൻ വിവാദത്തിലാകുയും ചെയ്തിരുന്നു. എന്നാൽ ഇതിനെ കുറിച്ച് അദ്ദേഹം പ്രതികരിച്ചിരുന്നില്ല. അടുത്ത മാസമാണ് പ്രണബ് മുഖർജി ആർഎസ്എസിന്റഎ പരിപാടിയിൽ പങ്കെടുക്കുന്നത്.\nആര്‍എസ്എസ് പരിശീലന പരിപാടിയില് പങ്കെടുക്കുന്നത് സംബന്ധിച്ച വിവാദങ്ങള്‍ക്ക് നാഗ്പൂരില് മറുപടി പറയാമെന്ന പ്രതികരണവുമായി മുതിർന്ന കോൺഗ്രസ് നേതാവുമായ പ്രണബ് മുഖർജി രംഗത്തെത്തി. നാഗ്പൂരില് ജൂണ് 7ന് നടക്കാനിരിക്കുന്ന ആര്.എസ്.എസ് പ്രവര്‍ത്തകരെ മുഴുവന് സമയ പ്രചാരകരാക്കി ഉയര്‍ത്തുന്ന പരിശീലന പരിപാടിയിലാണ് മുന് രാഷ്ട്രപതി സംസാരിക്കുന്നത്.\nഎനിക്കെന്താണോ പറയാനുള്ളത് അത് ഞാന് നാഗ്പൂരില് പറയും. എനിക്ക് ഒരുപാട് കത്തുകളും ഫോണ്‍കോളും വന്നിട്ടുണ്ട്. എന്നാല് ഒന്നിനോടും ഞാന് പ്രതികരിച്ചിട്ടില്ലെന്നാണ് പ്രണബ് മുഖർജി പറഞ്ഞത്. ബംഗാളി ദിനപത്രമായ ആനന്ദബസാര് പത്രികയ്ക്ക് നല്‍കിയ അഭിമുഖത്തിലായിരുന്നു പ്രണബിന്റെ പ്രതികരണം ഉണ്ടായിരിക്കുന്നത്.\nരാഷ്ട്രീയ മാനം നൽകേണ്ടതില്ല\n45 വയസിന് താഴെയുള്ള എണ്ണൂറോളം ആര്‍എസ്എസ് പ്രവര്‍ത്തകര് പരിപാടിയില് പങ്കെടുക്കുമെന്നാണ് റിപ്പോര്‍ട്ടുകള്. മോഹന് ഭാഗവതും പരിശീലന പരിപാടിയില് സംസാരിക്കുമെന്നാണ് സൂചനകൾ. പ്രണബ് മുഖർജിയുടെ നീക്കം കോൺഗ്രസിൽ ഞെട്ടലുളവാക്കിയിട്ടുണ്ട്. രാഷ്ട്രപതിയായതിന് ശേഷം ഒരു രാഷ്ട്രിയകക്ഷിയോടും ആഭിമുഖ്യം ഇല്ലാത്തതിനാല് വിഷയത്തിന് രാഷ്ട്രിയ മാനം നൽകേണ്ടതില്ലെന്നാണ് മുൻ രാഷ്ട്രപതിയുടെ നിലപാട്.\nപരിശീലന ക്യാംപിന്റെ സമാപനസമ്മേളനത്തെ അഭിസംബോധന ചെയ്ത് സംസാരിക്കാനാണ് മുന് രാഷ്ട്രപതിയെ ക്ഷണിച്ചത്. രാഷ്ട്രപതിയാകുന്നതിന് മുന്‍പ് കോണ്‍ഗ്രസിന്റെ ശക്തനായ വക്താവും ഇന്ദിരയുടെയും സോണിയയുടെയും വിശ്വസ്തനുമായിരുന്നു പ്രണഭ് മുഖർജി. കോണ്‍ഗ്രസ് ഉന്നതനേതാക്കള് പ്രണബ് മുഖര്‍ജിയോട് ആവശ്യപ്പെട്ടിരുന്നു. എന്നാൽ അദ്ദേഹം തീരുമാനത്തിൽ നിന്ന് പിന്മാറിയിട്ടില്ല. ആര്‍എസ്എസ് നിരോധിത സംഘടയല്ലെന്നായിരുന്നു പ്രണബിന്റെ നിലപാട്.\nസംഭവത്തില് കോണ്‍ഗ്രസ് പരസ്യപ്രതികരണത്തിന് തയ്യാറായില്ലെങ്കിലും പ്രണബ് ദായുടെ നിലപാട് ഞെട്ടിക്കുന്നതാണെന്ന് കോൺഗ്രസ് നേതാവ് ഷീലാ ദീക്ഷിത് പ്രതികരിച്ചിരുന്നു. ഭരണഘടനസ്ഥാപനങ്ങളില് ആര്‍എസ്എസ് അനുഭാവികള് നുഴഞ്ഞുക്കയറുന്നു എന്ന കോണ്‍ഗ്രസ് അധ്യക്ഷന് രാഹുല് ഗാന്ധിയുടെ പ്രസ്താവനയ്ക്ക് പിന്നാലെയായിരുന്നു പ്രണബ് മുഖർജി ആർഎസ്എസിന്റെ പരിപാടിയിൽ പങ്കെടുക്കുന്നെന്ന വാർത്ത വന്നത്.\nആര്‍എസ്എസിന്റെ ക്ഷണം പ്രണബ് മുഖര്‍ജി സ്വീകരിച്ചതായി ആര്‍എസ്എസിന്റെ അഖില ഭാരതീയ പ്രചാര് പ്രമുഖ് അരുണ് കുമാര് സ്ഥിരീകരിച്ചതോടെയാണ് വിവാദങ്ങൾക്ക് തുടക്കമായത്. മുതിര്‍ന്ന കോണ്‍ഗ്രസ് നേതാവായ പ്രണബ് മുഖര്‍ജി 2012 മുതല് 2017 വരെ ഇന്ത്യയുടെ രാഷ്ട്രപതിയായിരുന്നു. 1969 മുതല് സജീവ കോണ്‍ഗ്രസ് പ്രവര്‍ത്തകനാണ്. ജയറാം രമേശ്, രമേശ് ചെന്നിത്തല തുടങ്ങിയവര് പ്രണബിന് ഇക്കാര്യമാവശ്യപ്പെട്ട് കത്തയച്ചിരുന്നു.\npranab mukherjee rss nagpur president രാഷ്ട്രപതി പ്രണബ് മുഖര്‍ജി\nAmid clamour for him to skip the RSS function on June 7, former President Pranab Mukherjee has said he will respond only in Nagpur. “Whatever I have to say, I will say in Nagpur. I have received several letters and phone calls but I haven’t responded to anyone yet,” Mukherjee was quoted as saying by Bengali daily Anandabazar Patrika.\nStory first published: Saturday, June 2, 2018, 18:01 [IST]


ഇന്ത്യ - ദക്ഷിണാഫ്രിക്ക ടെസ്റ്റ്; 497 റണ്‍സില് ഡിക്ലെയര് ചെയ്ത് ഇന്ത്യ\nഇന്ത്യ – ദക്ഷിണാഫ്രിക്ക ടെസ്റ്റ്; 497 റണ്‍സില് ഡിക്ലെയര് ചെയ്ത് ഇന്ത്യ\nഇന്ത്യ – ദക്ഷിണാഫ്രിക്ക ടെസ്റ്റ് ക്രിക്കറ്റില് ഇന്ത്യ 497 റണ്‍സിന് ഒമ്പത് വിക്കറ്റ് എന്ന നിലയില് ഒന്നാം ഇന്നിംഗ്‌സ് ഡിക്ലെയര് ചെയ്തു. ഇരട്ട സെഞ്ചുറി നേടിയ രോഹിതിന്റെ പ്രകടനമാണ് ഇന്ത്യന് ഇന്നിംഗ്‌സിലെ മികച്ചു നിന്നത്. 255 പന്തില് നിന്ന് 212 റണ്‍സെടുത്താണ് രോഹിത് പുറത്തായത്. മൂന്ന് വിക്കറ്റിന് 39 എന്ന നിലയില് തകര്‍ന്നടിഞ്ഞ ഇന്ത്യയെ അജിങ്ക്യ രഹാനെയ്‌ക്കൊപ്പം ചേര്‍ന്ന് ഇരട്ട സെഞ്ചുറി കൂട്ടുകെട്ടിലൂടെയാണ് രോഹിത് തിരികെ കൊണ്ടുവന്നത്. 192 പന്തില് 115 റണ്‍സാണ് രഹാനെ നേടിയത്.\nആറാം നമ്പരിലിറങ്ങിയ ജഡേജ മികച്ച പ്രകടനമാണ് പുറത്തെടുത്തത്. മായങ്ക് അഗര്‍വാള് 10 റണ്‍സ്, വിരാട് കോഹ്‌ലി 12 റണ്‍സ്, രവീന്ദ്ര ജഡേജ 51 റണ്‍സ്, വൃദ്ധിമാന് സാഹ 24 റണ്‍സ്, അശ്വിന് 14, ഉമേഷ് യാദവ് 31 റണ്‍സ് എന്നിങ്ങനെ നേടി.\nRead More:ദക്ഷിണാഫ്രിക്കയ്‌ക്കെതിരെ ഇരട്ട സെഞ്ചുറിയുമായി രോഹിത്\nരോഹിത് ശര്‍മയുടെ ടെസ്റ്റ് കരിയറിലെ ആദ്യത്തെ ഡബിള് സെഞ്ചുറിയാണിത്. ഏകദിന ക്രിക്കറ്റില് രോഹിത് ശര്‍മയുടെ പേരില് മൂന്ന് ഡബിള് സെഞ്ചുറികളുണ്ട്. ഏകദിന ക്രിക്കറ്റിലെ ഏറ്റവും ഉയര്‍ന്ന വ്യക്തിഗത സ്‌കോറും രോഹിത് ശര്‍മയുടേതാണ്. ടെസ്റ്റില് രോഹിത് ശര്‍മ ആദ്യമായി ഓപ്പണറായി കളിക്കുന്നു എന്ന പ്രത്യേകതയും ഈ പരമ്പരയ്ക്കുണ്ട്. ദക്ഷിണാഫ്രിക്കയ്ക്കുവേണ്ടി ജോര്‍ജ് ലിന്‍ഡെ നാലും റബാഡ മൂന്നും വിക്കറ്റ് വീഴ്ത്തി.\nThat’s it from the India innings as the Captain calls foradeclaration.#TeamIndia 497/9d pic.twitter.com/Zva8hFaQaM\nRead more on: Rohit Sharma


പൗരത്വ ഭേദഗതി നിയമം: ചരിത്രകാരൻ രാമചന്ദ്ര ഗുഹ അറസ്റ്റിൽ – East Coast Daily Malayalam\nപൗരത്വ ഭേദഗതി നിയമം: ചരിത്രകാരൻ രാമചന്ദ്ര ഗുഹ അറസ്റ്റിൽ\nDec 19, 2019, 11:58 am IST\nബംഗളൂരു: പൗരത്വ നിയമ ഭേദഗതിക്കെതിരെയുള്ള പ്രതിഷേധം നയിച്ച ചരിത്രകാരൻ രാമചന്ദ്ര ഗുഹ അറസ്റ്റിൽ. ബാംഗ്ളൂരിലാണ് രാമചന്ദ്ര ഗുഹ അറസ്റ്റിലായത്. പൗരത്വ നിയമ ഭേദഗതിക്കെതിരേയുള്ള പ്രതിഷേധം കര്‍ണാടകയിൽ ശക്തിയാർജിക്കുകയാണ്. നൂറോളം പേരെ അറസ്റ്റ് ചെയ്‌ത് നീക്കി. പ്രക്ഷോഭം കണക്കിലെടുത്ത് ബംഗളൂരു ഉള്‍പ്പെടെ കര്‍ണാടകത്തിന്റെ വിവിധ ഭാഗങ്ങളില് നിരോധനാജ്ഞ തുടരുകയാണ്. വ്യാഴാഴ്ച രാവിലെ ആറു മുതല് 21-ന് അര്‍ധരാത്രി വരെയാണ് നിരോധനാജ്ഞ. മുന്‍കരുതല് നടപടികളുടെ ഭാഗമായാണിതെന്ന് ആഭ്യന്തരമന്ത്രി ബസവരാജ് ബൊമ്മൈ പറഞ്ഞു.\nALSO READ: പൗരത്വ ബിൽ: ചെങ്കോട്ട മാർച്ചിൽ പങ്കെടുത്ത നിരവധി വിദ്യാർത്ഥികൾ അറസ്റ്റിൽ\nPolice Arrested ramachandra guha natioanl citizenship bill\nസംസ്ഥാനത്ത് തെങ്ങ് കയറാന് ആളില്ല, പ്രതിസന്ധിയില് നാളികേര കര്‍ഷകര്; കാരണം കണ്ടെത്തി വ്യവസായമന്ത്രി ഇ പി ജയരാജന്\nഎട്ടു വയസുകാരൻ ഒരു വർഷം കൊണ്ട് യുട്യൂബിൽ നിന്ന് സമ്പാദിച്ചത് 185 കോടി!


മഞ്ഞുപുതച്ച കാന്തല്ലൂരില് ഓറഞ്ച് മധുരം | Orange Farming In Kanthalloor\nമഞ്ഞുപുതച്ച കാന്തല്ലൂരില് ഓറഞ്ച് മധുരം\nനാടന് തൈ നട്ടാല് 10 വര്‍ഷം കഴിഞ്ഞേ വിളവ് ലഭിക്കുകയുള്ളൂ. എന്നാല് നൂറു വര്‍ഷം വരെ തുടര്‍ച്ചയായി വിളവ് ലഭിക്കും.\n# ജയന് വാര്യത്ത്\nകാന്തല്ലൂര് ഗ്രാമങ്ങളില് മഞ്ഞില് പുതഞ്ഞുകിടക്കുന്ന വിളവെടുക്കാറായ ഓറഞ്ചുകള്.\nകാന്തല്ലൂര് മലനിരകളില് മഞ്ഞിന്റെ ശീതിളമയില് ഓറഞ്ച് വിളവെടുപ്പ് തുടങ്ങി. പന്ത്രണ്ടായിരത്തോളം ഓറഞ്ച് മരങ്ങളിലാണ് ഓറഞ്ച് പാകമായി കിടക്കുന്നത്. നാഗ്പൂര്, കിനു, നാടന് ഓറഞ്ച് എന്നീ ഇനങ്ങളാണ് ഇവിടെ വിളഞ്ഞ് പാകമായി കിടക്കുന്ന. കാഴ്ചയ്ക്കും വലുപ്പം കൊണ്ടും ഗുണമേന്‍മ കൊണ്ടും കാന്തല്ലൂര് ഓറഞ്ച് ഏറെ മുന്‍പിലാണ്. നാഗ്പൂര് ഓറഞ്ചാണ് കൂടുതലായി കൃഷി ചെയ്തിട്ടുള്ളത്.\nവഴിത്തിരിവായത് 'ഒരു വീട് ഒരു ഫലവൃക്ഷം'\n2012-13 വര്‍ഷത്തില് സംസ്ഥാന കൃഷിവകുപ്പിന്റെ 'ഒരു വീട് ഒരു ഫലവൃക്ഷം' എന്ന പദ്ധതിയില് ഉള്‍പ്പെടുത്തി നാഗ്പൂര് തൈകള് കൃഷിവകുപ്പ് വിതരണം നടത്തിയതോടുകൂടിയാണ് ഓറഞ്ച് കൃഷി കൂടുതല് വ്യാപകമായത്. അതിനു മുന്‍പ് നാടന് തൈകള് ആയിരുന്നു കൂടുതലായി ഉണ്ടായിരുന്നത്. ഒരു കിലോ ഓറഞ്ചിന് 50 രൂപ മുതല് 60 രൂപയ്ക്കാണ് ഫാം സന്ദര്‍ശിക്കുന്ന സഞ്ചാരികള്‍ക്ക് കര്‍ഷകര് നല്കി വരുന്നത്. മറയൂര്, കോവില്‍ക്കടവ് ടൗണുകളിലും കാന്തല്ലൂര് ഓറഞ്ച് ലഭിച്ചുവരുന്നു.\nനവംബര് മുതല് ജനുവരി വരെയാണ് വിളവെടുപ്പു കാലം. ആട്ടിന്‍ചാണകവും ബോറോമിക്‌സുമാണ് കൃഷിക്കായ് ഉപയോഗിച്ചുവരുന്നത്. ഇവിടുത്തെ കാലാവസ്ഥയില് നനവ് കുറച്ചു മതി. ഗുണനിലവാരം കുടുതലായതിനാല് മറ്റ് ഓറഞ്ചുകളേക്കാള് 20 രൂപ കൂടുതലായി കാന്തല്ലൂര് ഓറഞ്ചിന് ലഭിച്ചു വരുന്നു.പെട്ടെന്ന് തൊലി പൊളിക്കുവാന് കഴിയുന്നതും ജ്യൂസ് കൂടുതലുള്ളതിനാലും മധുരമേറിയതിനാലും കാന്തല്ലൂര് ഓറഞ്ച് സഞ്ചാരികള്‍ക്ക് പ്രിയപ്പെട്ടതാകുന്നു.\nനാടന് 10 വര്‍ഷം, ബഡിന് അടുത്ത വര്‍ഷം\nനാടന് തൈ നട്ടാല് 10 വര്‍ഷം കഴിഞ്ഞേ വിളവ് ലഭിക്കുകയുള്ളൂ. എന്നാല് നൂറു വര്‍ഷം വരെ തുടര്‍ച്ചയായി വിളവ് ലഭിക്കും. ബഡ്‌തൈകള് െവച്ചാല് അടുത്ത വര്‍ഷം പൂവാകും. ആദ്യ പൂവെല്ലാം പറിച്ചു കളഞ്ഞ് അടുത്ത വര്‍ഷം മുതലാണ് വിളവെടുക്കുന്നത്. ബഡ്‌തൈകള് 25 വര്‍ഷം വരെ വിളവ് തരും.\nContent Highlights: Orange Farming In Kanthalloor\nകടലോരത്ത് ഓറഞ്ച് വിളഞ്ഞു


ഇന്ത്യയെ കാത്തിരിക്കുന്നത് വന് സാമ്പത്തിക പ്രതിസന്ധി, മുന്നറിയിപ്പുമായി മോദിയുടെ വിശ്വസ്തന് - Muhimmath\nഇന്ത്യയെ കാത്തിരിക്കുന്നത് വന് സാമ്പത്തിക പ്രതിസന്ധി, മുന്നറിയിപ്പുമായി മോദിയുടെ വിശ്വസ്തന്\nന്യൂഡല്‍ഹി: രാജ്യത്തിന്റെ സമ്പദ്‌വ്യവസ്ഥ ഘടനാപരമായ പ്രതിസന്ധിയിലൂടെയാണ് കടന്നുപോകുന്നതെന്ന മുന്നറിയിപ്പുമായി പ്രധാനമന്ത്രിയുടെ സാമ്പത്തി ഉപദേശക സമിതി അംഗമായ രഥിന് റോയ് രംഗത്ത്.\nഇന്ത്യന് സമ്പദ്‌വ്യവസ്ഥയുടെ വളര്‍ച്ച മന്ദഗതിയിലാണെന്ന റിപ്പോര്‍ട്ട് പുറത്തുവന്നതിന് പിന്നാലെയാണ് രഥിന് റോയിയുടെ കണ്ടെത്തല്. ഇന്ത്യ ഭാവിയില് ബ്രസീല്, ദക്ഷിണാഫ്രിക്ക എന്നീ രാജ്യങ്ങള് നേരിടേണ്ടി വന്ന സാമ്പത്തിക പ്രതിസന്ധിയിലൂടെ കടന്നുപോകുകയാണെന്നും രഥിന് റോയ് പറയുന്നു. സാമ്പത്തിക വിദഗ്ദന് കൂടിയായ രഥിന് നാഷണല് ഇന്‍സ്റ്റിറ്റ്യൂട്ട് ഒഫ് പബ്ലിക് ഫിനാന്‍സ് ആന്‍ഡ് പോളിസിയുടെ ഡയറക്ടര് കൂടിയാണ്.\nഇന്ത്യയുടെ സാമ്ബദവ്യവസ്ഥ ഘടനാപരമായ തളര്‍ച്ചയിലേക്കാണ് നീങ്ങിക്കൊണ്ടിരിക്കുന്നത്. ജനസംഖ്യയിലെ പത്ത് കോടിയോളം വരുന്ന ആളുകളുടെ ഉപഭോഗത്തെ ആശ്രയിച്ചാണ് നിലവില് ഇന്ത്യന് സമ്പദ്്ഘടന വളര്‍ന്നുകൊണ്ടിരിക്കുന്നത്. ഇത് ഇപ്പോള് പരമാവധിയിലെത്തി നില്‍ക്കുകയാണെന്ന് രഥിന് റോയ് പറയുന്നു. 1991 മുതല് ഇന്ത്യന് സമ്ബദ് വ്യവസ്ഥ വളര്‍ന്നുകൊണ്ടിരുന്നത് കയറ്റുമതിയുടെ അടിസ്ഥാനത്തില് ആയിരുന്നില്ലെന്നും രഥിന് റോയ് വ്യക്തമാക്കുന്നു. ഈ സാഹചര്യത്തില് ഇന്ത്യ ചൈന, ദക്ഷിണ കൊറിയ എന്നീ രാജ്യങ്ങളെ പോലെയാകാതെ ബ്രസീലോ ദക്ഷിണാഫ്രിക്കയോ ആയി മാറാനാണ് സാദ്ധ്യതയെന്നും രഥിന് റോയ് ചൂണ്ടിക്കാണിക്കുന്നു. ഈ പ്രതിസന്ധിയെ സാമ്ബത്തിക വിദഗ്ദര് മിഡില് ഇന്‍കം ട്രാപ്പ് എന്നാണ് വിശേഷിപ്പിക്കുന്നത്.


സമ്മിശ്ര കൃഷിയിലൂടെ സിബി നേടിയത് കര്‍ഷകോത്തമ | Agriculture| Organic farming| Farmer\nജാതികൃഷിയിലാണ് സിബി അത്ഭുതം കാണിക്കുന്നത്. 12 തരത്തില്‍പ്പെട്ട സ്വയം വികസിപ്പിച്ച ജാതിത്തൈകള് ഇവിടെ കൃഷിചെയ്യുന്നു.\nPublished: Aug 17, 2017, 05:16 PM IST\nമണ്ണൊരുക്കി കാത്തിരിക്കുമ്പോലെ മനസ്സും ഒരുക്കി കാത്തിരിക്കുമ്പോഴാണ് ഒരു കര്‍ഷകന് മികച്ച കര്‍ഷകനായിത്തീരുക. കൃഷിയിടത്തിലെ ഓരോ കോണിലും കണ്ണും മനസ്സും എത്തിയാലേ ഭൂമി കനിയൂ. ജൈവ ആവാസവ്യവസ്ഥയ്ക്ക് കോട്ടം വരുത്താതെ പുല്ലിനെയും പുഴുവിനെയും വരെ കാര്‍ഷികമേഖലയ്ക്കായി മികച്ചരീതിയില് ഉപയോഗിക്കുന്ന പട്ടിക്കാട് സ്വദേശി സിബി കല്ലിങ്കല് കൃഷിയില് തീര്‍ക്കുന്നത് വിജയഗാഥയാണ്.\nസംസ്ഥാന സര്‍ക്കാരിന്റെ ഈ വര്‍ഷത്തെ കര്‍ഷകോത്തമ അവാര്‍ഡ് തേടിയെത്തിയതും ഈ യുവകര്‍ഷകനെയാണ്. അച്ഛന് വര്‍ഗ്ഗീസ് കല്ലിങ്കലിന്റെ പാത പിന്തുടര്‍ന്നാണ് ബിരുദധാരിയായ സിബി കൃഷിയിലേക്കെത്തിയത്. 25 ഏക്കറില് പടര്‍ന്നുകിടക്കുന്ന പറമ്പ് ഇന്നൊരു അത്ഭുതമാണ്. വിവിധ ഫലവൃക്ഷങ്ങളും വ്യത്യസ്തയിനം പക്ഷികളും കോഴികളും കുതിരകളും പലതരം അലങ്കാരനാടന് മത്സ്യങ്ങളും തെങ്ങും കവുങ്ങും എല്ലാം ചേര്‍ന്ന് പറമ്പ് മനോഹരമാണ്. പറമ്പില് വിടരുന്നതും പൊഴിയുന്നതുമെല്ലാം അവിടെത്തന്നെ ഉപയോഗിക്കുന്ന ശാസ്ത്രീയരീതിയാണിവിടെ അവലംബിക്കുന്നത്.\nജാതികൃഷിയിലാണ് സിബി അത്ഭുതം കാണിക്കുന്നത്. 12 തരത്തില്‍പ്പെട്ട സ്വയം വികസിപ്പിച്ച ജാതിത്തൈകള് ഇവിടെ കൃഷിചെയ്യുന്നു. ജൈവകൃഷിരീതിയാണ് പ്രധാനമായും ഇവിടെ ഉപയോഗിക്കുന്നത്. തെങ്ങ്, കവുങ്ങ് എന്നിവയുടെ തടമെടുക്കാതെ ജൈവാവശിഷ്ടങ്ങള് ചുവട്ടിലിട്ട് അഴുകാന് അനുവദിക്കുന്നതാണ് രീതി. ഇതിന് ഗുണങ്ങളേറെയാണെന്ന് സിബി പറയുന്നു. ഫാമില് വളരുന്ന വെച്ചൂര് പശുക്കളുടെ ചാണകമാണ് വളത്തിനായി പ്രധാനമായും ഉപയോഗിക്കുന്നത്. വിപണിയില് ഏറെ പ്രിയമുള്ള വെള്ളക്കുതിരകളും ഇവിടെ കാണാം.\nഅപൂര്‍വ്വ പക്ഷിയിനങ്ങളായ ഫാന്‍ടെയില് ബ്‌ളാക്ക്, പോളിഷ് ക്യാപ് എന്നീ ഇനങ്ങളും വളര്‍ത്തുന്നു. ഇവയ്ക്കുപുറമെ പച്ചക്കറി കൃഷിയും തോട്ടത്തില് സജീവം. 12 പണിക്കാര് തോട്ടത്തിലുണ്ടെങ്കിലും ജോലികള്‍ക്ക് നേതൃത്വം നല്‍കുന്നത് സിബിതന്നെ. ഭാര്യ സ്വപ്‌ന, മക്കളായ ടാനിയ, തരുണ് എന്നിവരും സിബിക്ക് പൂര്‍ണ പിന്തുണ നല്‍കുന്നു. കേന്ദ്രസര്‍ക്കാരിന്റെ നാഷണല് പ്‌ളാന്റ് ജെനോം സാവിയര് അവാര്‍ഡ്, ജില്ലയിലെ മികച്ച കര്‍ഷകനുള്ള നബാര്‍ഡിന്റെ മിക്‌സഡ് ക്രോപ്പ്‌ഫെസ്റ്റ് ഫാര്‍മര് അവാര്‍ഡ് തുടങ്ങിയ പുരസ്‌കാരങ്ങള് ലഭിച്ചിട്ടുണ്ട്.


ഇന്ധന വില മേല്‍പ്പോട്ട് തന്നെ; ബിജെപി നേതാക്കളുടെ വാദം പൊളിയുന്നു | Newsthen l The news interactive\nHome/NEWS/Kerala/ഇന്ധന വില മേല്‍പ്പോട്ട് തന്നെ; ബിജെപി നേതാക്കളുടെ വാദം പൊളിയുന്നു\nരാജ്യത്ത് ഇന്ധന വിലയില് മാറ്റമില്ലാതെ തുടരുകയാണ്. കഴിഞ്ഞ5ദിവസമായി ഉണ്ടായത് ഒരു രൂപയിലേറെ വര്‍ധനവാണ്. ഇപ്പോഴിതാ ഇന്ധനവിലയിലെ വര്‍ധനവിനെ ക്കുറിച്ച് ബിജെപി സംസ്ഥാന അധ്യക്ഷന് കെ. സുരേന്ദ്രനും കേന്ദ്രമന്ത്രി വി. മുരളീധരനും പറഞ്ഞ കണക്കുകള് കളളമാണെന്ന് തെളിയിക്കുന്നതാണ് പുറത്തുവരുന്ന വിവരങ്ങള്.\nകേന്ദ്ര സര്‍ക്കാരിനു പെട്രോളില് നിന്നു 17 രൂപയാണ് ലഭിക്കുന്ന നികുതി. ഇതിന്റെ 42 ശതമാനവും സംസ്ഥാനങ്ങള്‍ക്കു വീതിച്ചുകൊടുക്കുകയാണ്. സംസ്ഥാനം 10 രൂപയെങ്കിലും നികുതി കുറച്ചാലേ ഇന്ധനവിലക്കയറ്റത്തില്‍നിന്നു കേരളത്തിലെ ജനങ്ങള്‍ക്കു മോചനമുണ്ടാകൂ ഇതായിരുന്നു സുരേന്ദ്രന്റെ പ്രസ്താവന. എന്നാല് വി.മുരളീധരന്റെ പ്രസ്താവന ഇങ്ങനെയായിരുന്നു. ‘രാജ്യത്ത് പെട്രോളിന്റെയും ഡീസലിന്റെയും വില കുറയണമെങ്കില് സംസ്ഥാനം കുറയ്ക്കണം. ഇന്ധനത്തില്‍നിന്ന് കേന്ദ്രവും സംസ്ഥാനവും എടുക്കുന്നതു തുല്യ നികുതിയാണ്. എക്‌സൈസ് നികുതിയുടെ 42 ശതമാനം കേന്ദ്രം സംസ്ഥാനങ്ങള്‍ക്കു നല്‍കുന്നുമുണ്ട്’ മുരളീധരന് പറഞ്ഞു. ഏകദേശം സമാനമായ ഈ രണ്ട് പ്രസ്താവനകളെ പൊളിച്ചെഴുതുന്ന വിവരങ്ങളാണ് ഇപ്പോള് പുറത്ത് വന്നത്.\nഓരോ ലീറ്റര് പെട്രോള് വില്‍ക്കുമ്പോഴും 13.8 രൂപ കേന്ദ്രം സംസ്ഥാനങ്ങള്‍ക്ക് എക്‌സൈസ് നികുതി വിഹിതമായി നല്‍കുന്നുവെന്നാണ് നേതാക്കള് അഭിപ്രായപ്പെടുന്നത്. എന്നാല് യാഥാര്‍ഥത്തില് കേന്ദ്രസര്‍ക്കാര് രാജ്യത്തെ മുഴുവന് സംസ്ഥാനങ്ങളുമായി പങ്കുവയ്‌ക്കേണ്ടത് എക്‌സൈസ് നികുതി മാത്രമാണ്. അഡീഷനല് എക്‌സൈസ് നികുതിയും മറ്റു സെസുകളും പങ്കുവയ്‌ക്കേണ്ടതില്ല. 1.40 രൂപ മാത്രമാണ് ഒരു ലീറ്റര് പെട്രോളിന്റെ എക്‌സൈസ് നികുതി. ഈ തുകയുടെ 41 ശതമാനമാണ് കേന്ദ്രം സംസ്ഥാനങ്ങളുമായി പങ്കു വയ്ക്കുന്നത്.\n1.40 രൂപ മുഴുവന് സംസ്ഥാനങ്ങളുമായി പങ്കു വയ്ക്കുമ്പോള് അതിലെ വിഹിതമായി കേരളത്തിനു ലഭിക്കുന്നത് ഏതാണ്ട് ഒരു പൈസ മാത്രമാണ്. കേന്ദ്രത്തിനു ലഭിക്കുന്ന 32.90 രൂപയില് 31.50 രൂപ അഡിഷനല് എക്‌സൈസ് നികുതിയില് നിന്നും സെസുകളില് നിന്നുമുള്ളവയായതിനാല് ഇത് സംസ്ഥാനങ്ങളുമായി പങ്കു വയ്‌ക്കേണ്ടതുമില്ല. അതേസമയം, കേരളം ഈടാക്കുന്ന വില്‍പന നികുതി 30.08 ശതമാനമാണ്. ഇതിനൊപ്പം ഏതാണ്ട് 1.20 രൂപ സെസുകളായും വരും. അങ്ങനെ വരുമ്പോള് മൊത്തം 20.67 രൂപ ഒരു ലീറ്റര് പെട്രോളില് നിന്നു നികുതിയിനത്തില് കേരളത്തിനു ലഭിക്കും . ഒരു ലീറ്റര് പെട്രോള് 90 രൂപ വിലയുള്ളപ്പോള് വില്‍ക്കുമ്പോള് കേന്ദ്രത്തിന് 19.46 രൂപയും കേരളത്തിന് 35.20 രൂപയും കിട്ടുന്നു എന്നാണു നേതാക്കള് പറഞ്ഞത്. അങ്ങനെ സംസ്ഥാനത്തിനു നികുതി കിട്ടുമായിരുന്നെങ്കില് കേരളത്തിന് ഒരു രൂപ പോലും കടമെടുക്കേണ്ട ആവശ്യം ഉണ്ടാകുമായിരുന്നില്ല. യഥാര്‍ഥത്തില് ഒരു ലീറ്റര് പെട്രോള് വില്‍ക്കുമ്പോള് കേരളത്തിന് 20.67 രൂപയും കേന്ദ്രത്തിന് 32.07 രൂപയും ലഭിക്കും എന്നതാണു യാഥാര്‍ഥ്യം.\nസംസ്ഥാനങ്ങള്‍ക്കുള്ള എക്‌സൈസ് ഡ്യൂട്ടി വിഹിതം 42 ശതമാനത്തില് നിന്ന് 41 ശതമാനമാക്കി കുറച്ചതും പാവം നേതാക്കന്‍മാര് അറിഞ്ഞില്ലെന്നു വേണം കരുതാന്. കഴിഞ്ഞ കേന്ദ്ര ബജറ്റിനു മുന്നോടിയായി പാര്‍ലമെന്റിന്റെ മേശപ്പുറത്തുവച്ച 15ാം ധനകാര്യ കമ്മിഷന് റിപ്പോര്‍ട്ടിലാണ് സംസ്ഥാനങ്ങള്‍ക്കുള്ള വിഹിതം 42 ശതമാനത്തില് നിന്ന് 41 ശതമാനമാക്കി കുറച്ചതായി വ്യക്തമാക്കുന്നത്. ജമ്മു കശ്മീരിനെ രണ്ട് കേന്ദ്ര ഭരണപ്രദേശങ്ങളാക്കി തിരിച്ചതിനാലാണ് 1 ശതമാനത്തിന്റെ വ്യത്യാസം വന്നത്. ഡീസലിന് 31.80 രൂപ നികുതി ലഭിക്കുമ്പോള് കേന്ദ്രത്തിന് അതില് നിന്നുള്ള 1.80 രൂപ മാത്രമാണ് സംസ്ഥാനങ്ങളുമായി പങ്കുവയ്‌ക്കേണ്ടത്.\nഇതിലൂടെ മനസ്സിലാക്കാം കേന്ദ്രത്തെക്കാളും കൂടുതല് നികുതി സംസ്ഥാന സര്‍ക്കാര് എടുക്കുന്നെന്നും സംസ്ഥാന സര്‍ക്കാര് നികുതി കുറച്ചാല് മാത്രമേ വില കുറയൂ എന്നും കേന്ദ്ര സര്‍ക്കാര് കിട്ടുന്ന നികുതി വരുമാനത്തിന്റെ 42 ശതമാനവും സംസ്ഥാനങ്ങള്‍ക്കു നല്‍കുന്നുവെന്നുമുളള പ്രസ്താവനകള് എത്രത്തോളം ശരിയെന്ന്. അതേസമയം, ഇന്ന് പെട്രോളിന് ലിറ്ററിന് 28 പൈസയും ഡീസലിന് 25 പൈസയുമാണ് വര്‍ധിച്ചത്.9 മാസം കൊണ്ട് പെട്രോളിനും ഡീസലിനും വര്‍ധിച്ചത് 21 രൂപ. തിരുവനന്തപുരത്ത് ഇന്ന് പെട്രോള് വില ലിറ്ററിന് 93 രൂപ7പൈസയാണ്. ഡീസലിന് 87 രൂപയും6പൈസയുമാണ്.കൊച്ചിയില് പെട്രോളിന് 91 രൂപ 48 പൈസയും ഡീസലിന് 86 രൂപ 11പൈസയുമാണ് വില.\nനാലരവയസുകാരന് അദ്വൈത് വിഷം കലര്‍ന്ന ഐസ്‌ക്രീം കഴിച്ച് മരണപ്പെട്ടു, പിന്നാലെ ഇളയമ്മ ദൃശ്യയും മരണത്തിന് കീഴടങ്ങി... അമ്മ വര്‍ഷ ഇപ്പോഴും ചികിത്സയില്\nമലപ്പുറത്ത് ഒമ്പതാം ക്ലാസുകാരിക്ക് പീഡനം;6പ്രതികളെന്ന് സൂചന, ഒരാള് അറസ്റ്റില്


കാര്‍ത്തി ഇത്തവണ ത്രില്ലടിപ്പിക്കും! 'കൈദി ' കിടിലന് ട്രെയിലര് കണ്ട് പ്രേക്ഷകര് പറയുന്നതും അങ്ങനെ - www.keralanewz.com-Malayalam News Portal\nതമിഴിലെ മുന്‍നിര നടന് കാര്‍ത്തി നായകനായി എത്തുന്ന ഏറ്റവും പുതിയ ചിത്രം ‘കൈദി’ യുടെ ട്രെയിലര് പുറത്ത്. ത്രില്ലടിപ്പിക്കുന്ന കിടിലന് രംഗങ്ങള് കോര്‍ത്തിണക്കിയാണ് ട്രെയിലര് എത്തിയിരിക്കുന്നത്. ‘മാനഗരം’ എന്ന കന്നി ചിത്രത്തിലൂടെ പ്രേക്ഷക ശ്രദ്ധ നേടിയ ലോകേഷ് കനകരാജാണ് ചിത്രം സംവിധാനം ചെയ്യുന്നത്.\nജയില് പുള്ളിയുടെ കഥയാണ് ചിത്രം പറയുന്നതെന്നാണ് സൂചന. നേരത്തെ ജയിലഴികള്‍ക്കു പിന്നില് രക്തം ഒഴുകുന്ന മുഖവുമായി നില്‍ക്കുന്ന കാര്‍ത്തിയുടെ ഫസ്റ്റ് ലുക്ക് പോസ്റ്റര് വൈറലായിരുന്നു. അതുപോലെ കൈയില് വിലങ്ങുകള് അണിയിച്ച് കൊണ്ട് ജയില്‍പുള്ളിയായി നിലത്തിരുന്ന് ഭക്ഷണം കഴിക്കുന്ന കാര്‍ത്തിയെ ടീസറിലും കാണിച്ചിരുന്നു. ക്രൈം ത്രില്ലറായി ഒറ്റ രാത്രി നടക്കുന്ന കഥയെ അവലംബമാക്കിയാണ് ചിത്രം ഒരുക്കിയിരിക്കുന്നത്. ചിത്രത്തില് കാര്‍ത്തിക്കൊപ്പം മലയാളി താരം നരേനും തുല്യ പ്രാധാന്യമുളള കഥാപാത്രത്തെ അവതരിപ്പിക്കുന്നുണ്ട്.\n‘കൈദി’ യില് നായിക ഇല്ലെന്നുള്ളതാണ് മറ്റൊരു പ്രത്യേകത. ഹരീഷ് പേരടി, രമണ, ദീന, ജോര്‍ജ്ജ് മറിയം,ഹരീഷ് ഉത്തമന്, അംസദ്, അര്‍ജ്ജുന് ദാസ് എന്നിവര് മറ്റു പ്രധാന കഥാപാത്രങ്ങളെ അവതരിപ്പിക്കുന്നു സംവിധായകന് ലോകേഷ് കനകരാജ് തന്നെയാണ് ചിത്രത്തിന് തിരക്കഥയൊരുക്കുന്നത്. സത്യന് സൂര്യന് ഛായാഗ്രഹണം നിര്‍വ്വഹിക്കുന്നു.\nസാം സി.എസ് ആണ് സംഗീത സംവിധാനം. ഫിലോമിന് രാജാണ് എഡിറ്റിംഗ് കൈകാര്യം ചെയ്യുന്നത്. ഡ്രീം വാരിയര് പിക്ചേഴ്സിന്റേയും വിവേകാനന്ദ പിക്ചേഴ്സിന്റേയും ബാനറില് എസ്. ആര്.പ്രകാശ് ബാബു, എസ്. ആര്. പ്രഭു, തിരുപ്പൂര് വിവേക് എന്നിവര് ചേര്‍ന്നാണ് ചിത്രം നിര്‍മ്മച്ചിരിക്കുന്നത്. ദീപാവലിക്ക് ലോകമെമ്ബാടും റിലീസ് ചെയ്യുന്ന യുടെ കേരളത്തിലെ വിതരണക്കാര് സ്‌ട്രെയിറ്റ് ലൈന് സിനിമാസാണ്.\n← “ആരെങ്കിലും ബെറ്റ് വയ്‌ക്കുന്നോ? മരടിലെ ഫ്ലാറ്റ് പൊളിക്കില്ല”: വെല്ലുവിളിയുമായി യുവനേതാവ്\n87ന്‍റെ നിറവില് ഭാരതീയ വ്യോമസേന!! →


പകുതി ചെലവിൽ യാത്ര, എല്ലാം ഫ്രീ; വിനോദസഞ്ചാരികളെ കാത്തിരിക്കുന്ന ഓഫറുകൾ | offers and discounts for travellers after corona\nപകുതി ചെലവിൽ യാത്ര, എല്ലാം ഫ്രീ; വിനോദസഞ്ചാരികളെ കാത്തിരിക്കുന്ന ഓഫറുകൾ\nമനോരമ ലേഖകൻ June 07, 2020 01:18 PM IST\nകൊറോണക്കാലം കഴിഞ്ഞ് ഒരു യാത്ര എന്നിനി സാധ്യമാകും. കൊറോണയ്ക്കൊപ്പം ജീവിക്കേണ്ടിവരും എന്ന തിരിച്ചറിവിലേക്ക് ലോകം എത്തുകയാണ്. എല്ലാം മാറിക്കൊണ്ടിരിക്കുന്നു. ദൈനംദിനജീവിതത്തിലെ ശീലങ്ങളും യാത്രയുടെ രീതികളും എല്ലാം വരും ദിവസങ്ങളിൽ മാറിമറിയും.\nകൊറോണയുടെ ഭീതിയിൽ നിന്നും ചില രാജ്യങ്ങൾ പഴയ നിലയിലേക്ക് എത്തികൊണ്ടിരിക്കുകയാണ്. സഞ്ചാരികളെ സ്വാഗതം ചെയ്യുവാനായി മിക്ക രാജ്യങ്ങളും കിടിലന് ഒാഫറുകളും പ്ലാനുകളുമായിട്ടാണ് രംഗത്ത് വന്നിരിക്കുന്നത്.ടൂറിസത്തിന്റെ വളർച്ചയെ ലക്ഷ്യം വച്ചാണ് ചില രാജ്യങ്ങൾ സൗജന്യമായി പല സൗകര്യങ്ങളും സഞ്ചാരികൾക്കായി ഒരുക്കുന്നത്. കുറഞ്ഞ ചെലവിലുള്ള വിമാന‌ടിക്കറ്റുകള് മുതല് രാജ്യത്തെത്തി രോഗം ബാധിച്ചാല് പൂര്‍ണ്ണമായും സൗജന്യ ചികിത്സ വരെ ഇത്തരം ഓഫറുകളില് ഉള്‍പ്പെടുന്നു.\nരണ്ടക്ക നമ്പറിൽ സൗജന്യം ഒരുക്കി ഒരു രാജ്യം\nരണ്ട് എന്ന അക്കം തീം ആക്കിയാണ് മെക്സിക്കോയിലെ കാന്‍കോണ് നഗരം സഞ്ചാരികളെ വരവേൽക്കാനായി ഒരുങ്ങുന്നത്. താമസം, കുട്ടികള്‍ക്കുള്ള സൗകര്യങ്ങള്, കാര് ഉപയോഗം തുടങ്ങിയ കാര്യങ്ങളിലാണ് ഈ ഓഫറുകള് നൽകുക. യാത്രികര് ബുക്ക് ചെയ്യുന്ന രണ്ട് രാത്രിയിലെ താമസത്തിന് അധികം രണ്ട് ദിവസത്തെ രാത്രി താമസം കൂടി സൗജന്യമായി നൽകുന്ന പദ്ധതിയാണ് അതിലൊന്ന്. മുതിര്‍ന്നവര് റൂം ബുക്ക് ചെയ്യുമ്പോള് രണ്ട് കുട്ടികള്‍ക്കു കൂടി സൗജന്യ താമസം നൽകുന്നതാണ് രണ്ടാമത്തെ ഒാഫര്. മറ്റൊന്ന് സഞ്ചാരികള്2ദിവസത്തേക്കാണ് റൂം ബുക്ക് ചെയ്യുന്നതെങ്കിൽ ആ ദിവസങ്ങളിലേക്ക് സൗജന്യമായി കാർ നൽകുന്ന പദ്ധതിയും ഈ നഗരം മുന്നോട്ടുവയ്ക്കുന്നു. ജൂണ് എട്ട് മുതലാണ് മെക്സിക്കോയില് വിനോദ സഞ്ചാരം പുനരാരംഭിക്കുക. അതിനു ശേഷം ജൂണ് പതിനഞ്ചോടു കൂടി മാത്രമേ ഈ പദ്ധതി പ്രാബല്യത്തില് വരൂ.\nഎല്ലാം ഫ്രീയായി കിട്ടിയാലോ\nസഞ്ചാരികൾക്കായി കണ്ണഞ്ചിപ്പിക്കുന്ന ഈ ഓഫറുകളുമായി രംഗത്തെത്തിയിരിക്കുന്നത് സൈപ്രസ് എന്ന രാജ്യമാണ്. വിനോദയാത്രക്കിടെ വിദേശികളായ സഞ്ചാരികള്‍ക്ക് കോവിഡ് ബാധിച്ചാല് സൗജന്യ ചികിത്സ നല്‍കുമെന്ന് പ്രഖ്യാപിച്ച് സൈപ്രസ് സര്‍ക്കാര്. രാജ്യത്തിന്‍റെ പ്രധാന വരുമാന മാര്‍ഗങ്ങളിലൊന്നായ ടൂറിസം മേഖലയെ തിരിച്ചു പിടിക്കുക എന്ന ലക്ഷ്യത്തോടെയാണ് ഈ പുതിയ ഓഫര്. രാജ്യത്ത് പ്രവേശിച്ച ശേഷം കോവിഡ് പോസിറ്റീവ് ആണെന്ന് തെളിഞ്ഞാല് താമസം, ഭക്ഷണം, പാനീയം, മരുന്ന് എന്നിവയെല്ലാം സര്‍ക്കാര് നല്‍കും. ചികിത്സക്ക് ശേഷം രോഗം ഭേദമായാല് തിരിച്ചു എയര്‍പോര്‍ട്ടിലേക്ക് പോകാനും മടക്ക വിമാനത്തിനുമുള്ള ചെലവ് സഞ്ചാരികള് സ്വയം വഹിക്കണം.\nവിമാനടിക്കറ്റിന്റെ പകുതി മതി ഇവിടേക്ക് പോകാൻ\nഇറ്റലിയിലെ സിസിലി ദ്വീപ് വിമാനടിക്കറ്റിന്റെ പകുതി നല്‍കിയാണ് സഞ്ചാരികളെ ഇവിടേക്ക് ക്ഷണിക്കുന്നത്. ഇവിടെ വരുവാന് പോകുന്ന ശരത്കാലം പരമാവധി സഞ്ചാരികളെ ആകര്‍ഷിക്കുക എന്നതാണ് ഇതിനു പിന്നില്. ഏകദേശം 50 മില്യണ് ഡോളര് ക്യാംപയിനാണ് ഇതിനായി ഒരുങ്ങുന്നത്.\nസിസിലിയിലേക്ക് വിമാന യാത്രയും താമസ പാക്കേജുകളും ബുക്ക് ചെയ്യുന്ന സഞ്ചാരികളുടെ വിമാനനിരക്കിന്റെ പകുതി നൽകിയാണ് സര്‍ക്കാര് ഇവിടേക്ക് സഞ്ചാരികളെ സ്വീകരിക്കുന്നത്. ഇതിന്റെ ഭാഗമായി സഞ്ചാരികള് ബുക്ക് ചെയ്യുന്ന ഓരോ മൂന്ന് രാത്രിയ്ക്കും ഓരോ രാത്രി വീതം സൗജന്യ താമസവും സഞ്ചാരികള്‍ക്ക് ലഭിക്കും. സിസിലിയിലെ ലോകപ്രശസ്ത മ്യൂസിയങ്ങളിലേക്കും പുരാവസ്തു കേന്ദ്രങ്ങളിലേക്കും ഈ ഓഫര് വഴി സൗജന്യമായി ലഭിക്കും.\nജപ്പാനിലേക്ക് പോകാം പകുതി ചെലവിൽ\nകോറോണ വളരെ രൂക്ഷമായി ബാധിച്ച രാജ്യങ്ങളിലൊന്നാണ് ജപ്പാനും. മഹാമാരിയേൽപ്പിച്ച ക്ഷതത്തിൽ നിന്നും പതിയെ തിരിച്ചുവരവിന്‍റെ പാതയിലേയ്ക്ക് കാലെടുത്തു വയ്ക്കുകയാണ് രാജ്യം. ലോക്ഡൗണ് അവസാനിച്ച ശേഷം വിനോദ സഞ്ചാരം ആരംഭിക്കുമ്പോൾ ഇവിടേക്ക് വരുവാന് സ‍ഞ്ചാരികള് പകുതി പണം നൽകിയാൽ മതി എന്നതാണ് പുതിയ പദ്ധതി.\nപകുതി തുക സര്‍ക്കാര് ഏറ്റെടുക്കുന്ന ഈ പരിപാടിയ്ക്കായി 12.5ബില്യണ് ഡോളറാണ് സര്‍ക്കാര് മാറ്റിവച്ചിരിക്കുന്നത്.നിലവില് ഈ പദ്ധതി ആഭ്യന്തര വിനോദ സഞ്ചാരത്തിനു മാത്രമായാണ് തുടങ്ങിയിരിക്കുന്നത്. രാജ്യാന്തര വിമാന സര്‍വ്വീസുകള് തുടങ്ങിയതിനു ശേഷം സഞ്ചാരികള്‍ക്കുള്ള പുതിയ പദ്ധതികള് ആരംഭിക്കും.\nEnglish Summary :| offers and discounts for travellers after corona


എന്‍ടിപിസിയ്ക്കുള്ള കല്‍ക്കരി വിതരണം കോള് ഇന്ത്യ പുനരാരംഭിച്ചു :: Janmabhumi Daily\nFriday5April 2013 9:16 pm IST\nന്യൂദല്‍ഹി: എന്‍ടിപിസിയ്ക്കുള്ള കല്‍ക്കരി വിതരണം പുനരാരംഭിച്ചതായി കോള് ഇന്ത്യ അറിയിച്ചു. മൂന്ന് ദിവസത്തിന് ശേഷമാണ് വിതരണം പുനരാരംഭിച്ചിരിക്കുന്നത്. ഇരു സ്ഥാപനങ്ങളും തമ്മില് നടത്തിയ ചര്‍ച്ചയുടെ അടിസ്ഥാനത്തിലാണ് ഈ തീരുമാനം. ഈസ്റ്റേണ് കോള് ഫീല്‍ഡ് ജനറല് മാനേജര് നീലാദ്രി റോയ് ആണ് ഇക്കാര്യം അറിയിച്ചത്.\nഎന്‍ടിപിസിയ്ക്ക് കല്‍ക്കരി നല്‍കുന്നത് തുടരണമെന്ന് കോള് ഇന്ത്യ ലിമിറ്റഡിന് കല്‍ക്കരി മന്ത്രാലയം നിര്‍ദ്ദേശം നല്‍കിയിരുന്നു. എന്‍ടിപിസിയ്ക്ക് ആവശ്യമായ 50 ശതമാനത്തോളം കല്‍ക്കരി നല്‍കണമെന്നാണ് ആവശ്യപ്പെട്ടത്. കല്‍ക്കരി മന്ത്രി ശ്രീപ്രകാശ് ജൈസ്വാളാണ് ഇക്കാര്യം വ്യക്തമാക്കിയത്. എന്‍ടിപിസിയില് നിന്നുള്ള തിരിച്ചടവുകള് വൈകുന്നതിനെ തുടര്‍ന്നാണ് കല്‍ക്കരി വിതരണം കോള് ഇന്ത്യ നിര്‍ത്തിയത്. ഇക്കാര്യത്തില് എന്‍ടിപിസിയുമായി ചര്‍ച്ച നടത്തിയതായും കുടിശിക വീണ്ടെടുക്കുമെന്നും ജൈസ്വാള് വ്യക്തമാക്കി.\nഎന്‍ടിപിസിയ്ക്ക് നല്‍കുന്ന കല്‍ക്കരിയുടെ ഗുണമേന്മ സംബന്ധിച്ച വിഷയത്തില് ഇരു സ്ഥാപനങ്ങളും തമ്മില് തര്‍ക്കം നിലനിന്നിരുന്നു. രാജ്യത്തെ ഏറ്റവും വലിയ വൈദ്യുതി ഉത്പാദകരായ എന്‍ടിപിസി, കോള് ഇന്ത്യ ലിമിറ്റഡുമായി ഇന്ധന വിതരണ കരാറില് ഒപ്പുവയ്ക്കാന് വിസമ്മതിച്ചിരുന്നു. കോള് ഇന്ത്യ ഗുണമേന്മയില്ലാത്ത കല്‍ക്കരിയാണ് വിതരണം ചെയ്യുന്നതെന്ന തോന്നലിന്റെ അടിസ്ഥാനത്തിലായിരുന്നു ഈ തീരുമാനം. വൈദ്യുതി നിലയത്തിന്റെ പ്രവര്‍ത്തനത്തിനായി 140 ദശലക്ഷം ടണ് കല്‍ക്കരിയാണ് എന്‍ടിപിസി വാങ്ങിയിരുന്നത്. കല്‍ക്കരി വാങ്ങിയ ഇനത്തില് 1000 കോടി രൂപയുടെ കുടിശികയാണ് എന്‍ടിപിസി വരുത്തിയിട്ടുള്ളത്.\nഎല്.ഇ.ഡി ബള്‍ബുകളുടെ വിതരണം പുനരാരംഭിച്ചു\nകോണ്‍ഗ്രസ് മുടക്കിയ കുടിവെള്ള വിതരണം പുനരാരംഭിച്ചു\nകല്‍ക്കരി മാഫിയ: മറുപടിയില്ലാതെ കേന്ദ്രസര്‍ക്കാര്


news | പാമ്പു പിടുത്തത്തിനും കോഴ്‌സ്; പാമ്പു പിടിക്കാൻ യോഗ്യതയുള്ളവരെ വാർത്തെടുക്കാൻ വനംവകുപ്പിന്റെ കോഴ്‌സ്: പരീക്ഷ പാസായി സർട്ടിഫിക്കറ്റ് സ്വന്തമാക്കുന്നവർക്ക് മാത്രം പാമ്പു പിടിക്കാൻ അനുമതി - MarunadanMalayalee.com\nAugust 06, 202008:07 AM IST Permalink\nപത്തനംതിട്ട: ഇനി മുതൽ പാടത്തും പറമ്പിലും പാമ്പിനെ കണ്ടാൽ പിടിക്കാമെന്ന് കരുതേണ്ട. അതിനും യോഗ്യതവേണം, വനംവകുപ്പിന്റെ ലൈസൻസും. പഠിച്ച് പരീക്ഷ പാസ്സായി സർട്ടിഫിക്കറ്റും സ്വന്തമാക്കിയാൽ മാത്രമേ ഇനി പാമ്പിനെ പിടിക്കാനാവൂ. അല്ലാതെ ആരെങ്കിലും പാമ്പിനെ പിടിച്ചാൽ വനംവകുപ്പിന് വൈൽഡ് ലൈഫ് ആക്ട് അനുസരിച്ച് കേസെടുക്കാം. യോഗ്യതയുള്ളവരെ വാർത്തെടുക്കാൻ വനംവകുപ്പ് പഠനക്‌ളാസ് തുടങ്ങുന്നു.\nഇതിനുള്ള പാഠ്യപദ്ധതിയും തയ്യാറായി. കേരള ഫോറസ്റ്റ് ട്രെയിനിങ് ഇൻസ്റ്റിറ്റ്യൂട്ട് അരിപ്പ കേന്ദ്രത്തിലെ അസിസ്റ്റന്റ് ഡയറക്ടർ വൈ. മുഹമ്മദ് അൻവർ ആണ് നോഡൽ ഓഫീസർ. കേരളത്തിലെ എല്ലാ വനം ഡിവിഷനുകളിലും പാമ്പുപിടിത്തം സംബന്ധിച്ച് ക്‌ളാസുകൾ നടത്താനും തീരുമാനിച്ചിട്ടുണ്ട്.\nകൊതുകുനിവാരണത്തിൽ നഗരസഭയുടെഅലംഭാവത്തിനെതിരെ കൊതുക് പിടുത്ത മത്സരം\nമുർഖൻ കുഞ്ഞുങ്ങളുടെ മുട്ട വിരിയിപ്പിച്ചത് നാക്കിൽ കൊത്തി ലഹരി തേടുന്ന സംഘങ്ങൾക്ക് വിൽക്കാൻ; ഒറ്റക്കൊത്തിന് 15,000 രൂപ വരെ വാങ്ങുന്ന ഗോവൻ മാഫിയയുമായി ഉണ്ടാക്കിയത് ലക്ഷങ്ങളുടെ ധാരണ; 10 പാമ്പിൻ കുഞ്ഞുങ്ങളെ വിറ്റ് ലക്ഷങ്ങൾ വാങ്ങാൻ തയ്യാറെടുക്കുമ്പോൾ ഇടിത്തീ പോലെ ഉത്രയുടെ മരണം കൊലക്കേസായി; ഗത്യന്തരമില്ലാതെ പാമ്പിൻ കുഞ്ഞുങ്ങളെ ഇത്തിക്കരയാറ്റിൽ ഒഴുക്കി; സൂരജിന് മൂർഖനെ കൈമാറിയ ചാവറുകാവ് സുരേഷ് ഗജഫ്രോഡെന്ന് തെളിയിച്ച് വനം വകുപ്പ് അന്വേഷണം\nതുടക്കത്തിൽ വനംവകുപ്പിലെ ഡി.എഫ്.ഒ.മുതൽ ബീറ്റ് ഫോറസ്റ്റ് ഓഫീസർ, വാച്ചർമാർ എന്നിവർക്കാണ് പ്രവേശനം. തുടർന്ന് സന്നദ്ധസംഘടനാ പ്രവർത്തകർ, പാമ്പുപിടിത്തത്തിൽ താത്പര്യമുള്ളവർ എന്നിവർക്കും പരിശീലനം നൽകും. ക്ലാസും പ്രാക്ടിക്കലും ഉണ്ടാകും. വിവിധതരം പാമ്പുകൾ, ഇവയുടെ സ്വഭാവം, പ്രകൃതിയിലെ ഇടപഴകൽ എന്നിവ പഠനവിഷയത്തിൽ ഉൾപ്പെടുത്തിയിട്ടുണ്ട്. ക്ലാസിൽ പങ്കെടുത്താൽ പോരാ നിശ്ചിത മാർക്കിൽ പരീക്ഷ പാസാകുകയും വേണം. എന്നാലേ സർട്ടിഫിക്കറ്റ് ലഭിക്കൂ.\nഉത്ര വധക്കേസിലെ പ്രതി, പാമ്പുകളെ വിലയ്ക്കുവാങ്ങി കടിപ്പിച്ചെന്ന വെളിപ്പെടുത്തലും വർക്കലയിൽ പാമ്പുപിടിത്തത്തിനിറങ്ങിയ യുവാവ് പാമ്പുകടിയേറ്റ് മരിച്ച സംഭവവുമാണ് ഇതിനുപിന്നിൽ.


Emalayalee.com - മാവേലിയെ ഇങ്ങനെ കോമാളിയാക്കരുതേ (ദുര്‍ഗ മനോജ്)\nമാവേലിയെ ഇങ്ങനെ കോമാളിയാക്കരുതേ (ദുര്‍ഗ മനോജ്)\nEMALAYALEE SPECIAL 29-Aug-2020\nപൂക്കളവും, തൃക്കാക്കരപ്പനും, പൂവിളിയും, പൂവടയും, പ്രഥമനും നിറയുന്ന ഓണം. ഓണത്തെക്കുറിച്ച് അഞ്ചു വരികള് എഴുതിയാണ് മലയാളികള് സ്വന്തം ഭാഷയില് ഉപന്യാസമെഴുതിത്തുടങ്ങുന്നത്. അതില് നിശ്ചയമായും ഒരു പേരു കടന്നു വരും. മഹാബലി എന്നതാണാപ്പേര്. കേരളത്തിലെ പ്രജകളെ സ്‌നേഹിച്ച ആ രാജാവിനെക്കുറിച്ചു പറയാതെ, എല്ലാ വര്‍ഷവും പ്രജകളെക്കാണുവാനായി അദ്ദേഹം വരുമെന്നും അതിനായി ആബാലവൃദ്ധം ജനങ്ങളും കാത്തിരിക്കുമെന്നും പറയാതെ ആ ഉപന്യാസം പൂര്‍ണ്ണമാകില്ല.\nകേരളത്തിലിലെ ഓണമല്ലാതെ, മത ഭേദമില്ലാതെ ലോകത്ത് ഇത്ര വിപുലമായി ആഘോഷിക്കുന്ന മറ്റൊരു ഉത്സവം ഉണ്ടാകുമോ? ഒരു പായസം ഒരുക്കാത്ത വീടുണ്ടാകുമോ? പോട്ടെ, ഉപ്പേരി വറക്കാത്ത, ഓണക്കോടിയെടുക്കാത്ത ഏതെങ്കിലുമൊരു മലയാളിയുണ്ടാവുമോ? കാണം വിറ്റും ഓണം ഉണ്ണണമെന്നു നമ്മെ പഠിപ്പിച്ച പഴമക്കാരുടെ നാടാണ് കേരളം. അപ്പോള് ഓണവും മഹാബലിയും വെറും മിത്തു മാത്രമല്ല നമുക്ക്. അതിനുമപ്പുറം ഓരോ ആധുനിക മലയാളിയുടേയും സംസ്‌ക്കാരത്തില് അലിഞ്ഞു കഴിഞ്ഞ ഒന്നാണ്. ആ മാവേലിയെ കോമഡി ആര്‍ട്ടിസ്റ്റായി ഇട്ട് തട്ടാന് തുടങ്ങിയിട്ട് കൊല്ലം കുറേയായി. രണ്ടു പതിറ്റാണ്ടു മുന്‍പ് ഓണവെയില് ഉദിച്ചു തുടങ്ങിയാല് പിന്നെ ഓണത്തിനിടയില് പുട്ടുക്കച്ചവടവും, ദേ മാവേലി കൊമ്പത്തും തുടങ്ങിയ ചക്കടാ പുക്കടാ പാരഡി ഗാനങ്ങളുമായി മാവേലിയെ ഇട്ട് ഉരുട്ടി പെരട്ടി ഒരു പരുവമാക്കുമായിരുന്നു. എന്നാല് ഇപ്പോള് മാവേലിയെ ആനിമേറ്റ് ചെയ്ത് വാട്‌സാപ്പിലൂടെയാണ് പഞ്ഞിക്കിടുന്നത്. എന്തൊരു കഷ്ടം, അല്ലേ! വലിയ കുടവയറും കുലുക്കി ഡപ്പാം കൂത്തു നടത്തുന്ന വിധത്തില് മാവേലിയെ ഇങ്ങനെ വലിച്ചു കീറണോ?\nവാസ്തവത്തില് മാവേലി മന്നന് എന്നത് ഒരു മിത്ത് ആണെന്ന് നമുക്കെല്ലാം അറിയാം. അത് ഐശ്വര്യത്തിന്റെയും സമൃദ്ധിയുടെയും പ്രതീകമാണ്. ഓണമാകുമ്പോള് നമ്മുക്കെല്ലാം കിട്ടുന്നൊരു ഐശ്വര്യവും സമ്പത്തും സമൃദ്ധിയുമൊക്കെയുണ്ട്. അതിന്റെ രൂപമാണ് മാവേലി, അങ്ങനെയെങ്കില് അതിനെയല്ലേ നമ്മള് ചക്കപ്പഴം പോലെയിട്ടു കുഴയ്ക്കുന്നത്. നമ്മള് തന്നെ നമ്മെ കോലിട്ടു കുത്തുന്നു, എന്നിട്ടു ചിരിക്കുന്നു, പക്ഷേ അതു നമ്മളറിയുന്നില്ലെന്നു മാത്രം.\nഒന്നറിയാം, ഏതായാലും മാവേലി റോഡിലെ ഏതെങ്കിലും വലിയ ഗട്ടറിലൂടെ പാതാളത്തില് നിന്നും കയറില്‍ത്തൂങ്ങി നാട്ടില് വരുന്ന ഒന്നല്ല. മറിച്ച്, നിരാശയുടെ, വേദനയുടെ, പരിമിതികളുടെ പാതാളത്തില് നിന്നും മനുഷ്യനെ ഉയര്‍ത്തുന്ന, ഉണര്‍ത്തുന്ന, പ്രതീക്ഷയുടെ, ഐശ്വര്യത്തിന്റെ പ്രതീകമാണ്. ആ പ്രതീകമാണ് ഇപ്പോള് എല്ലാവരാലും അപമാനിക്കപ്പെടുന്നത്. കുറേക്കാലം മാവേലിക്ക് ഇന്നസെന്റിന്റെ സ്വരമായിരുന്നു. ഇന്ന് അതു മാറി, പിന്‍ഭാഗം കുലുക്കി ഡാന്‍സ് കളിച്ചു വന്ന് സ്വന്തം ജനങ്ങളുടെ മുഖത്തു തുമ്മുകയും ചീറ്റുകയും ചെയ്യുന്ന ശുദ്ധ തെമ്മാടിയായി ചിത്രീകരിക്കുന്നതു കാണുമ്പോള് സങ്കടം തോന്നുന്നു. മലര്‍ന്നു കിടന്ന് ഒരു ജനത അപ്പാടെ സ്വയം തുപ്പിനാറുന്നതായേ ഈ കോമഡി മാസ്‌ക്ക് ബോധവത്ക്കരണം കാണുമ്പോള് തോന്നുന്നുള്ളൂ.\nമാവേലി എന്നത് സുഖമുള്ള ഒരു പ്രതീകമാണ്. നല്ല തുമ്പപ്പൂ ചോറിന്റെ, പാല്‍പ്പായസത്തിന്റെ, ശര്‍ക്കരവരട്ടിയുടെ, ഉപ്പേരിയുടെ മണമുള്ള, പഴപ്രഥമന്റെ നാവിലലിയുന്ന രുചിയുടെ പ്രതീകം. കാത്തു കാത്തിരിക്കുന്നവരുടെ അടുത്തേക്ക് ഓടിച്ചെന്ന് കെട്ടിപ്പിടിച്ച് ഞാന് വന്നു എന്നു പറയുമ്പോ കിട്ടുന്ന ഇളം ചൂടു സ്‌നേഹത്തിന്റെ പ്രതീകമാണ്. അതിനാല് എച്ചിലാക്കാതിരിക്കുക നമ്മുടെ നാടിന്റെ നന്മയുടെ ത്യാഗത്തിന്റെ പ്രതീകമായ ആ മിത്തിനെ. നാളെ വളര്‍ന്നു വരുന്ന തലമുറയ്ക്കു സമ്മാനിക്കുവാനുള്ള സംസ്‌ക്കാരത്തിന്റെ ഏടുകളില് മാലിന്യം വലിച്ചെറിയാതിരിക്കുക. ഒരു മിത്തോ വെറും കഥയോ ആകട്ടെ, ഒരു നാട്ടിലെ എല്ലാ ജനങ്ങളും ഒന്നുപോലെ നെഞ്ചിലേറ്റുന്ന ആ പ്രതീകത്തെ തരംതാഴ്ത്തി നശിപ്പിക്കരുത്.\nഇപ്പോള് കൊറോണക്കാലമാണ്. എല്ലാ ആഘോഷങ്ങളും നിശ്ചലമായ കെട്ട കാലം. ഒത്തുകൂടലുകള്‍ക്കു പ്രോട്ടോകോള് സൃഷ്ടിച്ച കാലം, അങ്ങനെ ദൂരപരിധിയില് കുടുങ്ങിപ്പോയ കാലം. ചേര്‍ത്തു പിടിക്കലുകള് നഷ്ടമായ കാലം. ഈ കാലത്തും മലയാളികള് ഓണക്കാലത്തില് പ്രതീക്ഷ പുലര്‍ത്തുന്നു. എല്ലാ കച്ചവടങ്ങളും ഒന്ന് ഉണരുന്ന കാലമാണിത്. ഈ സമയത്ത് മഹാബലി എന്ന സമൃദ്ധിയുടെ പ്രതീകം നമ്മളില് അറിയാതൊരു സന്തോഷം നിറയ്ക്കുന്നുണ്ട്. നന്മയുടെ പ്രതീകങ്ങള് തച്ചുടക്കപ്പെടുകയും തിന്മയുടെ പ്രതീകങ്ങളെ വാഴ്ത്തിപ്പാടുകയും ചെയ്യുന്ന രീതി നിലവിലുണ്ട്. അത്തരം തന്ത്രങ്ങളില് നിന്നും പാവം മഹാബലിയെ ഒന്നു വിട്ടു പിടിച്ചിരുന്നുവെങ്കില്..\nഓണം ഒരു കോണകം\nഓണം ഒരു കോണകം ആയി മാറി ഇ വര്‍ഷം.- ചാണക്യന്


വര്‍ഗ്ഗം, കളങ്കം; ഇത്തിള്‍ക്കണ്ണികള് തുറന്നിട്ട വാതായനങ്ങള് - athma online\n”ഇത്രയൊക്കെ പണം എന്റെ കൈയിലുണ്ടായിരുന്നെങ്കില് ഞാനും മികച്ച വ്യക്തിത്വത്തിനുടമയായേനെ” . ധനികന്റെ വീട്ടിലെ പാതിരാകുടുംബയോഗത്തിനിടയില് മൂണ് ഗ്വാങ് പറയുന്നു.\nപലതരത്തില് ആഘോഷിക്കപ്പെടേണ്ട സിനിമയാണ് ബോണ് ജോങ് ഹൂവിന്റെ പാരസൈറ്റ്. നിരവധി അന്താരാഷ്ട്രമേളകളിലൂടെ കടന്നുവന്ന് ഇപ്പോഴിതാ 92 -ാമത് ഓസ്‌കാറില് നാല് വിഭാഗങ്ങളില് പുരസ്‌കാരം കരസ്ഥമാക്കിയിരിക്കുന്നു. മികച്ച ചിത്രം, സംവിധായകന്, മികച്ച വിദേശഭാഷാ ചിത്രം, ഒറിജിനല് തിരക്കഥ എന്നീ വിഭാഗങ്ങളിലാണ് പുരസ്‌കാരം നേടിയത്. മുമ്പ് പാം ഡി ഓറും മികച്ച വിദേശഭാഷാ ചിത്രത്തിനുള്ള ഗോള്‍ഡന് ഗ്ലോബും ചിത്രം കൈവശപ്പെടുത്തിയിരുന്നു. ആശ്ചര്യകരമായ മറ്റൊരു വസ്തുത 92 വര്‍ഷത്തെ അക്കാദമിയുടെ ചരിത്രത്തില് മറ്റൊരു നോണ്-ഇംഗ്ലീഷ് ചിത്രവും ഇതുവരെ മികച്ച ചിത്രത്തിനുള്ള പുരസ്‌കാരം നേടിയിട്ടില്ല എന്നതാണ്. ആ നിലക്ക് ചരിത്രത്തിലിടം നേടുന്നു പാരസൈറ്റും അതുവഴി 92-ാമത് ഓസ്‌കാറും.\nമിന് വിദേശത്ത് പഠനത്തിന് പോകാനൊരുങ്ങുകയാണ്. അതുകൊണ്ട് ഇപ്പോള് ഹോംട്യൂഷന് എടുത്തുകൊണ്ടിരിക്കുന്ന പാര്‍ക്ക് ഫാമിലിയിലേക്ക് പകരം കി വൂവിനെ അയക്കാനാണ് തീരുമാനം. പാര്‍ക്ക് ഫാമിലിയിലെ മകളായ ദാ ഹ്യെയെ ആണ് പഠിപ്പിക്കേണ്ടത്. ദാരിദ്ര്യത്തിന്റെ പടുകുഴിയില് വീണുകിടക്കുന്ന കീ വൂ ഇത് അംഗീകരിക്കുന്നു. ആവശ്യമായ രേഖകളൊക്കെ കെട്ടിച്ചമക്കുകയും പാര്‍ക്ക് കുടുംബത്തില് കടന്നുകൂടുകയും ചെയ്യുന്നു. ശേഷം അവന് തന്റെ കുടുംബത്തിലെ ഓരോരുത്തരെയായി പാര്‍ക്ക് കുടുംബത്തിലെ തൊഴിലാളികളാക്കി മാറ്റുന്നുണ്ട്. എന്നാല് ഒരേ കുടുംബത്തിലെ അംഗങ്ങളാണെന്ന് വെളിപ്പെടുത്തുന്നുമില്ല. പ്രശസ്തയായ ആര്‍ട്ട് തെറാപ്പിസ്റ്റായി നടിച്ചുകൊണ്ടാണ് മകള് (കി ജിയോങ്) അവിടെയെത്തുന്നത്. ഡ്രൈവറായി പിതാവും ഹൗസ്‌കീപ്പര് ആയി മാതാവും എത്തുന്നു. കുറേക്കാലമായി അവിടെ ഹൗസ്‌കീപ്പറായി ജോലിനോക്കുന്ന ചൂങ് സൂക്കിന് ക്ഷയരോഗമാണെന്ന് പാര്‍ക്ക് കുടുംബത്തെ വിശ്വസിപ്പിച്ച് അവരെ അവിടുന്ന് പുറത്തുചാടിച്ചതിന് ശേഷമാണ് മൂണ് ഗ്വാങ് അവിടേക്കെത്തുന്നത്. തുടര്‍ന്ന് നടക്കുന്ന സംഭവവികാസങ്ങള്‍ക്ക് നിര്‍വചനങ്ങളേറെയുണ്ട്.\nശക്തമായ രാഷ്ട്രീയ നിര്‍വചനങ്ങളുള്ളവയാണ് പാരസൈറ്റിലെ ഓരോ രംഗങ്ങളും. സിനിമയുടെ പേര് തന്നെ നോക്കുക, പാരസൈറ്റ് എന്നാല് ഇത്തിള്‍ക്കണ്ണി എന്നര്‍ത്ഥം. പാര്‍ക്ക് കുടുംബം എന്ന വടവൃക്ഷത്തിന്മേല് പറ്റിപ്പിടിച്ച് ജീവിച്ചുപോകുന്ന ഒരു കുടംബത്തെ സൂചിപ്പിക്കാനാണ് അത്തരമൊരു പേര് പ്രയോഗിച്ചിരിക്കുന്നത് എന്ന് കേവലമായി മനസിലാക്കാം. എന്നാല് കുറച്ചുകൂടി ചിന്തിച്ചാല് ഒരു മനുഷ്യന്റെ തികച്ചും വ്യക്തിപരമായ ജോലികള് പോലും സാമ്പത്തികസ്ഥിതിവ്യത്യാസം കാരണം മറ്റൊരാള് ചെയ്യേണ്ടിവരുക എന്നതില് വലിയ അസമത്വത്തിന്റെ അംശങ്ങളുണ്ട് എന്ന് കാണാം. അതുവഴിയാണ് വേലക്കാരന്, ഡ്രൈവര് ഒക്കെത്തന്നെയും പാരസൈറ്റുകളായി മാറുന്നത്. ഗാന്ധിയുടെ ടോള്‍സ്‌റ്റോയ് ഫാമുമായി ബന്ധപ്പെട്ട തത്വങ്ങളൊക്കെ ഇതുമായി ചേര്‍ത്തുവെച്ച് ചര്‍ച്ച ചെയ്യാവുന്നതാണ്.\nആത്മ ഓൺലൈൻ ടെലഗ്രാമിൽ ലഭിക്കാൻ ഇവിടെ ക്ലിക്ക് ചെയ്യുക\nപ്രളയത്തിനുശേഷമുള്ള പ്രഭാതം പാര്‍ക്ക് കുടുംബം കണ്ടത് സ്വന്തം വീട്ടില് നിന്നുതന്നെയാണ്. ആ വെയിലിനെ വളരെ സന്തോഷത്തോടെ നോക്കുന്നുണ്ട് യിയോണ് ക്യോ. എന്നാല് ആ പ്രഭാതം പാര്‍ക്ക് കുടുംബത്തിന് ദുരിതാശ്വാസക്യാമ്പിലായിരുന്നു ചെലവഴിക്കേണ്ടിവന്നത്.\nഅങ്ങനെ ക്യാമ്പില് വെച്ചാണ് ദാ സോങിന്റെ (പാര്‍ക്ക് കുടുംബത്തിലെ മകന്) പിറന്നാളാഘോഷത്തിനുള്ള ക്ഷണം കി ജിയോങിന് ലഭിക്കുന്നത്. ചുറ്റുമുള്ള വിഷയങ്ങളൊന്നും തങ്ങള്‍ക്ക് ബാധകമേയല്ല എന്നുകരുതി സ്വന്തം വ്യവഹാരങ്ങളുമായി മുന്നോട്ടുപോകുന്ന പാര്‍ക്കുകളെ ഇന്നും നമുക്ക് ഏറെ കാണാന് സാധിക്കും.\nസിനിമയുടെ അവസാനം ഈ വസ്തുതയെ കൂടുതല് ഊന്നലോടെ, പ്രത്യക്ഷമായിത്തന്നെ അവതരിപ്പിക്കുന്നുണ്ട്.\nരണ്ടുകുടുംബങ്ങളുടെയും ഘടന സമാനമാണ്, എന്നാല് അവരെ വേര്‍തിരിക്കുന്നത് സാമ്പത്തികം എന്ന ചലാംഗം മാത്രമാണ്.\nപ്രളയത്തോടെ സമ്പന്നതയുടെ പ്രതീകമായ ഗോങ്ഷി എന്ന കല്ല് നിരര്‍ത്ഥകതയുടെയും നിരാശയുടെയും പ്രതീകമായി മാറുന്നുണ്ട്. എത്രയൊക്കെ ശ്രമിച്ചിട്ടും സിനിമയുടെ അവസാനം കിം കുടുംബത്തിന്റെ അവസ്ഥ ദുരന്തത്തിലാണ് കലാശിക്കുന്നത് എന്നതും ശ്രദ്ധേയമാണ്.\nസാമ്പത്തികവളര്‍ച്ചയിലൂടെയും സാമൂഹികസമത്വത്തിലൂടെയും മാത്രമേ സാമൂഹികവികാസം സാധ്യമാവൂ എന്ന ചിന്താധാരയുടെ ചലച്ചിത്രരൂപമാണ് പാരസൈറ്റ് എന്ന് പറയാം.\nTags: Muhammed Swalih, parasite


മലയാളത്തിന്‍റെ സുന്ദര വില്ലൻ; കൂട്ടുകാരുടെ സ്വന്തം റിസ | Risabava the classic villain of malayalam cinema | Madhyamam\ndate_range 13 Sep 2021 2:49 PM GMT\nമലയാളത്തിന്‍റെ സുന്ദര വില്ലൻ; കൂട്ടുകാരുടെ സ്വന്തം റിസ\n'അമ്മച്ചിക്ക് ഓർമ്മയുേണ്ടാ. ഒരുവിരൽ തുമ്പിൽ എന്നെയും മറുവിരൽ തുമ്പിൽ ആൻഡ്രൂസിനെയും കൊണ്ട് നടക്കാനിറങ്ങുമ്പോൾ പണ്ട് അമ്മച്ചി ഞങ്ങൾക്ക് ഒരു കഥ പറഞ്ഞ് തരുമായിരുന്നില്ലേ. ഭൂതത്താന്‍റെ കയ്യിൽ നിന്നും ഭൂമി നിധി തട്ടിപ്പറിച്ച കഥ. ആ കഥയിലെ നിധിയാണ് ഇപ്പോൾ അമ്മച്ചിയുടെ കയ്യിൽ ഇരിക്കുന്നത്. പ്ലീസ് അതിങ്ങ് തന്നേര്...' -മലയാളികൾ അതുവരെ കാണാത്തൊരു വില്ലനായിരുന്നു അത്. സുന്ദരൻ, സൗമ്യൻ... പക്ഷേ, അതിലെല്ലാം ഒളിപ്പിച്ചുവെച്ചിരിക്കുന്ന ക്രൂരതയും. ജോൺ ഹോനായ് എന്ന മലയാളത്തിന്‍റെ ആദ്യ ക്ലാസിക് വില്ലൻ. ആ പേരു തന്നെ പ്രേക്ഷകർക്കൊക്കെ പുതുമയായിരുന്നു. ചെമ്പൻ മുടിയും കണ്ണടയും 'അമ്മച്ചീ' എന്ന വിളിയുമൊക്കെ മലയാളികൾ ഏറ്റെടുക്കുകയും ചെയ്തു. ആകാരഭംഗി കൊണ്ടും അവതരണരീതി കൊണ്ടും നായകന് തുല്യനായൊരു വില്ലനായിരുന്നു 1990ൽ സിദ്ധീഖ്-ലാൽ കൂട്ടുകെട്ടിൽ പുറത്തിറങ്ങിയ 'ഇൻ ഹരിഹർ നഗർ' എന്ന സിനിമയിൽ റിസബാവ അവതരിപ്പിച്ച ജോൺ ഹോനായ്.\nപിന്നീടിങ്ങോട്ട് അടുത്തിടെയിറങ്ങിയ മമ്മൂട്ടി ചിത്രം 'വൺ' വരെയുള്ള എത്രയോ സിനിമകൾ. എങ്കിലും ജോൺ ഹോനായിയുടെ പേരിൽ തന്നെയാണ് റിസബാവ, സിനിമയിലെ കൂട്ടുകാരുടെ പ്രിയപ്പെട്ട റിസ എക്കാലവും ഓർമിക്കപ്പെടുന്നത്. പുതിയ സിനിമക്ക് വ്യത്യസ്തനായൊരു വില്ലനെ തേടിയുള്ള യാത്രയാണ് റിസയിൽ എത്തിയതെന്ന് ഓർത്തെടുക്കുന്നു സംവിധായകൻ സിദ്ധീഖ്. കലാഭവൻ അൻസാറാണ് അന്ന് നാടകത്തിൽ സൂപ്പർതാരമായി തിളങ്ങി നിന്നിരുന്നു റിസബാവയുടെ പേര് സിദ്ധീഖിന്‍റെയും ലാലിന്‍റെയും മുന്നിൽ നിർദേശിക്കുന്നത്. 'സുന്ദരനായ, വളരെ സോഫ്റ്റ് ആയ, എന്നാൽ ആ സൗമ്യത തന്നെ പേടിപ്പെടുത്തുന്ന ഒരു വില്ലനെയായിരുന്നു ഞങ്ങൾക്ക് വേണ്ടിയിരുന്നത്. ഹീറോയെ പോലെ തന്നെ പ്രാധാന്യമുള്ളയാൾ. മുടി കളർ ചെയ്ത്, കണ്ണട ഫിറ്റ് ചെയ്ത് നോർത്തിന്ത്യൻ ലുക്ക് ആക്കിയപ്പോൾ റിസബാവ മലയാളികൾ അന്നുവരെ കാണാത്ത വില്ലനായി മാറി. ഞങ്ങൾ പ്രതീക്ഷിച്ചതിലും അപ്പുറത്തുള്ള റിസബാവയുടെ പെർഫോമൻസും കൂടിയായപ്പോൾ ആ കഥാപാത്രം മലയാളികൾ ഏറ്റെടുത്തു. റിസയുടെ വിയോഗം മലയാള സിനിമയുടെ മാത്രം നഷ്ടമല്ല. എന്‍റെ വ്യക്തിപരമായ നഷ്ടം കൂടിയാണ്. റിസ നമ്മളെ വിട്ടുപോയി എന്ന് ഇപ്പോളും വിശ്വസിക്കാൻ പറ്റുന്നില്ല. ഇത്ര പെട്ടന്ന് പോകുമെന്ന് കരുതിയുമില്ല' -പ്രിയ സ്നേഹിതന്‍റെ വേർപാടിൽ മനംനൊന്ത് സിദ്ധീഖ് പറയുന്നു. \nറിസബാവയുടെ പ്രാഥമിക വിദ്യാഭ്യാസം തോപ്പുംപടി സെന്‍റ് സെബാസ്റ്റ്യന് സ്‌കൂളിലായിരുന്നു. നടൻ കൂടിയായ മട്ടാഞ്ചേരി സ്റ്റാർ ജംഗ്ഷൻ ജിയാ റസിഡൻസിയിൽ കൂതാരി പറമ്പിൽ പരേതനായ കെ.ഇ. മുഹമ്മദ് ഇസ്മായിൽ എന്ന ബാവയുടെ മകൻ നാടകവേദികളിലൂടെയാണ് അഭിനയരംഗത്തേക്ക് എത്തുന്നത്. 1984ല് 'വിഷുപ്പക്ഷി' എന്ന ചിത്രത്തിലൂടെ സിനിമയിൽ എത്തിയെങ്കിലും ഈ ചിത്രം റിലീസായില്ല. 1990ല് റിലീസായ 'ഡോക്ടര് പശുപതി' എന്ന സിനിമയില് പാർവതിയുടെ നായകനായി അഭിനയിച്ചു. തിരക്കഥാകൃത്തും സംവിധായകനും നടനുമായ രൺജി പണിക്കരുടെ ആദ്യ സിനിമയായിരുന്നു ഷാജി കൈലാസ് സംവിധാനം ചെയ്ത 'ഡോക്ടർ പശുപതി'. അതിലേക്ക് റിസബാവയെ കണ്ടെത്തിയ കഥ ഓർത്തെടുക്കുകയാണ് രൺജി പണിക്കർ.\n'മറ്റൊരു നടൻ പെട്ടന്ന് പിന്മാറിയപ്പോളാണ് ഞങ്ങൾ റിസബാവയെ തേടിപ്പോയത്. അന്ന് നാടകരംഗത്തെ ഏറ്റവും വിലപിടിപ്പുള്ള നടനാണ് റിസബാവ. മമ്മൂട്ടിയുടെ സഹോദരൻ ഇബ്രാഹിംകുട്ടിയും ഞാനും കൂടിയാണ് അന്ന് റിസയെ കാണാൻ പോകുന്നത്. ചെമ്പിലെ ഒരു ക്ഷേത്രത്തിൽ അന്ന് റിസ അഭിനയിക്കുന്ന നാടകം ഉണ്ടായിരുന്നു. നാടകം കണ്ട ശേഷം ഗ്രീന് റൂമിലെത്തി റിസയെ കണ്ടു ഞങ്ങൾ സിനിമയിലേക്ക് ക്ഷണിച്ചു. റിസയുടെ നീണ്ടകാലത്തെ ഫിലിം കരിയറിന്‍റെ തുടക്കമായിരുന്നു അത്. നല്ല റേഞ്ചുള്ള നടൻ ആയിരുന്നു. വലിയ സ്റ്റേജ് അനുഭവങ്ങൾ ഉള്ള നടൻ. പക്ഷേ, എന്തുകൊണ്ടാണ് മലയാള സിനിമയിൽ അദ്ദേഹത്തിന് അർഹിക്കുന്ന ഇടം കിട്ടാതിരുന്നത് എന്നറിയില്ല. ഭാഗ്യനിർഭാഗ്യങ്ങൾ നിർണായകമാകുന്ന മേഖലയാണല്ലോ സിനിമ. അർഹിക്കുന്ന അവസരങ്ങൾ എല്ലാവർക്കും കിട്ടിക്കൊള്ളണമെന്നില്ല. എത്തേണ്ടിയിരുന്ന ഒരു ഉയരത്തിലേക്ക് റിസക്ക് എത്താൻ കഴിഞ്ഞില്ല' -രൺജി പണിക്കർ പറയുന്നു.\n'ഇൻ ഹരിഹർ നഗർ' ഹിറ്റ് ആയതോടെ തമിഴ്, കന്നഡ, തെലുങ്ക്, ഹിന്ദി ഭാഷകളിലൊക്കെ റീമേക്ക് ചെയ്തു. എല്ലാ ഭാഷയിലേക്കും ജോൺ ഹോനായിയുടെ വേഷത്തിലേക്ക് വിളിച്ചത് റിസബാവയെ ആണ്. പക്ഷേ, എന്തുെകാണ്ടോ അദ്ദേഹം പോയില്ല എന്നുപറയുന്നു റിസബാവ ആദ്യം വില്ലനായ സിനിമയിലെ നായകനായ മുകേഷ്. 'മലയാളത്തിൽ വളരെ ജനപ്രീതി നേടിയ വില്ലനായിരുന്നു ജോൺ ഹോനായ്. 'ഇൻ ഹരിഹർ നഗർ' റീമേക്ക് ചെയ്ത ഭാഷകളിലെല്ലാം ആ വേഷത്തിലേക്ക് റിസയെ ആണ് വിളിച്ചത്. പക്ഷേ, അദ്ദേഹം പോയില്ല. തമിഴിൽ ആ വേഷം ചെയ്തത് നെപോളിയൻ ആണ്. ആ സിനിമയിലൂടെ രംഗത്തെത്തിയ അദ്ദേഹം കേന്ദ്രമന്ത്രി വരെയായി. ഒരു ചാൻസും കളയരുതെന്ന് ഞാൻ എപ്പോഴും പറയുമായിരുന്നു. പക്ഷേ, അദ്ദേഹം കേൾക്കുമായിരുന്നില്ല. സിനിമയിലെത്തും മുമ്പ് തന്നെ നാടകരംഗത്തിലൂെട എന്‍റെ സുഹൃത്തായിരുന്നു റിസബാവ. ഇനിയും ഉയരങ്ങളിലെത്താൻ പറ്റിയ നടനായിരുന്നു' -മുകേഷ് പറയുന്നു.\n150 ഓളം സിനിമകളിലും ഇരുപതോളം സീരിയലുകളിലും റിസബാവ അഭിനയിച്ചു. ഡബ്ബിങ് ആർട്ടിസ്റ്റ് എന്ന നിലയിലും അദ്ദേഹം പേരെടുത്തു. 'കർമ്മയോഗി' എന്ന സിനിമയുടെ ഡബ്ബിങിന് 2011ൽ മികച്ച ഡബ്ബിങ് ആർട്ടിസ്റ്റിനുള്ള സംസ്ഥാന ചലച്ചിത്ര അവാർഡ് നേടിയിരുന്നു. ആനവാല് മോതിരം, ഇരിക്കൂ എം.ഡി. അകത്തുണ്ട്, ജോര്‍ജുകുട്ടി C/o ജോർജുകുട്ടി, ചമ്പക്കുളം തച്ചന്, ഏഴരപ്പൊന്നാന, എന്‍റെ പൊന്നു തമ്പുരാന്, മാന്ത്രികചെപ്പ്, ഫസ്റ്റ് ബെല്, ബന്ധുക്കള് ശത്രുക്കള്, കാബൂളിവാല, ആയിരപ്പറ, വധു ഡോക്ടറാണ്, മലപ്പുറം ഹാജി മഹാനായ ജോജി, മംഗലംവീട്ടില് മാനസേശ്വരിസുപ്ത, അനിയന്‍ബാവ ചേട്ടന്‍ബാവ, നിറം, എഴുപുന്ന തരകന്, ക്രൈം ഫയല്, ലൈഫ് ഈസ് ബ്യൂട്ടിഫുള്, കവര് സ്റ്റോറി, നസ്രാണി, പരദേശി, പോക്കിരിരാജ, ഈ അടുത്ത കാലത്ത്, സഖറിയായുടെ ഗര്‍ഭിണികള്, കോഹിന്നൂര്, ശുഭരാത്രി, കിങ് ആൻഡ് കമ്മീഷണർ, വൺ, പ്രഫസർ ഡിങ്കൻ, മഹാവീര്യർ തുടങ്ങി നിരവധി ചിത്രങ്ങളില് അദ്ദേഹം അഭിനയിച്ചിട്ടുണ്ട്.\nനാടകരംഗത്തുനിന്നും സിനിമാ രംഗത്തെത്തിയ റിസബാവയുടെ ജോണ് ഹോനായ് എന്ന കഥാപാത്രം വില്ലന് സങ്കല്‍പ്പത്തിന് ഒരു പുതിയ മുഖമാണ് നല്‍കിയതെന്ന് നിയമസഭ സ്പീക്കര് എം.ബി. രാജേഷ് അനുസ്മരിച്ചു. വില്ലന്, സഹനടന് വേഷങ്ങളിലൂടെ മലയാളികളുടെ മനസ്സ് കീഴടക്കിയ റിസബാവയുടെ മരണം മലയാള സിനിമയ്ക്ക് നഷ്ടമാണ്. അദ്ദേഹത്തിന്‍റെ കുടുംബാംഗങ്ങളുടെയും സിനിമാ സുഹൃത്തുക്കളുടെയും ദുഃഖത്തില് പങ്കുചേരുന്നതായും സ്പീക്കര് അറിയിച്ചു. ജോണ് ഹോനായ് എന്ന ഒറ്റ കഥാപാത്രം മതി നടന് റിസബാവയെ അടയാളപ്പെടുത്താനെന്ന് മന്ത്രി വി. ശിവന്‍കുട്ടി അനുസ്മരിച്ചു. 'നായക കഥാപാത്രങ്ങള് ചെയ്തിട്ടുണ്ടെങ്കിലും 'ഇന് ഹരിഹര് നഗറി'ലെ റിസബാവയുടെ വില്ലന് കഥാപാത്രത്തെയാണ് മലയാളി ഏറെ ഓര്‍ക്കുന്നത്. നാടക വേദികളിലും ഡബ്ബിങ് ആര്‍ട്ടിസ്റ്റായും റിസബാവ തിളങ്ങി. അകാലത്തില് നമ്മെ വിട്ടുപിരിഞ്ഞ പ്രതിഭകളില് ഒരാള് കൂടി. റിസബാവയ്ക്ക് ആദരാഞ്ജലികള്'- മന്ത്രി ശിവൻകുട്ടി പറഞ്ഞു.\nNews Summary - Risabava the classic villain of malayalam cinema


ഖത്തറില് പെരുന്നാളാഘോഷം നിയന്ത്രണങ്ങളോടെ; ഫലസ്തീനു വേണ്ടി പ്രാര്‍ത്ഥനാ സമ്പന്നമായി ഈദ്ഗാഹ് - Middle East Chandrika Qatar\nby Web Desk May 13, 2021, 6:22 pm0Votes\nഅമീറും പിതാവ് അമീറും അല്‍വജ്്ബ ഈദ്ഗാഹില് പങ്കെടുത്തു\nഖത്തര് അമീര് ശൈഖ് തമീം ബിന് ഹമദ് അല്‍താനി അല്‍വജ്ബയിലെ ഈദ്ഗാഹില്.\nഫോട്ടോ: ക്യു എന് എ\nദോഹ: മഹാമാരിയുടെ പ്രതിസന്ധിക്കിടയില് ബൈത്തുല് മുഖദ്ദസില് സയണിസ്റ്റ് ഭീകരര് നടത്തിയ അതിക്രമമുണ്ടാക്കിയ വേദനയുമായി വിശ്വാസികള് കോവിഡ് സുരക്ഷാ നടപടികള് പാലിച്ചുകൊണ്ട് ഖത്തറില് ഫിത്വര് പെരുന്നാള് ആഘോഷിച്ചു. രാജ്യത്തെ വിവിധ ഭാഗങ്ങളിലായി 1028 പള്ളികളിലും പ്രാര്‍ഥനാ ഗ്രൗണ്ടുകളിലുമായാണ് പെരുന്നാള് നമസ്‌കാരം നടന്നത്. രാവിലെ 5.05നായിരുന്നു നമസ്‌കാരം. ഖത്തര് അമീര് ശൈഖ് തമീം ബിന് ഹമദ് അല്‍താനി, പിതാവ് അമീര് ശൈഖ് ഹമദ് ബിന് ഖലീഫ അല്‍താനി എന്നിവര് കോവിഡ് മാനദണ്ഡങ്ങള് പാലിച്ച് അല്‍വജ്്ബ ഈദ്ഗാഹില് പങ്കാളികളായി. ശൈഖുമാരും മന്ത്രിമാരും ഉന്നത ഉദ്യോഗസ്ഥരും ഈദ്ഗാഹിനെത്തി. കൂടുതല് ആളുകളെ പങ്കെടുപ്പിക്കാതെയായിരുന്നു ഈദ്ഗാഹ്. കൂടുതല് സമയമെടുക്കാതിരിക്കാനും ഇമാമുമാര് പ്രത്യേകം ശ്രദ്ധിച്ചു.\nപിതാവ് അമീര് ശൈഖ് ഹമദ് ബിന് ഖലീഫ അല്‍താനി ഈദ്ഗാഹില് പങ്കെടുത്തപ്പോള്\nഅല്‍വജ്ബയിലും മറ്റ് ഈദ്ഗാഹുകളിലും നടന്ന പെരുന്നാള് ഖുതുബയില് പൊരുതുന്ന ഫലസ്തീന് ജനതക്ക് വേണ്ടി പ്രത്യേകം പ്രാര്‍ത്ഥന നടന്നു. വിശുദ്ധഭൂമിയില് പെരുന്നാള് ദിനത്തിലും പൊരുതേണ്ടി വരുന്ന ഫലസ്തീന് ജനതക്ക് വേണ്ടി തുടര്‍ച്ചയായി പ്രാര്‍ത്ഥിക്കാന് ഇമാമുമാര് വിശ്വാസികളോട് ആഹ്വാനം ചെയ്തു.\nഈദുഗാഹുകളിലും പള്ളികളിലും കോവിഡ് വ്യാപനം തടയുന്നതിനായി പ്രഖ്യാപിച്ച മുന്‍കരുതല് നടപടികള് കര്‍ശനമായി പാലിക്കണമെന്ന് ഔഖാഫ് മന്ത്രാലയം നേരത്തെ തന്നെ കര്‍ശന നിര്‍ദ്ദേശം നല്‍കിയിരുന്നു. വുദുവെടുത്ത് മാസ്‌ക്ക് ധരിച്ച് പ്രത്യേകം മുസല്ലയുമായാണ് വിശ്വാസികള് എത്തിയത്.\nസാമൂഹിക അകലം പാലിച്ചു നടന്ന ഈദ്ഗാഹ്\nഒന്നര മീറ്റര് സുരക്ഷിത അകലം പാലിച്ചിരുന്നു. പന്ത്രണ്ട് വയസില് താഴെയുള്ള കുട്ടികള് പ്രാര്‍്ത്ഥനക്കെത്തിയില്ല. ഇഹ്‌തെരാസ് ആപ്പിലെ ആരോഗ്യനില പച്ചയായവര് മാത്രമേ പങ്കെടുത്തുള്ളൂ. ചടങ്ങുകളിലെത്തിയവര് പരസ്പരം ഹസ്തദാനം നല്‍കിയില്ല.\nവൈകീട്ട് വിവിധ ബീച്ചുകളിലും കോര്‍ണിഷിലും പെരുന്നാളാഘോഷിക്കാനെത്തിയവരുണ്ടായിരുന്നു. കുറഞ്ഞ ശേഷിയില് മെട്രോ ഉള്‍പ്പെടെ പൊതു യാത്രാ സംവിധാനമുണ്ടായതും വിശ്വാസികള്‍ക്ക് ആശ്വാസമായി.\nPrevious article 12 മുതല് 15 വയസുവരെ കുട്ടികള്‍ക്ക് ഫൈസര് വാക്‌സിന് നല്‍കാനൊരുങ്ങി ഖത്തര്\nNext article ഇസ്രാഈല് നരനായാട്ട് അവസാനിപ്പിക്കുക; ഫലസ്തീന് ഐക്യദാര്‍ഢ്യവുമായി ഖത്തറില് ആയിരങ്ങളുടെ ഒത്തുചേരല്\nഇന്ത്യന് മീഡിയാ ഫോറത്തിന് പുതിയ ഭാരവാഹികള്\nമൂവസലാത്തില് ഇലക്ട്രിക് ബസ് ചാര്‍ജിങ് സ്റ്റേഷന്റെ പരീക്ഷണ പ്രവര്‍ത്തനം തുടങ്ങി\nസമാധാനത്തോടെ, സുരക്ഷിതമായി ഖത്തര്; ആഗോള സമാധാന സൂചികയില് മെന മേഖലയില് വീണ്ടും ഒന്നാമത്\nഖത്തറിന് എണ്ണയിതര മേഖലയില് 61 ശതമാനം വളര്‍ച്ച; 2026-ഓടെ എല്.എന്.ജി ഉത്പാദനം 40 ശതമാനം വര്‍ധനവിലേക്ക്: ശൈഖ് തമീം\nകോവിഡ് ബൂസ്റ്റര് ഡോസ്; പ്രതിരോധ ശേഷിയില്ലാത്തവര് വൈകാതെ സ്വീകരിക്കണമെന്ന് ഖത്തര് ആരോഗ്യമന്ത്രാലയം\nby Web Desk October 11, 2021, 3:08 am


വേനൽക്കാലത്ത് ബെസ്റ് പഴങ്കഞ്ഞി !!!\nBy BINDU PP.25 Apr, 2017\nചൂടുകാലത്തെ ഭക്ഷണക്കാര്യത്തെ കുറിച്ച് ആർക്കുമറിയില്ല. കഠിനമേറിയ ഭക്ഷണം കഴിക്കും .. ചൂടുകാലത്തെ ശ്രദ്ധിക്കാതെ . പലതരാം അശോകനാണ് വരാൻ സാധ്യതകൂടും.ചൂടുകാലത്ത് ശരീരം തണുപ്പിക്കാനുള്ള പോംവഴിയാണ് എല്ലാവരും അന്വേഷിക്കുന്നത്. വേനല്‍ചൂടകറ്റാനും ചര്‍മ സംരക്ഷണത്തിനും പഴങ്കഞ്ഞിക്കുകഴിയും...\nപഴങ്കഞ്ഞി ദിവസവും കുടിക്കുന്നത് ചര്‍മ്മത്തിന് തിളക്കമുണ്ടാകാനും ചെറുപ്പംതോന്നിക്കാനും, അലര്‍ജിയും മറ്റും തടയാനും അണുബാധകള് ഉണ്ടാവാതിരിക്കാനും സഹായിക്കും. മറ്റുള്ള ഭക്ഷണ സാധനങ്ങളെ അപേക്ഷിച്ച് പഴങ്കഞ്ഞിയില് വിറ്റാമിന് ബി 6, ബി12 തുടങ്ങിയവ ധാരാളം അടങ്ങിയിട്ടുണ്ട്. പ്രഭാത ഭക്ഷണമായി പഴങ്കഞ്ഞി കഴിക്കുന്നത് ദഹനത്തിനും ഏറെ ഗുണപ്രദമാണ്.\nചോറ് വെള്ളത്തിലിട്ട് മണിക്കൂറുകളോളം വയ്ക്കുന്നത് ലാക്ടിക് ആസിഡ് ബാക്ടീരിയ പ്രവര്‍ത്തിച്ച് ചോറിലെ അയണ്, പൊട്ടാസ്യം തുടങ്ങിയ ഘടകങ്ങളെയൊക്കെ ഇരട്ടിപ്പിക്കാന് സഹായിക്കും. ബ്ലഡ്പ്രഷര്, ഹൈപ്പര്‍ടെന്‍ഷന്, അള്‍സര് തുടങ്ങിയ രോഗങ്ങള്‍ക്ക് ശമനമുണ്ടാക്കാന് പഴങ്കഞ്ഞിക്ക് കഴിയും.\nകുത്തരി - 1 കപ്പ്(തലേദിവസം വേവിച്ചുവച്ചത്)\nഉപ്പ്് - പാകത്തിന്\nതയാറാക്കുന്ന വിധം തലേദിവസത്തെ ചോറ് വെള്ളമൊഴിച്ച് ഇടുക. രാവിലെ ഉപ്പ് ചേര്‍ത്ത് ഇളക്കി ചെറുപയര് ഉലര്‍ത്തിയത്, മാങ്ങാ ചമ്മന്തി, അച്ചാര് ഇവയ്ക്കൊപ്പം വിളമ്പാവുന്നതാണ്. (തവിട് ധാരാളം അടങ്ങിയിരിക്കുന്നതുകൊണ്ട് കുത്തരി കൊണ്ടുള്ള പഴങ്കഞ്ഞിയാണ് കൂടുതല് ആരോഗ്യപ്രദം.\nവേവിച്ച ചോറ്- 1 കപ്പ്\nചെറിയ ഉള്ളി ചതച്ചത് -2എണ്ണം\nതലേദിവസത്തെ ചോറ് വെള്ളമൊഴിച്ച് ഇട്ട് വയ്ക്കുക. ഇതിലേക്ക് മറ്റ് ചേരുവകളെല്ലാം ചേര്‍ത്ത് കൈകൊണ്ട് ഉടച്ചശേഷം കഴിക്കാവുന്നതാണ്. കാന്താരിമുളകും ഉപയോഗിക്കാം. (ചോറ് വെള്ളമൊഴിച്ച് ഫ്രിഡ്ജില് വയ്ക്കാതിരിക്കുന്നതാണ് ഉത്തമം. ഫ്രിഡ്ജില് വച്ചാല് ഗുണം കുറയും.\nഇനി വീട്ടില് തന്നെ തയ്യാറാക്കാം മയോണൈസ്\nഇടിച്ചക്ക തോരന് തയ്യാറാക്കാം\nസ്വാദിഷ്ടമായ ഗോതമ്പു ന്യൂഡിൽസ് എങ്ങനെ വീട്ടിൽ തയ്യാറാക്കാം ?\nനോമ്പ് തുറ വിഭവം : തരി കഞ്ഞി


ഐഎസ്എൽ ആദ്യ അങ്കം ഇന്ന്; കേരളാ ബ്ലാസ്റ്റേഴ്സ് vs എടികെ മോഹൻബഗാൻ | Sports | ISL | Muziriz Post\nഐഎസ്എൽ ഏഴാം സീസണിന് കേരളാ ബ്ലാസ്റ്റേഴ്സ് എടികെ മോഹൻ ബഗാനെ നേരിടും. വൈകീട്ട് 7.30 ന് ഗോവയിലാണ് മത്സരം. കൊവിഡ് ഭീഷണി നിലനിൽക്കുന്നതിനാൽ എല്ലാ മത്സരങ്ങളും ഗോവയിലാണ് നടക്കുക. മത്സരങ്ങളിൽ കാണികൾക്ക് പ്രവേശനം ഇല്ല. നിലവിലെ ചാമ്പ്യൻമാരായ എടികെ കൊൽക്കത്തയും പ്രമുഖ ക്ലബായ മോഹൻബഗാനും ലയിച്ചാണ് എടികെ മോഹൻബഗാൻ രൂപം കൊണ്ടത്.\nഏറെക്കുറെ പുതിയ ടീമിനെയാണ് ബ്ലാസ്റ്റേഴ്സ് രംഗത്തിറക്കുന്നത്. പുതിയ വിദേശ കോച്ചും താരങ്ങളുമാണ് ബ്ലാസ്റ്റേഴ്സിന്റെ കരുത്ത്. മോഹൻബഗാനെ ഐലീഗ് ചാമ്പ്യൻമാരാക്കിയ സ്പാനിഷ് കോച്ച് കിബു വിക്കൂനയുടെ തന്ത്രമാണ് ഇത്തവണ ബ്ലാസ്റ്റേഴ്സ് കളിക്കളത്തിൽ പരീക്ഷിക്കുക. ടീം കൂടുതൽ പ്രഫഷണൽ ആകുന്നതിന്റെ ഭാഗമായി ബ്ലാസ്റ്റേഴ്സ് മാനേജ്മെന്റ് സ്പോർട്ടിംഗ് ഡയറക്ടറായ കരോളിസ് സ്കിൻസിനെ നിയമിച്ചിട്ടുണ്ട്. വിദേശതാരങ്ങളുടെ തെര‍ഞ്ഞടുപ്പിൽ നിർണായക പങ്കാണ് കരോളിസ് സ്കിൻകിസ് വഹിച്ചത്. ഈ സീസണിലെ ഏറ്റവും വിലയേറിയ താരമായ ഇംഗ്ലീഷ് സ്ട്രൈക്കർ ഗാരി ഹൂപ്പറാണ് ടീമിന്റെ കരുത്ത്. പ്രിമിയർ ലീഗ്, എ ലീഗ്, സ്കോർട്ടിഷ് ലീഗ് എന്നിവയിലെ അനുഭവ സമ്പത്തുമായാണ് ഹൂപ്പർ ബ്ലാസ്റ്റേഴ്സിന്റെ ജേഴ്സി അണിയുന്നത്. സ്കോർട്ടിഷ് ലീഗിലെ സെൽട്ടിക്കിനായി 95 മത്സരങ്ങളും ഇംഗ്ലണ്ടിലെ രണ്ടാം ഡിവിഷൻ ക്ലബായ നോർവിക്ക് സിറ്റിക്കായി 65 മത്സരങ്ങളിലും കളത്തിൽ ഇറങ്ങിയ താരമാണ് ഹൂപ്പർ. അർജന്റീനിയൻ താരം ഫെക്കുണ്ടോ പെരേരയും, ഓസ്ട്രലിയൻ താരമായ ജോർഡൻ മറേയുമാണ് ടീമിലെ രണ്ടാമത്തെ സ്ട്രൈക്കര്. ഫെക്കുണ്ടോ പെരേരയെ മധ്യ നിരയിലും കളിപ്പിക്കാനാകും. കഴിഞ്ഞ സീസണിൽ ലാലീഗയിൽ കളിച്ച വിൻസന്റെ ഗോമസാമ് മധ്യനിരയിലെ ബ്ലാസ്റ്റേഴ്സിലെ കരുത്തൻ. റെണാൾഡോ,മെസി തുടങ്ങിയ ലോകോത്തര താരങ്ങൾക്കെതിരെ കളിച്ച ഗോമസിന്റെ അനുഭവ സമ്പത്ത് ബ്ലാസ്റ്റേഴസിന് മുതൽകൂട്ടാകും.\nഎടികെ മോഹൻബഗാൻ കഴിഞ്ഞ സീസണിലെ എടികെയിലെ ഭൂരിഭാഗം കളിക്കാരെയും നിലനിർത്തിയിട്ടുണ്ട്. ഹെബാസ് തന്നെയാണ് ടീമിന്റെ കോച്ച്. ബ്ലാസ്റ്റേഴ്സ് സൂപ്പർതാരം സന്ദേശ് ജിങ്കാൻ ഇത്തവണ എടികെ നിരയിലാണ് പന്തു തട്ടും. സൂപ്പർ താരം റോയ് കൃഷണയെ എടികെ ടീമിൽ നിലനിർത്തിയിട്ടുണ്ട്. ഓസ്ട്രേലിയൻ ലീഗിലെ ടോപ് സ്കോററായിരുന്ന ഫിജി സ്വദേശി റോയ് കൃഷ്ണ കഴിഞ്ഞ സീസണിലാണ് ടീമിൽ എത്തിയത്. എടികെയെ ചാമ്പ്യൻമാരാക്കുന്നതിൽ നിർണായക പങ്കുവഹിച്ച താരമാണ് കൃഷ്ണ. മന്നേറ്റ നിരയിൽ ഓസ്ട്രേലിയൻ താരം ഡേവിഡ് വില്യംസും ടീമിലുണ്ട്. കഴിഞ്ഞ തവണ പരിക്ക് മൂലം ഡേവിഡ് വില്യംസിന് ചുരുക്കം ചില മത്സരങ്ങളിൽ മാത്രമെ കളിക്കാൻ കഴി‍ഞ്ഞുള്ളു. റോയ്കൃഷ്ണ- ഡേവിഡി വില്യംസ് കൂട്ടുകെട്ടായിരിക്കും എടികെയുടെ അക്രമണത്തിന് ചുക്കാൻ പിടിക്കുക. സ്കോർട്ടിഷ് ഇന്റർനാഷ്ണൽ താരം ബ്രാഡ് ഇൻമാനാണ് എടികെ നിരയിൽ എത്തിയ പുതിയ വിദേശ താരം. മധ്യനിരയിൽ സ്പാനിഷ് താരങ്ങളായ ഹാവി ഫെർണാണ്ടസ്, എഡു ഗാർഷ്യ എന്നിവരെ എടികെ ടീമിൽ നിലനിർത്തിയിട്ടുണ്ട്. സന്ദേശ് ജിംഗാനെ കൂടാതെ പ്രബീർ ദാസ്, പ്രീതം കോട്ടാൽ, വിനീത് റാത്തി, സുഭാഷിഷ് ബോസ് എന്നിവർ എടികെ പ്രതിരോധത്തിന് കരുത്താകും. ജാംഷഡ്പൂരിൽ നിന്ന് കൂടുമാറിയെത്തിയ ടിരിയാണ് പ്രതിരോധത്തിലെ വിദേശ സാന്നിധ്യം.\nkerala blasters Mohanbagan football atk atk mohanbagan\nകിബു വികൂന ബ്ലാസ്റ്റേഴ്സ് കോച്ച്


ന്യൂഡല്‍ഹി: കര്‍ഷകരുടെ ആവശ്യങ്ങള് കേന്ദ്ര സര്‍ക്കാര് പൂര്‍ണ്ണമായും നിറവേറ്റുന്നതുവരെ പ്രക്ഷോഭം അവസാനിപ്പിക്കില്ലെന്ന് ഭാരതീയ കിസാന് യൂണിയന് നേതാവ് രാകേഷ് ടികായത്ത്. കര്‍ഷകരുടെ ആവശ്യങ്ങള് ഒരു പരിധി വരെ സര്‍ക്കാര് അംഗീകരിച്ച സാഹചര്യത്തില് കര്‍ഷക സമരം അവസാനിപ്പിക്കുമെന്ന റിപ്പോര്‍ട്ടുകള്‍ക്കിടെയാണ് ടികായത്തിന്റെ പ്രതികരണം. 'ആവശ്യങ്ങള് അംഗീകരിച്ചെന്നും പ്രതിഷേധം അവസാനിപ്പിക്കണമെന്നും ഞങ്ങളോട് സര്‍ക്കാര് നിര്‍ദേശിച്ചു. എന്നാല് നിര്‍ദേശങ്ങളില് ഒരു വ്യക്തതയുമില്ല', സമരം അവസാനിപ്പിക്കാന് പോകുകയാണോ എന്ന ചോദ്യത്തിന് ടികായത്ത് മറുപടി നല്‍കി..\nകര്‍ഷകരുടെ ആശങ്കകള് സംബന്ധിച്ച് കര്‍ഷക സംഘടനകള് നാളെ രണ്ടു മണിക്ക് യോഗം ചേരും. കര്‍ഷകര് എങ്ങോട്ടേക്കും നിലവില് പോകാന് ഉദ്ദേശിക്കുന്നില്ല. നിര്‍ദേശങ്ങളില് പലതും കേന്ദ്ര സര്‍ക്കാര് ഒരു വര്‍ഷമായി പറയുന്ന കാര്യങ്ങള് തന്നെയാണ്. എന്നാല് എല്ലാം പരിഹരിക്കുന്നത് വരെ ആരും വീട്ടിലേക്ക് മടങ്ങുന്നില്ലെന്നും അദ്ദേഹം വ്യക്തമാക്കി.\nകര്‍ഷക പ്രക്ഷോഭത്തിനിടെ മരിച്ചവരുടെ ബന്ധുക്കള്‍ക്ക് നഷ്ടപരിഹാരം നല്‍കുന്നതില് കേന്ദ്ര സര്‍ക്കാര് പഞ്ചാബ് സര്‍ക്കാരിനെ മാതൃകയാക്കണമെന്ന് മറ്റൊരു കര്‍ഷക നേതാവ് ഗുര്‍നാം സിങ് ചദുനി പറഞ്ഞു. അഞ്ചു ലക്ഷം രൂപയും ജോലിയും നല്‍കിയ പഞ്ചാബ് സര്‍ക്കാരിനെ കേന്ദ്ര സര്‍ക്കാരും പിന്തുടരണമെന്നും അദ്ദേഹം ആവശ്യപ്പെട്ടു.


മൂന്നു ദശകം സുഡാനെ അടക്കി ഭരിച്ച സൈനിക ഏകാധിപതി ഒമർ അൽ ബഷീർ ജനകീയ സമരത്തെത്തുടർന്ന് ഏപ്രിലിലാണു സ്ഥാനഭ്രഷ്ടനായത്\n22 Aug, 2019 at 02:58 AM\nആഭ്യന്തര പ്രതിസന്ധി രൂക്ഷമായ സുഡാനില് പുതിയതായി രൂപം കൊണ്ട ഭരണ സമിതി സത്യപ്രതിജ്ഞ ചെയ്തു. സുഡാന് പ്രസിഡന്‍റെ ഔദ്യോഗിക വസതിയിലാണ് സത്യപ്രതിജ്ഞാ ചടങ്ങുകള് നടന്നത്. സുഡാനിൽ സൈനിക-സിവിലിയൻ സംയുക്ത സമിതി അധികാരമേറ്റു. സൈനിക സമിതിയും പ്രതിപക്ഷ സംഘടനകളും ചേര്‍ന്നുള്ള 11 അംഗ ഭരണസമിതിയില് ഒരാളൊഴികെ ബാക്കിയുള്ളവരെല്ലാം സത്യപ്രതിജ്ഞ ചെയ്തു. ബാക്കിയുള്ള ഒരാള് അടുത്ത ദിവസം തന്നെ സത്യപ്രതിജ്ഞ ചെയ്യുമെന്ന് ദേശീയ മാധ്യമം റിപ്പോര്‍ട്ട് ചെയ്തു.\nമൂന്ന് വര്‍ഷത്തിന് ശേഷം തെരഞ്ഞെടുപ്പ് നടക്കുന്നത് വരെയാണ് സമിതി അധികാരത്തിലിരിക്കുക. ആറു സിവിലിയന്മാരും അഞ്ചു സൈനികരും ഉൾപ്പെട്ട സമിതിയില് ആദ്യത്തെ 21 മാസം സൈനിക മേധാവി ജനറല് അബുദുല് ഫത്താഹ് അല് ബുര്ഹാനാണ് സമിതിയുടെ തലവന്. ശേഷിക്കുന്ന 18 മാസം സിവിലിയന്‍സ് നിര്‍ദ്ദേശിക്കുന്ന വ്യക്തിയാകും സമിതിയെ നയിക്കുക. 39 മാസത്തിനകം പൂർണ സിവിലിയൻ ഭരണം നിലവിൽ വരും. അതുവരെ സമിതിക്കായിരിക്കും അധികാരം. എന്നാല് രാജ്യം നേരിടുന്ന സാമ്പത്തിക പ്രതിസന്ധിയാണ് ഇനി സമിതിക്ക് മുന്നിലുള്ള പ്രധാന വെല്ലുവിളി.\nമൂന്നു ദശകം സുഡാനെ അടക്കി ഭരിച്ച സൈനിക ഏകാധിപതി ഒമർ അൽ ബഷീർ ജനകീയ സമരത്തെത്തുടർന്ന് ഏപ്രിലിലാണു സ്ഥാനഭ്രഷ്ടനായത്. ഇതിനിടെ അൽബഷീറിനെതിരെ വിചാരണ ആരംഭിച്ചതായും. അൽ ബഷീർ പ്രതിക്കൂട്ടിൽ നിൽക്കുന്ന ചിത്രം കഴിഞ്ഞദിവസം പുറത്തുവന്നിരുന്നു. സൗദിയിൽ നിന്നു വൻതുക ബഷീർ കോഴ വാങ്ങിയെന്നും ആരോപണമുണ്ട്.\nSudan Protestnew legislature


നാല്‍പതുകളില് എത്തിയോ, ചര്‍മത്തിന് വേണം പ്രത്യേക പരിചരണം | Skincare tips for above forty\nOct 9, 2020, 03:24 PM IST\nയുവത്വത്തില് ചര്‍മം ശരിയായി സംരക്ഷിക്കുക കൂടി ചെയ്യാതിരുന്നാല് 30 കളും 40 കളും എത്തുമ്പോഴേക്കും ചര്‍മത്തിന്റെ ഭംഗി നഷ്ടമാകാം.\nപ്രായമാകുംതോറും ചര്‍മത്തിലെ കൊളാജെന്റെ അളവ് കുറയും, നാച്യുറല് ഓയിലുകളും ഇലാസ്റ്റിനും കുറഞ്ഞു തുടങ്ങും, ചര്‍മം വരളുകയും ഭംഗി നഷ്ടമാകുകയും ചെയ്യും. മാത്രമല്ല യുവത്വത്തില് ചര്‍മം ശരിയായി സംരക്ഷിക്കുക കൂടി ചെയ്യാതിരുന്നാല് 30 കളും 40 കളും എത്തുമ്പോഴേക്കും ചര്‍മത്തിന്റെ ഭംഗി നഷ്ടമാകാം. നാല്‍പതുകളിലും ചര്‍മം സുന്ദരമാകാന് ഈ വഴികള് പരീക്ഷിക്കാം.\n1. എക്‌സ്‌ഫോളിയേഷന് ചെയ്യുന്നത് ചര്‍മത്തിലെ മൃതകോശങ്ങളെ നശിപ്പിക്കും. ചര്‍മ്മത്തിന്റെ സ്വഭാവമനുസരിച്ച് അനുയോജ്യമായ സ്‌ക്രബുകള് തിരഞ്ഞെടുക്കാം. വരണ്ട ചര്‍മമാണെങ്കില് ക്രീം ബേസ്ഡ് സ്‌ക്രബാണ് നല്ലത്. എണ്ണമയമുള്ള ചര്‍മത്തിന് ജെല് ബേസ്ഡ് സ്‌ക്രബ് ഉപയോഗിക്കാം. ചര്‍മത്തില് എണ്മ കൂടുതലാകുന്നത് തടയാന് ഇത് സഹായിക്കും\n2. പ്രായമാകും തോറും ചര്‍മത്തിന്റെ സ്വഭാവിക ഇലാസ്തികത നഷ്ടമാകും. കാരണം ജലാംശത്തിന്റെയും ആരോഗ്യകരമായ കൊഴുപ്പുകളുടെയും അപാകതയാണ്. അതുകൊണ്ട് എപ്പോള് ചര്‍മം വൃത്തിയാക്കിയാലും നോണ്‍ഫോമിങ് ക്ലന്‍സറും മോയിസ്ചറൈസറും ഉപയോഗിക്കാം.\n3. മുഖക്കുരുവിന്റെ പാടുകള്, പിഗ്മന്റേഷന്, ചര്‍മത്തിലെ നിറവ്യത്യാസങ്ങള്, കറുത്ത പാടുകള്... എന്നിവയെല്ലാം ചര്‍മം പ്രായമാകുന്നതിന്റെ ലക്ഷണങ്ങളാണ്. വിറ്റാമിന് സി സിറം പാടുകളില് പുരട്ടുന്നത് അവ കുറയാന് സഹായിക്കും. ഒരു ചര്‍മരോഗ വിദഗ്ധനെ കണ്ട് പിഗ്മെന്റേഷന് പോലുള്ളവ ഒഴിവാക്കാന് ചികിത്സ തേടാം. സ്വയം ചികിത്സ ഒഴിവാക്കാം.\n4. സണ്‍സ്‌ക്രീന് പുരട്ടി മാത്രം പുറത്തിറങ്ങാന് ശ്രദ്ധിക്കുക. എസ്പിഎഫ് 30 ഉം പി.എ റേറ്റിങ് ത്രീ\nപ്ലസ് ഉള്ളതുമായ സണ്‍സ്‌ക്രീന് വേണം ഉപയോഗിക്കാന്.\n5. രാത്രി ഉറങ്ങും മുമ്പ് മുഖം വൃത്തിയായി കഴുകി ഒരു നൈറ്റ്ക്രീം പുരട്ടാം. ഇത് ചര്‍മത്തിലെ ജലാംശം നിലനിര്‍ത്താനും ചര്‍മം മൃദുലമാകാനും തിളങ്ങാനും സഹായിക്കും.\n6. നന്നായി വെള്ളം കുടിക്കുകയും കൃത്യമായ ഭക്ഷണശീലം പിന്തുടരുകയും ചെയ്യണം. പഴങ്ങളും പച്ചക്കറികളും ധാരാളം ഭക്ഷണത്തില് ഉള്‍പ്പെടുത്താം.\n7. കണ്ണിന് ചുറ്റും വരുന്ന വരകള് പ്രായമാകുന്നതിന്റെ ലക്ഷണമാണ്. അണ്ടര് ഐ ജെല് പുരട്ടുന്നത് ഇവ കുറയ്ക്കും.\nContent Highlights: Skincare tips for above forty


യമനില് നിന്ന് ഇന്ത്യയിലേക്ക്; രണ്ട് ദിവസം കൊണ്ട് 3,500 കിമീ പറന്ന് ഓനോൺ | From Yemen to India Onon flew 3,500 km in two days\nFirst Published Sep 29, 2020, 3:03 PM IST\n2019 ജൂണിൽ വടക്കൻ മംഗോളിയയിലെ ഖുർഖ് ബേർഡ് റിംഗിംഗ് സ്റ്റേഷനിലെ ശാസ്ത്രജ്ഞർ ട്രാൻസ്മിറ്റർ ഘടിപ്പിച്ച സാധാരണ കുയില് വര്‍ഗ്ഗത്തില്‍പ്പെട്ട പക്ഷി, സെപ്റ്റംബർ3ന് രണ്ടാം തവണയും ഇന്ത്യ കടന്നു. ബർഡിംഗ് ബീജിംഗിന്‍റെ കണക്കനുസരിച്ച്, 2019 ൽ അഞ്ച് കുയിലുകളിൽ ട്രാൻസ്മിറ്ററുകൾ ഘടിപ്പിച്ചിരുന്നു. ഈ പക്ഷികളില് മംഗോളിയൻ നദിയുടെ പേരായ ‘ഓനോൺ’ എന്നറിയപ്പെടുന്ന പക്ഷിയാണ് ഇപ്പോള് യമനില് നിന്ന് ഇന്ത്യയിലേക്ക് രണ്ട് ദിവസം കൊണ്ട് പറന്നെത്തിയത്. മൂന്ന് രാജ്യങ്ങളുടെ അതിർത്തി കടന്ന് 5,426 കിലോമീറ്റർ ദൂരം സഞ്ചരിച്ച് സെപ്റ്റംബർ 24 നാണ് ഓനോൺ രാജസ്ഥാനിലെത്തിയത്. ഇതിനിടെ രണ്ട് ദിവസം കൊണ്ട് ഏതാണ്ട് 2,500 കിലോമീറ്റർ ഓനോൺ നിർത്താതെ പറന്നെന്ന് പക്ഷി നിരീക്ഷകര് പറയുന്നു. പക്ഷികളെ നിരീക്ഷിക്കുന്ന ബേർഡിംഗ് ബീജിംഗ് പറയുന്നതനുസരിച്ച്, അറബിക്കടൽ മാരത്തൺ പറക്കല് നടത്തിയ ശേഷം അത് തെക്കൻ യെമനിൽ ഓനോണ് ഒന്ന് വിശ്രമിച്ചു. 64 മണിക്കൂറിനുള്ളിൽ 3,500 കിലോമീറ്ററിൽ കൂടുതൽ ദൂരമാണ് ഓനോൺ പറന്നത്. അതായത് മണിക്കൂറില് ശരാശരി 50 കിമീ വേഗതയില്.\nപദ്ധതി ആരംഭിക്കുന്നത് 2019 ജൂണിലാണ്. വടക്കൻ മംഗോളിയയിലെ ഖുർഖ് ബേർഡ് ബാൻഡിംഗ് സെന്‍ററിന് സമീപത്തെ അഞ്ച് കുക്കൂകള് - ഒരു ഓറിയന്‍റൽ കുക്കൂ, നാല് കോമൺ കുക്കൂകള് - എന്നിങ്ങനെയുള്ള അഞ്ച് പക്ഷികളില് ട്രാൻസ്മിറ്ററുകൾ ഘടിപ്പിച്ച് സ്വതന്ത്രരായിപറത്തിവിട്ടുകൊണ്ടാണ് പദ്ധതി ആരംഭിക്കുന്നത്.\nപ്രാദേശിക സ്കൂളുകളാണ് പക്ഷികള്‍ക്ക് പേര് നൽകിയിരിക്കുന്നത്, അവർ പക്ഷികളെ ഘടിപ്പിച്ചിരിക്കുന്ന ട്രാന്‍സ് മീറ്ററില് നിന്നുള്ള സിഗ്നലുകള് പിടിച്ചെടുത്ത് പക്ഷികളുടെ സഞ്ചാരപഥത്തെക്കുറിച്ചും ശൈത്യകാലത്തെ യാത്രാ വഴികളെയും അറിയാന് ശ്രമിക്കുന്നു.\nമംഗോളിയയിലെ വൈൽഡ്‌ലൈഫ് സയൻസ് ആൻഡ് കൺസർവേഷൻ സെന്റർ (ഡബ്ല്യുഎസ്സിസി), ബ്രിട്ടീഷ് ട്രസ്റ്റ് ഫോർ ഓർണിത്തോളജി (ബിടിഒ) എന്നിവയുടെ സംയുക്ത സംരംഭമാണ് മംഗോളിയ കുക്കൂ പ്രോജക്റ്റ്.\nമംഗോളിയയില് ഈ പക്ഷി Ohoh എന്നാണ് അറിയപ്പെടുന്നത്. ഇംഗ്ലീഷില് ഓനോണ് (Onon)എന്നും. കോമണ് കുക്കൂ (Common Cuckoo) എന്ന ഇനത്തില്‍പ്പെട്ട ആണ് പക്ഷിയാണ് ഈ ദീര്‍ഘദൂര മാരത്തോണ് നടത്തിയത്.\nപക്ഷിയില് ഘടിപ്പിച്ചിരിക്കുന്ന ട്രാന്‍സ് മീറ്ററില് നിന്നുള്ള സിഗ്നലുകളെ അടിസ്ഥാനപ്പെടുത്തിയാണ് പക്ഷിയുടെ സഞ്ചാര പാത കണ്ടെത്തുന്നത്.\nയെമനില് നിന്ന് ലഭിച്ച സിഗ്നലുകള് അറബിക്കടല് വഴി ഇന്ത്യയിലേക്ക് കടക്കുകയും പിന്നീട് രാജസ്ഥാനിലെത്തിച്ചേരുകയും ചെയ്തു.\nരണ്ടര ദിവസം അതായത് ഏതാണ്ട് 64 മണിക്കൂര് എടുത്താണ് ഈ പക്ഷി\n3,500km ദൂരം പറന്നത്. അതായത് മണിക്കൂറില് 50 കിലോമീറ്റര് വേഗതയില്.\nഅറബിക്കടലില് വീശിയടിച്ച കാറ്റ് പക്ഷിയുടെ സഞ്ചാരത്തെ സഹായിച്ചിരിക്കാമെന്ന് പക്ഷി നിരീക്ഷകര് പറയുന്നു.\nആഫ്രിക്കന് വന്‍കരയില് ഓനോണ് സോമാലിയ, കെനിയ, ടന്‍സാനിയ, മലാവി എന്നീ രാജ്യങ്ങളിലൂടെയും കടന്നു പോയതായി ടാര്‍സ്മീറ്റര് സിഗ്നലുകള് കാണിക്കുന്നു.


ഈ ചിത്രത്തിനു പിന്നിലൊരു കഥയുണ്ട്, അതാണ് ഈ ചിത്രത്തിന്റെ ആശയം | Actor Vijay Sethupathi with Rajapalayam Dog\nഈ ചിത്രത്തിനു പിന്നിലൊരു കഥയുണ്ട്, അതാണ് ഈ ചിത്രത്തിന്റെ ആശയം\nഐബിൻ കാണ്ടാവനം January 27, 2021 05:22 PM IST\nരാജപാളയം നായയ്‌ക്കൊപ്പം വിജയ് സേതുപതി. മനോരമ കലണ്ടർ ആപ് 2021–നു വേണ്ടിയായിരുന്നു ഇന്ത്യൻ ഇനമായ രാജപാളയം നായയുമൊത്തു‌ള്ള സൂപ്പർതാരത്തിന്റെ ഈ ഫോട്ടോഷൂട്ട്\nകഴിഞ്ഞ ഏതാനും ദിവസങ്ങളായി നായ്‌പ്രേമികളുടെ പ്രീതിയാർജിച്ച് സോഷ്യൽ മീഡിയയിൽ തരംഗമായതാണ് തമിഴ് സിനിമാതാരം വിജയ് സേതുപതി രാജപാളയം ഇനം നായയ്ക്കൊപ്പം ഒരു പാറക്കൂട്ടത്തിൽ ഇരിക്കുന്ന ചിത്രം. ജോയ് ആലുക്കാസ് ഗ്രൂപ്പിന്റെ സഹകരണത്തോടെ ഒരുക്കുന്ന മനോരമ കലണ്ടർ ആപ് 2021നുവേണ്ടിയായിരുന്നു ഈ ഫോട്ടോഷൂട്ട്. സെലിബ്രിറ്റി വിത്ത് പെറ്റ് എന്ന ആശയത്തിലാണ് മനോരമ കലണ്ടർ ആപ് 2021 പുറത്തിറക്കിയിരിക്കുന്നത്. ഒരു പേർഷ്യൻ പൂച്ചയെ കൈകളിലേന്തിയ വിജയ് സേതുപതിയുടെ ചിത്രം ഇതിനോടകം ആപ്പിൽ ഇടംപിടിച്ചിട്ടുണ്ട്. രണ്ടാമത്തെ ചിത്രമായ രാജപാളയം നായയ്ക്കൊപ്പമുള്ള ചിത്രം വിജയ് സേതുപതി ജനുവരി 16ന് ഇൻസ്റ്റഗ്രാം അക്കൗണ്ടിലൂടെ പങ്കുവച്ചു.\nഫോട്ടോഷൂട്ടിന് രാജപാളയം നായയെ ഉൾപ്പെടുത്താൻ ഒരു കാരണമുണ്ട്. ഒരു സിനിമാ ചിത്രീകരണത്തിനായി വിജയ് സേതുപതി തൊടുപുഴയിൽ എത്തിയപ്പോഴാണ് സെലിബ്രിറ്റി വിത്ത് പെറ്റ് എന്ന ആശയം മനോരമ കലണ്ടർ ആപ് 2021ലെ അണിയറപ്രവർത്തകർ അദ്ദേഹത്തോട് സൂചിപ്പിച്ചത്. ആശയം ഇഷ്ടപ്പെട്ട താരം ഷൂട്ടിന് സന്നദ്ധത അറിയിച്ചപ്പോൾ ഫാഷൻ മോംഗർ പ്രൊഡക്ഷൻസിലെ ഫാഷൻ മോംഗർ അച്ചുവിന് മനസിൽ തോന്നിയത് രാജപാളയം നായയെ. അതിനൊരു കാരണമുണ്ട്, തമിഴ്നാട്ടിലെ രാജപാളയത്തുനിന്നുള്ള തനത് നായയിനമാണ് രാജപാളയം. വിജയ് സേതുപതിയാവട്ടെ രാജപാളയം സ്വദേശിയും. രണ്ട് രാജപാളയം സ്വദേശികൾ ഒരു ഫ്രെയിമിൽ എത്തുമ്പോൾ അതിനൊരു പ്രത്യേകതയുണ്ടാകുമെന്ന് അച്ചുവിന് തോന്നി.\nവിജയ് സേതുപതിക്കൊപ്പം ഫാഷൻ മോംഗർ അച്ചു\nവിക്രം വേദ എന്ന സിനിമയിൽ വിജയ് സേതുപതി നായകപ്രാധാന്യമുള്ള പ്രതിനായകന്റെ വേഷമായിരുന്നല്ലോ ചെയ്തത്. കറുപ്പ് നിറത്തിലുള്ള കോസ്റ്റ്യൂം ആയിരുന്നു ആ ചിത്രത്തിൽ സേതുപതിക്കുണ്ടായിരുന്നത്. ആ ചിത്രത്തിലെ അതേ വന്യത നിലനിർത്തിക്കൊണ്ട് നാടൻ സ്റ്റൈലിലുള്ള കറുത്ത കോസ്റ്റ്യൂം ഫോട്ടോഷൂട്ടിനായി വിജയ് സേതുപതിക്ക് നൽകുകയായിരുന്നു. വേട്ടനായയായ രാജപാളയത്തിന്റെ വെളുത്ത നിറവും ശൗര്യവും ഒപ്പം തൊടുപുഴ കരിങ്കുന്നത്തെ ലെമൺ ഗ്രാസ് ഹിൽ റിസോട്ടിന്റെ ഭംഗിയും കൂടി ഒന്നുചേർന്നപ്പോൾ ചിത്രത്തിന് പ്രത്യേക അഴക് ലഭിച്ചു. എറണാകുളം സ്വദേശി ജിഷ്ണുവിന്റെ ഒന്നേകാൽ വയസുള്ള ലോബോ എന്ന ആൺ നായയാണ് വിജയ് സേതുപതിക്കൊപ്പം ഫ്രെയിമിലുള്ളത്.\nമനോരമ കലണ്ടർ ആപ്പ് 2021ൽ നിലവിൽ4സെലിബ്രിറ്റികളുടെ ചിത്രങ്ങളാണ് ഉൾപ്പെടുത്തിയിട്ടുള്ളത്. വിജയ് സേതുപതി, നിത്യാ മേനോൻ, ടോവിനോ തോമസ്, മമ്‌ത മോഹൻദാസ് എന്നിവരുടെ ചിത്രങ്ങൾ ആപ്പിലൂടെ കാണാം. കൂടുതൽ സെലിബ്രിറ്റികളുടെ ചിത്രങ്ങൾ ഉടനെയുള്ള ആപ് അപ്ഡേഷനിൽ ലഭ്യമാകും. അതോടൊപ്പമാണ് വിജയ് സേതുപതിയും രാജപാളയം നായയുമൊത്തുള്ള ചിത്രം ആപ്പിൽ ലഭ്യമാവുക.\nമനോരമ കലണ്ടർ ആപ് 2021 ഡൗൺലോഡ് ചെയ്യാൻ ചുവടെയുള്ള ലിങ്കുകൾ പ്രയോജനപ്പെടുത്താം\niOS– Calendar 2021\nAndroid- Calendar 2021\nEnglish summary: Actor Vijay Sethupathi with Rajapalayam Dog\nഎന്റെ എസ്ബി; കലാലയ ഓർമകളിലൂടെ കുഞ്ചാക്കോ ബോബൻ


കായണ്ണബസാറിലെ കള്ളംകൊത്തിപ്പാറ ഗോവിന്ദന് നായര് നിര്യാതനായി\nFriday,7August 2020 02:46:24 PM\nപേരാമ്പ്ര : കായണ്ണബസാറിലെ പഴയകാല കോണ്‍ഗ്രസ്സ് പ്രവൃത്തകന് കള്ളംകൊത്തിപ്പാറ ഗോവിന്ദന് നായര് (85)നിര്യാതനായി. സംസ്‌കാരം നാളെ രാവിലെ 10 മണിക്ക് വീട്ടുവളപ്പില്.\nഭാര്യ: അമ്മാളു അമ്മ. മക്കള്: സൗമിനി, കമല, ഗീത, ശോഭന. മരുമക്കള്: രവി (കാരയാട് ), ബാലകൃഷ്ണന് (മൊടക്കല്ലൂര്), ഭാസ്‌കരന് (തൃക്കുറ്റിശ്ശേരി), പരേതനായ രാജന് (ബാലുശ്ശേരി).\nശക്തമായ മഴയില് പ്ലാവ് കടപുഴകി വീണ് വീട് തകര്‍ന്നു\nമാട്ടനോട് എ.യു.പി സ്‌കൂള് രക്ഷിതാക്കള്‍ക്ക് ഓണ്‍ലൈന് പരിശീലനം നല്‍കി\nTags: kayanna, obit\nGallery image with caption: ശക്തമായ മഴയില് പ്ലാവ് കടപുഴകി വീണ് വീട് തകര്‍ന്നു


ചന്ദ്രയാൻ -2 നാളെ കുതിക്കും; ദൗത്യവിക്ഷേപണം ശ്രീഹരിക്കോട്ടയിലെ സതീഷ‌്ധവാൻ സ‌്പേയ‌്സ‌് സെന്ററിൽ നിന്ന് | Kairali News | kairalinewsonline.com\nഇന്ത്യയുടെ രണ്ടാം ചാന്ദ്ര ദൗത്യവിക്ഷേപണം തിങ്കളാഴ‌്ച പുലർച്ചെ 2.51 ന‌്. ശ്രീഹരിക്കോട്ടയിലെ സതീഷ‌്ധവാൻ സ‌്പേയ‌്സ‌് സെന്ററിലെ രണ്ടാം വിക്ഷേപണത്തറയിൽനിന്ന‌് പേടകം കുതിക്കും. കരുത്തൻ റോക്കറ്റായ ജിഎസ‌്എൽവി മാർക്ക‌്–3ലാണ‌് 3860 കിലോഗ്രാം ഭാരമുള്ള ചാന്ദ്രയാൻ–-2 താൽക്കാലിക ഭ്രമണപഥത്തിലേക്ക‌് നീങ്ങുക. റോക്കറ്റിന‌് മാത്രം 640 ടണ്ണാണ‌് ഭാരം.\nവിക്ഷേപണത്തിന്റെ 16.22 മിനിറ്റിൽ ഉപഗ്രഹം ഭൂമിക്കുചുറ്റുമുള്ള ഭ്രമണപഥത്തിലെത്തും. 170 നും 40,400 കിലോമീറ്ററിനും ഇടയിലുള്ള ദീർഘവൃത്താകൃതിയിലുള്ള ഭ്രമപണപഥത്തിൽ രണ്ടാഴ‌്ചയോളം ഭൂമിയെ വലംവയ‌്ക്കുന്ന പേടകത്തെ ഘട്ടംഘട്ടമായി ഉയർത്തി ചാന്ദ്രമണ്ഡലത്തിലെത്തിക്കും.\nഈ മാസം 31ന‌് ആദ്യപഥം ഉയർത്തും. 49 ദിവസമാണ‌് പഥമുയർത്തൽ. സെപ‌്തംബർ ആറിനോ ഏഴിനോ ചാന്ദ്രപഥത്തിലെത്തുന്ന പേടകത്തിൽനിന്ന‌് വിക്രം–- ലാന്റർ വേർപെടും. നൂറ‌് കിലോമീറ്ററിനുമുകളിൽ ഓർബിറ്റർ ഭ്രമണംചെയ്യും. ചന്ദ്രന്റെ ദക്ഷിണ ധ്രുവത്തിൽ 15 മിനിറ്റുകൊണ്ട‌് വിക്രം സോഫ‌്റ്റ‌് ലാൻഡ‌് ചെയ്യും.\nസ്വയംനിയന്ത്രിത സംവിധാനം ഉപയോഗിച്ചാകും ഇത‌്. തുടർന്ന‌് ലാൻഡറിന്റെ വാതിൽതുറന്ന‌് റോവർ(പ്രഗ്യാൻ) ചന്ദ്രപ്രതലത്തിലിറങ്ങും. പതിനാലുദിവസം പര്യവേക്ഷണം തുടരുന്ന റോവർ ചന്ദ്രനിൽനിന്ന‌് നിർണായകവിവരങ്ങൾ ലഭ്യമാക്കും. നിഴൽമേഖലയായ ദക്ഷിണ ധ്രുവത്തിൽ ‘അത്ഭുത’ങ്ങൾ കാത്തിരിക്കുന്നുണ്ടെന്ന‌് ഐഎസ‌്ആർഒ ചെയർമാൻ ഡോ. കെ ശിവൻ പറഞ്ഞു.\nജലസാന്നിധ്യം, ചാന്ദ്രമണ്ഡലഘടന, അന്തരീക്ഷം, മൂലകങ്ങളുടെ സാന്നിധ്യം തുടങ്ങിയവയെല്ലാം പഠനവിധേയമാക്കും. റോവർ ശേഖരിക്കുന്ന വിവരങ്ങളും ഫോട്ടോകളും ലാൻഡറിലേക്ക‌് കൈമാറും. അവിടെനിന്ന‌് ഓർബിറ്ററിലേക്കും തുടർന്ന‌് ഭൂമിയിലേക്കും തൽസമയം ലഭ്യമാകും.\nവിക്ഷേപണത്തിന‌് മുന്നോടിയായുള്ള ലോഞ്ച‌് ഓതറൈസേഷൻ ബോർഡ‌് യോഗം ശനിയാ‌ഴ‌്ച ശ്രീഹരിക്കോട്ടയിൽ ചേർന്നു. ഇരുപതു മണിക്കൂർ കൗണ്ട‌് ഡൗൺ ഞായറാഴ‌്ച രാവിലെ ആരംഭിക്കും. വിക്ഷേപണവാഹനത്തിൽ ഇന്ധനം നിറയ‌്ക്കുന്നതും ഞായറാഴ‌്ചയാണ‌്. ചാന്ദ്രയാൻ ദൗത്യത്തിന‌് നേതൃത്വം നൽകുന്നത‌് രണ്ട‌് വനിതകളാണ‌്. മിഷൻ ഡയറക്ടർ റിതുകൃതലും വെഹിക്കിൾ ഡയറക്ടർ എം വനിതയും. ജിഎസ‌്എൽവിയുടെ വെഹിക്കിൾ ഡയറക്ടർ മലയാളിയായ ജെ ജയപ്രകാശാണ‌്.\nദൗത്യം വിജയകരമായാൽ ചന്ദ്രന്റെ ദക്ഷിണധ്രുവത്തിലിറങ്ങുന്ന ആദ്യ രാജ്യമാകും ഇന്ത്യ. സോഫ‌്റ്റ‌് ലാൻഡ‌് ചെയ്യുന്ന നാലാമത്തെ രാജ്യവും. ഇന്ത്യ. റഷ്യ, അമേരിക്ക, ചൈന എന്നിവയാണ‌് മറ്റുള്ളവ.


തുഷാര് തൃശൂരില് മത്സരിക്കും\nസ്ഥാനാര്‍ഥിയായാല് എസ്.എന്.ഡി.പി ഭാരവാഹിത്വം രാജിവെക്കുമെന്ന് പറഞ്ഞിട്ടില്ലെന്ന് തുഷാര് വെള്ളാപ്പള്ളി\n27 Mar, 2019 at 12:54 PM\nഅനിശ്ചിതത്വങ്ങള് അവസാനിപ്പിച്ച് സ്ഥാനാര്‍ത്ഥിത്വ പ്രഖ്യാപനവുമായി തുഷാര് വെള്ളാപ്പള്ളി. തൃശൂരില് എന്.ഡി.എ സ്ഥാനാര്‍ത്ഥിയായി തുഷാര് മല്‍സരിക്കും. വയനാട്ടില് പൈലി വാത്യാട്ടാകും സ്ഥാനാര്‍ത്ഥി. എന്നാല് തെരഞ്ഞെടുപ്പില് മല്‍സരിക്കുന്നുണ്ടെങ്കിലും എസ്.എന്.ഡി.പിയുടെ ഭാരവാഹിത്വം ഒഴിയില്ലെന്നും തുഷാര് വ്യക്തമാക്കി. തുഷാര് സ്ഥാനാര്‍ത്ഥിയാകുമെങ്കിലും ഇത്തവണ എന്.ഡി.എക്ക് പിന്തുണ നല്‍കില്ലെന്ന് വ്യക്തമാക്കി എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശന് രംഗത്തെത്തി.\nദിവസങ്ങള് നീണ്ട രാഷ്ട്രീയ നാടകങ്ങള്‍ക്കും അനിശ്ചിതത്വങ്ങള്‍ക്കും അവസാനം കുറിച്ച് ഒടുവില് തുഷാര് സ്ഥാനാര്‍ത്ഥിത്വം പ്രഖ്യാപിച്ചു. എന്നാല് രാഹുല് ഗാന്ധി കോണ്‍ഗ്രസ് സ്ഥാനാര്‍ത്ഥിയായി വയനാട്ടില് എത്തുകയാണെങ്കില് ഇവിടെ എന്.ഡി.എ സ്ഥാനാര്‍ത്ഥിയുടെ കാര്യത്തിലും മാറ്റമുണ്ടായേക്കാമെന്നും തുഷാര് വാര്‍ത്താ സമ്മേളനത്തില് അറിയിച്ചു.\nബി.ഡി.ജെ.എസിന് അനുവദിക്കപ്പെട്ട അഞ്ച് സീറ്റുകളില് മൂന്ന് ഇടങ്ങളിലെ സ്ഥാനാര്‍ത്ഥികളെ കഴിഞ്ഞ ദിവസം പ്രഖ്യാപിച്ചിരുന്നു. ആലത്തൂര്, മാവേലിക്കര, ഇടുക്കി സീറ്റുകളിലെ സ്ഥാനാര്‍ത്ഥികളെയാണ് ഇന്നലെ പ്രഖ്യാപിച്ചത്. തെരഞ്ഞെടുപ്പില് മത്സരിക്കുകയാണെങ്കില് എസ്.എന്.ഡി.പി ഭാരവാഹിത്വം ഒഴിയണമെന്നത് വെള്ളാപ്പള്ളി നടേശന്റെ വ്യക്തിപരമായ അഭിപ്രായം മാത്രമാണെന്നും, തന്നോട് രാജിവെക്കാന് ആരും ആവശ്യപ്പെട്ടിട്ടില്ലെന്നും തുഷാര് പറഞ്ഞു.\nകഴിഞ്ഞ തവണ എന്.ഡി.എയ്ക്ക് വേണ്ടി വോട്ട് അഭ്യര്‍ത്ഥിച്ചത് തെറ്റായിപ്പോയി എന്നും. ഇത്തവണ ആ തെറ്റ് ആവര്‍ത്തിക്കില്ലെന്നും വെള്ളാപ്പള്ളി നടേശന് പറഞ്ഞു. ഇത്തവണ അണികള്‍ക്ക് മനഃസാക്ഷി വോട്ട് ചെയ്യാമെന്നായിരുന്നു എസ്.എന്.ഡി.പി കൗണ്‍സില് യോഗത്തിന് ശേഷം വെള്ളാപ്പള്ളി പറഞ്ഞത്.\nBDJSthushar vellappallyGeneral Election 2019\nടി.എന് പ്രതാപന് തിളക്കമാര്‍ന്ന വിജയം; സുരേഷ് ഗോപി മൂന്നാമത്\nവിജയം ഉറപ്പ്; ബി.ജെ.പി സ്ഥാനാര്‍ഥി മൂന്നാം സ്ഥാനത്തായിരിക്കുമെന്ന് പ്രതാപന്